Ameen minivan kuran hukum kohfi, massala hifaigen PG in Supreme court ah | Jazeera\tއަމީން މިނިވަން ކުރަން ހުކުމްކޮށްފި، ޕީޖީން ސުޕްރީމް ކޯޓަށް - Jazeera\nއަމީން މިނިވަން ކުރަން ހުކުމްކޮށްފި، މައްސަލަ ހިފައިގެން ޕީޖީން ސުޕްރީމް ކޯޓަށް\nއޭނާ މިނިވަން ކުރަން ހައިކޯޓުން ހުކުމް ކުރީ މިއަދު\nއޭނާ މިނިވަން ވީ ދައުވާކުރަން ކަނޑައެޅި މުއްދަތުގައި ދައުވާ ނުކުރުމުގެ ސަބަބުން\nއޭނާގެ މައްޗަށް ވަނީ ޓެރަރިޒަމްގެ ބޮޑެތި ދައުވާތަކެއް އުފުލާފައި\nމަރިޔަމް ނިމާ ހަސަން September 16, 2021 229 views0\nޓެރަރިޒަމްގެ ދައުވާ އުފުލާފައިވާ އަމީން\nއައިއެސް ޖަމާއަތުގެ ރާއްޖޭގެ ލީޑަރު ކަމަށް ބުނާ ޏ. ފުވައްމުލައް، މާދަޑު، ކަރިއްޔާވިލާ، މުހައްމަދު އަމީންގެ މައްޗަށްކޮށްފައިވާ ޓެރަރިޒަމްގެ ދައުވާތައް ހައިކޯޓުން ބާތިލު ކުރުމާއެކު، ޕީޖީން ސުޕްރީމް ކޯޓަށް ދާން ނިންމައިފިއެވެ.\nއަމީނަށް ކުރި ހުކުމްތައް ހައިކޯޓުން މިއަދު ބާތިލްކޮށްފައި ވަނީ ދައުވާކުރަން ކަނޑައެޅި މުއްދަތުގައި ދައުވާ ނުކުރުމުގެ ސަބަބުންނެވެ. ނަމަވެސް އެކަމާމެދު ހިތްހަމަ ނުޖެހޭތީ އެ ގަޟިއްޔާ ދިވެހިރާއްޖޭގެ ސުޕްރީމް ކޯޓުގައި އިސްތިއުނާފު ކުރުމަށް ޕީޖީ އޮފީހުން ވަނީ ނިންމާފައެވެ.


Tanker massalaigai Iran ah fiyavalhu alhan faheh nujeheynan: Saudi | Mihaaru\nސައުދީ އަރަބިއްޔާގެ ރަސްގެފާން ސަލްމާން ބިން އަބްދުލް އަޒީރު އަދި ވަލީ އަހުދު މުހައްމަދު ބިން ސަލްމާން\nޓޭންކަރު މައްސަލައިގައި ފިޔަވަޅު އަޅަން ފަހެއް ނުޖެހޭނަން: ސައުދީ\n16 ޖޫން 2019 - 10:506comments\nގަލްފް އޮފް އޮމާން ތެރެއިން ދަތުރުކުރި ދެ ތެޔޮޓޭންކަރަކަށް މިދިޔަ ބުރާސްފަތި ދުވަހު ހަމަލާދިނީ އީރާނުން ކަމަށް ތުހުމަތުކޮށް، ސައުދީ އަރަބިއްޔާ އިން އެގައުމަށް އިންޒާރެއް ދީފި އެވެ.\nސައުދީ އަރަބިއްޔާގެ ވަލީ އަހުދު އަދި ޑިފެންސް މިނިސްޓަރު މުހައްމަދު ބިން ސަލްމާން ވިދާޅުވީ ސަރަހައްދުގައި ހަނގުރާމައެއް ފެށެން ބޭނުން ނުވާ ކަމަށާއި އެކަމަކު ސައުދީގެ ސިޔާދަތަށް ކުރިމަަތިވާ ނުރައްކާތަކާ އެގައުމުން ކުރިމަތިލާނެ ކަަމަށެވެ.\nތެޔޮޓޭންކަރުތަކަށް ދިން ހަމަލާގެ ޒިންމާ އެމެރިކާ އިން ވެސް އަޅުވާފައި ވަނީ އީރާނުގެ ބޮލުގަ އެވެ.\n"ސަރަހައްދުގައި ހަނގުރާމައެއް ހިނގަން އަހަރެމެން ބޭނުމެއް ނުވޭ. އެކަމަކު އަހަރެމެންގެ ރައްޔިތުންނާ، އަހަރެމެންގެ ސިޔާދަތަށް ނުވަތަ އަހަރެމެންގެ ސަަރަހައްދީ އިންޓަގްރިޓީ އަށް އަދި އަހަރެމެންގެ މުހިއްމު މަސްލަހަތުތަކަށް ކުރިމަތިވާ ކޮންމެ ނުރައްކަަލަކާ ކުރިމަތިލާން [ފިޔަވަޅު އަޅާކަށް] އަހަރެމެން ފަހެއް ނުޖެހޭނަން،" އަޝްރަގު އަލް އަވްސަތު ނޫހަށް ދެއްވި އިންޓަވިއުއެއްގައި މުހައްމަދު ވިދާޅުވި އެވެ.\nޖަޕާނުގެ ބޮޑުވަޒީރު ޝިންޒޯ އަަބޭ ތެހެރާންގައި ހުންނެވި ވަގުތެއްގައި ހަމަލާ ދިން ކަމީ މުހައްމަދު ތުހުމަތު ކުރެއްވިި ގޮތުގައި މަސްރަހު ފިނިކުރަން އޭނާ ކުރައްވާ މަސައްކަތަށް ދިން ރައްދެކެވެ. އަދި އެއީ އީރާނު ސަރުކާރުން އަބޭ އަށް އިހުތިރާމް ކުޑަކޮށްލުން ކަމަށް މުހައްމަދު ސިފަކުރެއްވި އެވެ.\nޓޭންކަރުތަކަށް ދިން ހަމަލާއަށް ވަރުގަދަ ރައްދެއް ދޭން ސައުދީގެ އެނާޖީ މިނިސްޓަރު ޚާލިދު އަލް ފާލިހު ކުރިން ވަނީ ގޮވައިލައްވާފަ އެވެ.\nއެމެރިކާ އިން ބުނާ ގޮތުގައި އެ ގައުމުގެ ކަނޑުގެ ސިފައިންނަށް ފުރަތަމަ ލިބުނީ ނޯވޭގެ ބޯޓު ފްރޮންޓް އެލްޓައާ ހާލުގައި ޖެހުނުކަމުގެ ސިގުނަލެވެ. އޭގެ ފަހުން ޖަޕާންގެ ބޯޓު ކޮކޫކާ ކަރޭޖަސްގެ ކޯލް ލިބުނެވެ. އެ ސަރަހައްދަށް އެމެރިކާ ސިފައިން ދިޔަ އެވެ. ގޮވުންތައް ގޮވި ފަހުން އެ ހިސާބުގައި އީރާނުގެ ކަނޑުގެ ސިފައިންގެ ބޯޓުފަހަރު ހަރަކާތްތެރިވި ކަމަށް އެމެރިކާ އިން ވަނީ ބުނެފަ އެވެ. އަދި ކޮކޫކާ ކަރޭޖަސް ކައިރިން ނުގޮވާ ހުރި މައިންތައް އީރާނު ސިފައިން ގޮސް ނަގާ މަންޒަރު ކަމަށް ބުނާ ވީޑިއޯއެއް އެމެރިކާ އިން ވަނީ އާންމުކޮށްފަ އެވެ. އެމެރިކާގެ ހާރިޖީ ވަޒީރު މައިކް ޕެމްޕިއޯ ވިދާޅުވި ގޮތުގައި ހަމަލާތަކުގެ ޒިންމާ ނަގަން ޖެހޭނީ އީރާނުންނެވެ. "އެގޮތަށް ބުނަން ޖެހެނީ ބޭނުންކުރި ހަތިޔާރާއި އެކަހަލަ އޮޕަރޭޝަން ހިންގުމުގެ ތަޖުރިބާ އާއި މި ފަހުން ބޯޓު ފަހަރަށް އީރާނުން ދިން ހަމަލާތަކާއި އެ ފެންވަރުގެ ކަމެއްގެ ގާބިލްކަން އޮތް އެހެން ބަޔަކު އެ ސަރަހައްދުގައި ނޫޅޭތީ،" ޕޮމްޕިއޯ ވިދާޅުވި އެވެ. އެމެރިކާގެ ތުހުމަތުތަކަށް އީރާނުން ވަނީ ރައްދު ދީފަ އެވެ. އދ. ގައި ހުންނަ އީރާނުގެ މިޝަނުން ބުނީ އެމެރިކާ އިން ދައްކަނީ އެއްވެސް ހެއްކެއް ނެތް ވާހަކަތަކެއް ކަމަށެވެ. "ޖޫން 13 ވަނަ ދުވަހު އޮއިލް ޓޭންކަރުގެ ހާދިސާއާ ގުޅުވައިގެން އެމެރިކާ އިން ދައްކާ ވާހަކަތަކުގައި ސާބިތުހިފޭ އެއްވެސް ކަމެއް ނެތެވެ. އެންމެ ހަރުކަށި އިބާރާތުން އެމެރިކާގެ އެ ވާހަކައް އީރާނުން ދޮގުކުރަމެވެ،" އީރާނުން ނެރުނު ބަޔާނުގައި ބުނެފައިވެ އެވެ. އިއްޔެގެ ހަމަލާއާ ގުޅިގެން ދުނިޔޭގެ ތެލުގެ ބާޒާރުގައި ތެލުގެ އަގު ވަނީ ހަތަރު ޕަސެންޓް މައްޗަށް ޖެހިފަ އެވެ. އޭގެ ކުރީ ދުވަހު ކުރިމަތިވީ ހަތަރު ޕަސެންޓްގެ ވެއްޓުމެކެވެ.\nއިތުރު ލިޔުންތައް ސައޫދީ އަރަބިއްޔާ އީރާން އެމެރިކާ މުހައްމަދު ބިން ސަލްމާން\nއެމެރިކާ އާއި ސައުދީ އަށް އީރާނުން އިންޒާރު ދީފި\nހަމަލާގައި އީރާން ބައިވެރިވާކަމުގެ ހެކި ހާމަކޮށްފި


Jinsee Gulhun Hingumah Dharivarunnah Dhauvathu Dhemun Dhiya Teacher Ehge Massala Balanee - Vaguthu\nޖިންސީ ގުޅުން ހިންގުމަށް ދަރިވަރުންނަށް ދައުވަތުދެމުން ދިޔަ ޓީޗަރެއްގެ މައްސަލަ ބަލަނީ\nއިންޑިއާގެ ޓަމިލްނެޑޫ ކޮލެޖެއްގެ ޕްރޮފެސަރަކު އެ ކޮލެޖްގެ ދަރިވަރުންނާއި ޖިންސީ ގުޅުން ހިންގަން ދައުވަތުދެމުން ދިޔަ މައްސަލައެއް ފެންމަތިވެއްޖެއެވެ.\nރިޕޯޓްތައް ބުނާގޮތުގައި، އެ ޕްރޮފެސަރު މަސައްކަތްކޮށްފައި ވަނީ އެ ކޮލެޖްގެ އޮފިޝަލުންނާއެކު އެ ކޮލެޖްގައި ކިޔަވަމުންދާ ދަރިވަރުން ޖިންސީ ގުޅުން ހިންގުވުމަށެވެ. އަދި އޭގެ ބަދަލެއްގެ ގޮތުން އެ ކުދިންނަށް މަތިން މާކްސް ދިނުމާއި ފައިސާ ދިނުންވެސް ހިމެނެއެވެ.\nދަ ޑެވަންގެ އާޓް ކޮލެޖުން މިހާރު ވަނީ އެ މައްސަލަ ފުލުހަށް ހުށަހަޅާފައެވެ. މި މައްސަލަ ފެންމަތިވެފައިވަނީ މި ޓީޗަރު ކުދިންނަށް ގުޅާފައި، އެފަަދަ ކަންކަމަށް އެދެމުންދާ ފޯން ރެކޯޑިންގ އެއް ލީކްވުމާއި ގުޅިގެންނެވެ. އޭނާ އެ ކުދިންނަށް ގުޅައި، ޖިންސީ ގުޅުން ހިންގައިފިނަމަ ފައިސާ އެކައުންޓަށް ޖަމާކޮށް އެ ކުދިންނަށް އެ މީހުންގެ ޑިގްރީ ސެޓްފިކެޓް ހޯދައިދިނުމުގައި އެހީތެރިވެދޭނެ ކަމަށްވެސް ބުނެފައިވެއެވެ.\nޖިންސީ ގުޅުން ހިންގުމަށް ދަރިވަރުންނަށް ދައުވަތުދެމުން ދިޔަ ޓީޗަރު\nއެ ޕްރޮފެސަރަކީ ނިރްމަލާ ޑޭވީ ނަމަކަށް ކިޔާ، ހިސާބު މާއްދާ ކިޔަވައިދެމުންދާ ޓީޗަރެކެވެ. އޭނާ އެ ކޮލެޖްގައި މަސައްކަތް ކުރަމުންދާތާ އެތައް އަހަރެއް ވެފައިވާ ކަމަށް ރިޕޯޓްތައް ބުނެއެވެ.\nއެ ރެކޯޑިންގައި އެއްވެސް މީހަކާއި އެވާހަކަތައް ޙިއްސާ ނުކުރުމަށް ޓީޗަރު އެދުނެވެ. ނަމަވެސް އެކަން އެ ކުދިންގެ މައިންބަފައިންނަށް އެނގި މައްސަލަ ވެއްދި ހިސާބުން، އޭނާ ވަނީ ކޮލެޖުން ސަސްޕެންޑްކޮށްފައެވެ. ނަމަވެސް އެ ޓީޗަރު އެކަމަށް އިންކާރު ކުރެއެވެ.\nގެރިތަކާއެކު ތިކަން ކުރޭ.\nއޭޕްރީލް 17, 2018 19:48\nހަހަހާ.. މާތްކަމާއެކު ކުރެވޭނެދޯ..\nއޭޕްރީލް 18, 2018 16:31\nކުނި ވަރަށް ގިނަ.


Baa Atoll Council ah 25.5 Million Rufiyaage Budget Eh\nބ. އަތޮޅު ކައުންސިލަށް މި އަހަރު 25.5 މިލިއަން ރުފިޔާގެ ބަޖެޓެއް\nބ. އަތޮޅު ކައުންސިލުގެ ބަޖެޓް ފާސްކުރުމަށް ރޭ ބޭއްވި ބައްދަލުވުމުގެ ތެރެއިން\nބ. އަތޮޅު ކައުންސިލުން މި އަހަރަށް 25.5 މިލިއަން ރުފިޔާގެ ބަޖެޓެއް ފާސްކޮށްފި އެވެ.\nރޭ ބޭއްވި ބ. އަތޮޅު ކައުންސިލުގެ ރަސްމީ ޖަލްސާގައި މި ބަޖެޓު ފާސްކުރީ ހުރިހާ ކައުންސިލަރުންގެ އިއްތިފާގުންނެވެ.\nމި ބަޖެޓުގައި މި އަހަރު ދައުލަތުންދޭ ބްލޮކް ގްރާންޓްގެ ގޮތުގައި ހަތް މިލިއަން ހިމަނާފައިވާއިރު ތިންވަނަ ފަރާތުގެ ފައިސާގެ ގޮތުގައި 8 މިލިއަން ރުފިޔާ އަދި ކައުންސިލުގެ އާމްދަނީގެ ގޮތުގައި އަށް މިލިއަން ރުފިޔާވަނީ ހިމަނާފަ އެވެ.\nބ. އަތޮޅު ކައުންސިލުގެ ރައީސް އަހްމަދު އަފްރާހް ވިދާޅުވީ މިއަހަރުގެ ބަޖެޓް ހެދުމުގައި އަތޮޅު ކައުންސިލަށް ކުރިއަށްއޮތް ދުވަސްތަކުގައި އާމްދަނީ ލިބޭނެ ކަންކަމަށް ވަރަށްބޮޑަށް ބަލާފައިވާނެ ކަމަށެވެ. އެގޮތުން އަތޮޅު ކައުންސިލަށް އާމްދަނީ ލިބޭނެ އެންމެ ބޮޑު ވަސީލަތްކަމަށްވާ ކައުންސިލުގެ ލޯންޗުތައް މަރާމާތު ކުރުމަށް ބޮޑު އަދަދެއް ބަޖެޓްގައިވަނީ ހިމަނާފައެވެ.\n“އެކަން އަޅުގަނޑުމެން އެގޮތަށް ކޮށްފައި އެވަނީ އަތޮޅު ކައުންސިލުގެ މާލިއްޔާއަށް މިހާރަށްވުރެ ބޮޑަށް އިތުރު އާމްދަނީއެއް ލިބޭނެ ކަމަށް އަޅުގަނޑުމެންނަށް ފެންނާތީ،” އަފްރާހް ވިދާޅުވި އެވެ.\nމީގެ އިތުރުން މިއަތޮޅު 13 ރަށުގެ ކުނި މެނޭޖްކުރުމަށް 8.8 މިލިއަން ރުފިޔާ ވަނީ ހިމަނައިފަ އެވެ. އަތޮޅު ކައުންސިލުގެ ނަމުގައިވާ އަތޮޅު ކޮމެޓީގެ ބިމުގައި އިމާރާތެއް ކުރުމަށްޓަކައި6މިލިއަން ރުފިޔާ ވަނީ ހިމަނައިފަ އެވެ.


Evves Memberaku dhen idhikolhu faraaithakaa nugulheyne: PPM | Mihaaru\nޕީޕީއެމް/އެމްޑީއޭގެ ޖޮއިންޓް ޕާލަމެންޓްރީ ގުރޫޕުން ބޭއްވި ނިއުސް ކޮންފަރެންސެއްގައި ޕީޕީއެމްގެ ނައިބު ރައީސް އަބްދުއްރަހީމް ވާހަކަ ދައްކަވަނީ: އިދިކޮޅު މެމްބަރުން ޕީޕީއެމާ ގުޅިވަޑައިގަންނަވާ މަންޒަރު ފެންނާނެ ކަމަށް އަބްދުއްރަހީމް ވިދާޅުވި. --މިހާރު ފޮޓޯ: ނިޝާން އަލީ/މިހާރު\nއެއްވެސް މެމްބަރަކު ދެން އިދިކޮޅު ފަރާތްތަކާ ނުގުޅޭނެ: ޕީޕީއެމް\n09 އެޕްރީލް 2017 - 21:07 19 comments\nމަޖިލީހުގެ ރައީސް އަބްދުﷲ މަސީހާއި ނައިބު ރައީސް މޫސާ މަނިކުގެ އިތުބާރު ނެތް ކަމަށް އިދިކޮޅު ފަރާތްތަކުން ހުށަހަޅާފައިވާ މައްސަލައާ ގުޅޭގޮތުން ބޭއްވި ޕްރެސް ކޮންފަރެންސެއްގައި ވެރިކަން ކުރާ ޕީޕީއެމްގެ ނައިބު ރައީސް އަބްދުއްރަހީމް އަބްދުﷲ ވިދާޅުވީ ކުރިއަށް އޮތް ތަނުގައި ފެންނާނީ އިދިކޮޅު ފަރާތްތަކާ އެކު ތިއްބެވި މެމްބަރުން ޕީޕީއެމާ ގުޅޭ މަންޒަރު ކަމަށެވެ.\nދަގެނތީ ދާއިރާގެ މެމްބަރު އިލްހާމް އަހްމަދު ވިދާޅުވީ ޕީޕީއެމް މެމްބަރުން ތިއްބެވީ ރައީސް އަބްދުﷲ ޔާމީނާ އެކު ސާބިތުވެ އެމަނިކުފާނަށް 2018 ކާމިޔާބުކޮށްދޭން ކަމަށެވެ. ޕީޕީއެމްގައި ތިއްބެވުމަށް ފަހު އިދިކޮޅު ފަރާތްތަކާ ގުޅިވަޑައިގަތީ، ކުރިން ވެސް "އެ ފިކުރިއްޔާތުގެ" މެމްބަރުން ކަމަށާއި އެ މެމްބަރުން އަސްލަށް ރުޖޫއަވެވަޑައިގަތީ ކަމަށް އިލްހާމް ވިދާޅުވި އެވެ.\nޕީޕީއެމްގަައި އުފެދުނު މައްސަލަތަކުގެ ތެރޭގައި، ރައީސް ޔާމީނާ އެކު ތިއްބެވުމަށް ފަހު ޕާޓީގެ ރައީސް މައުމޫން އަބްދުލްގައްޔޫމްގެ ފަޅިއަށް މިފަހުން އަރާވަޑައިގަތީ، މީދޫ ދާއިރާގެ މެމްބަރު މުހައްމަދު އަމީތާއި ވިލިނގިލީ ދާއިރާގެ މެމްބަރު ސައުދު ހުސެއިނެވެ.\nޕީޕީއެމް/އެމްޑީއޭ ކޯލިޝަނުން މީގެ ކުރިން މަޖިލީހަށް ހުށަހެޅި ބޮޑެތި މައްސަލަތަކުގައި 54 ވޯޓު ހޯދި އެވެ. އެކަމަކު މި ފަހުން ނެގި ރައްޔިތުންގެ މަޖިލީހުގެ ރައީސް އަބްދުﷲ މަސީހުގެ ވޯޓު ދިފާއުކުރީ 48 ވޯޓުންނެވެ. އެހެންކަމުން، މަސީހުގެ ވޯޓު ކާމިޔާބުކުރި ނަމަވެސް، ވޯޓުގައި ސަރުކާރަށް މަޖިލީހުގެ ސުޕަ މެޖޯރިޓީ ވަނީ ގެއްލެން ފަށައިފަ އެވެ.\nއިތުރު ލިޔުންތައް ސިޔާސީ ޕާޓީ އިދިކޮޅު ފަރާތްތައް ޕީޕީއެމް މެމްބަރު އަހުމަދު ނިހާން މެމްބަރު އަބްދުއްރަހީމް އަބްދުﷲ ޕީޕީއެމް ޕާލަމެންޓްރީ ގުރޫޕް


ޒަކަރިއްޔާގެ ސުވާލު ރައްޔިތުންނަށް: ބޮން ހަދައި ގޮއްވައިލިއިރު ރައްޔިތުންނަށް ހަމަ ހިލަމެއް ވެސް ނުވޭތޯ؟ – Dhen.mv\nޒަކަރިއްޔާގެ ސުވާލު ރައްޔިތުންނަށް: ބޮން ހަދައި ގޮއްވައިލިއިރު ރައްޔިތުންނަށް ހަމަ ހިލަމެއް ވެސް ނުވޭތޯ؟\nމުޙައްމަދު ސަނީޙް May 8, 2021 - 5:07 am\nމިރޭގެ ނޫސްވެރިންގެ ބައްދަލުވުމުގެ ތެރެއިން.. ފޮޓޯ: އެމްއެންޑީއެފް\nހުކުރު ވިލޭރޭ ރައީސް ނަޝީދަށް ދިން ހަމަލާއާ ގުޅިގެން އެކަމާ ގުޅޭ ގޮތުން ރައްޔިތުންނަށް ތެރެއިން ބަޔަކަށް ހިލަމެއް ނުވޭތޯ ވިދާޅުވެ ނޭޝަނަލް ކައުންޓަރ ޓެރަރިޒަމް ސެންޓަރުގެ ޑައިރެކްޓަރ ޖެނެރަލް ބްރިގޭޑިއަރ ޖެނެރަލް ޒަކަރިއްޔާ މަންސޫރު ސުވާލު އުފައްދަވައިފިއެވެ.\nރޭ މޯލްޑިވްސް ނޭޝަނަލް ޑިފެންސްފޯސްއިން ބޭއްވި ނޫސްވެރިންގެ ބައްދަލުވުމެއްގައި ވާހަކަފުޅު ދައްކަވަމުން މަންސޫރު ވިދާޅުވީ، ހަމަލާއާ ގުޅިގެން އެކަކު އަނެކަކަށް ބްލޭމް ކުރުމުގެ ފައިދާއެއް ނެތް ކަމަށެވެ. އަދި އައިއީޑީ ޑިވައިސެއް ހަދައި އެ ޑިވައިސް ތަނެއްގައި ބައިންދާ މިހުރިހާ ކަމެއް ކުރިއިރު ރައްޔިތުންނަށް ހިލަމެއް ނުވޭތޯ ޒަކަރިއްޔާ މަންސޫރު ސުވާލު އުފެއްދެވިއެވެ.\n"އަޅުގަނޑު ހިތަށް އަރާ މިފަދަ ޑިވައިސެއް ހަދާ، އައިއީޑީއެއް ހަދާ، ތަނެއްގައި ބައިންދާ މިހުރިހާ ކަމެއް ކުރިއިރު ހަމަ އެއްވެސް އާއްމު ރައްޔިތަކަށް ނުވަތަ ބޭފުޅަކަށް ހިލަމެއް ނުވަތަ ހުވަމެއް ވެސް ނުވޭބާއޭ" ޒަކައްރިޔާ މަންސޫރު ވިދާޅުވިއެވެ.\nމިމައްސަލައިގެ ތަޙްޤީޤް މިހާރު ކުރިޔަށްދާކަމަށް އިޝާރާތް ކުރައްވަމުން މަންސޫރު ވިދާޅުވީ، ކިރިޔާވެސް ޝައްކެތް ވެސް ވާ ގޮތަށް މީހެއްގެ ހަރަކާތެއް ހުއްޓަސް، ފުލުހުންނަށް ނުވަތަ ކައުންޓަރ ޓެރެރިޒަމްގެ ހޮޓްލައިންނަށް ގުޅުއްވަން ރައްޔިތުންގެ ކިބައިން އެދޭ ކަމަށެވެ. އަދި ހަމަލާދިން ފަރާތްތައް ހިފާ ހައްޔަރު ކުރާނެ ކަމުގެ އިންޒާރު ވެސް ވަނީ ދެއްވައިފައެވެ.\n"ނުފެނި ފިލައިގެން މާގިނަ ދުވަަހަކު ނުތިބެވޭނެ ކަންނޭނގޭ އެއްވެސް ބަޔަކަށް" ޒަކަރިއްޔާ މަންސޫރު ވިދާޅުވިއެވެ.\nމިކަމުގެ އިންޓެލިޖެންސް މަޢުލޫމާތު އެމްއެންޑީއެފަށް ލިބިފައިވޭތޯ ނޫސްވެރިޔަކު ކުރި ސުވާލަކަށް ޖަވާބު ދެއްވަމުން މަންސޫރު ވިދާޅުވީ އެފަދަ މަޢުލޫމާތެއް ލިބިފައިނުވާ ކަމަށާއި ލިބުނު ނަމަ އެ ނުރައްކާތެރިކަމަށް އެއްވެސް ބަޔަކު ހުށަނާޅާނެ ކަމަށެވެ.\nރައީސް ނަޝީދަށް އަމާޒުކޮށް ދިން މިހަމަލާގެ އިންޓެލިޖެންސް މަޢުލޫމާތު ފުލުހުން އަދި އެމްއެންޑީއެފަށް ނުލިބުމާ ގުޅިގެން ގިނަ ބަޔެއްގެ ފާޑު ކިޔުން އެ މުއައްސަތާތަކަށް އަމާޒުވެފައިވާކަން ފާހަގަކޮށްލެވެއެވެ.\nރައީސް ނަޝީދަށް އަމާޒުކޮށް ދިން ހަމަލާ މޯލްޑިވްސް ނެޝަނަލް ޑިފެންސް ފޯސް (އެމްއެންޑީއެފް)\nރައްޔިތުންގެ ސުވާލު ޒަކަރިއްޔާއަށް: ބޮން ހަދާ ގޮއްވާލިއިރު، ދިފާއީ ބާރުތަކުގެ އިންޓެލިޖެންސަށް ހަމަ ހިލަމެއްވެސް ނުވޭތޯ؟\nމިލިޓަރީގޮތުން ރާއްޖެއަށްވުރެ މާކުރިއަރާފައިވާ ގައުމު ތަކުގެ އިންޓެލްއަށްވެސް މިޒާތުގެ އަމަލްތަލް ހިންގާއިރު ނޭންގި ދެއެވެ. ވީމާ، އިންޓެލިޖެންސް ފެއިލްވީއޭ ކިޔާކަށް ނުޖެހެއެވެ.\nރެއްޔެތުންގެސުވާލު؟ ރައްޔެތުމީހާގޭގަބަހައްޓާފަ އަތާފަޔާ\nދޮއްނާށޭބުނުމުން ރައްޔެތުމީހުން ތިބީގޭގަ ރައްޔެތުންނާ\nހަވާލުކޮއްބަލަތިމަންނަމެންނަ ކައްމިކަމެއްނުވާނެޔޭ ކިޔާފަ\nރައްޔެތުގެބޮލައް ކަނޑާލާނެކަމެއްނެތް؟ ޔުނީފޯމު އަދިބޮނޑުމުސާރަދީފަ ތިތިބީ މިކަހަލަނުރައްކާތެރި ހަމަލާ\nދިވެހި ރައްޔިތުން ޒަކަރިއްޔާ އަށް: ރައްޔިތުންގެ ބައިތުލްމާލުން މަސް ނިމޭއިރު ގޮސް މުސާރަ ނެގުމަށްފަހުރައްޔިތުންނަށް ހިލަމެއް ނުވަނީ ކީއްވެތޯ!؟\nގުޅީފަޅު އިންޑިއާ ސަރުކާރަށް30އަހަރަށް ދޭން އެގްރިމެންޓްގަ\nސޮއިކުރިއިރު ޒަކަރިއްޔާ މަންސޫރަށް އެގިލެއްވިތޯ.\nކުޑަކޮށްވެސް ލަދެއްނުގަތްތަ ތި ސުވާލު ކުރަން؟\nކަލޭމެންގެ ޒިންމާއަކީ ކޮބާކަންވެސް އަހަރުމެނަށް އޮޅިއްޖެ. މުސާރަ ދެނީ ކޮން މަސައްކަތެއްގެ އުޖޫރައަކަށްތޯވެސް ބަލަން ޖެހިއްޖެ.\nތިކަން ބަލަން ރައްޔިތުންގެ ޓެކްސް ފައިސާއިން ކައިގެން ތިބިމީހުން ރައްޔިތުންނާއި ތިސުވާލު ކުރީމް ދޭން ޖެހޭ ޖަވާބަކީ އަވަހައް އިސްތިއުފާ ދީފަ ދާށޭ\nމިކަހަލަ ކަންކަން ކުރާމީހުން އިއުލާނު ކޮށްފަ އެއްނޫން ބޮން ހަދާ ގޮއްވަނީ ކޮމެހެން ރައްޔިތުން ގޯސް ކުރަން އުޅޭނެކަމެއް ނެއް ރާއްޖޭގަ ގައުމީ ދިފާއީ ބާރެއް އޮންނަނީ ރައްޔިތުން ރައްކާތެރިކަމާ ސަލާމަތައް ރައްޔިތުން ގޯސް ކުރާކަށެއް ނޫން\nރައީސް ނަޝީދަށް ދިން ހަމަލާ: ޖަލުތަކުގައި ވެސް ހާއްސަ އޮޕަރޭޝަނެއް ފަށައިފި\nތަހުގީގަށް ފާރަވެރިވުމަށް "މެއި ހައެއް"ގެ ނަމުގައި ކޮމިޓީއެއް!\nކޮމިޓީއެއް ސިއްރުކުރަންވާނީ ގައުމީ ސަލާމާތަށް ނުރައްކާވެދާނެފަދަ ސިއްރެއް ހާމަވެދާނެ ހާލަތެއް އޮތްނަމަ: މީކާއީލް


ކައުންސިލުން ރަށުގެ އަންހެން ކަނބަލުންނާއި ބައްދަލުކޮށްފި - R. Fainu Council\nކައުންސިލުން ރަށުގެ އަންހެން ކަނބަލުންނާއި ބައްދަލުކޮށްފި\nފައިނު ކައުންސިލް އިދާރާ 12:04 AM ޚަބަރު, ރައްޔިތުންނާއި ބައްދަލުކުރުން, ބަނދަރު\nކައުންސިލުން ރަށުގެ އަންހެން ކަނބަލުންނާއި މިއަދު ބައްދަލު ކޮށްފިއެވެ. މިބައްދަލުވުމަކީ އަންހެން ކަނބަލުންނާއި ގުޅޭ ބައެއް ކަންކަމާއި\nގުޅޭގޮތުން މަޝްވަރާ ކުރުމަށް ބޭއްވުނު ބައްދަލުވުމެކެވެ. މިބައްދަލުވުމުގައި މައިގަނޑު ގޮތެއްގައި މަޝްވަރާ ކުރެވިފައިވަނީ ރަށުގެ އިޖުތިމާޢީ ސަރަޙައްދުތައް ކުނި ކެހުމުގެ މަސައްކަތާއި ގުޅޭގޮތުންނާއި، ކުނި މެނޭޖް ކުރުމުގެ މަސައްކަތާއި އެމަސައްކަތަށް ކައުންސިލަށް ޕިކަޕެއް ހޯދުމާއި، އަންހެނުންގެ ތަރައްޤީއަށް މަސައްކަތްކުރާ ކޮމެޓީއެއް އިންތިޙާބު ކުރުމާއި އަދި ރަށުގައި އުޅޭ ބިދޭސީންގެ ފަރާތުން ދިމާވެދާނެ އިޖުތިމާޢީ މައްސަލަތަކާއި ގުޅޭގޮތުންނެވެ.\nރަށުގެ އިޖުތިމާޢީ ސަރަޙައްދު ކުނިކެހުމުގެ މަސައްކަތާއި ގުޅޭގޮތުން މައިގަނޑު ގޮތެއްގައި މަޝްވަރާ ކުރެވިފައިވަނި ރަށުގެ ބަނދަރު ސަރަޙައްދު ކުނިކެހުމުގެ މަސައްކަތް ކުރިޔަށް ގެންދާނެގޮތަކާއި ގުޅޭގޮތުންނެވެ. އެގޮތުން ބަނދަރު ސަރަޙައްދުން ސާފުކުރަންޖެހޭ ބައިގެ ތަފްސީލް އަންހެން ކަނބަލުންނަށް ދެވިފައިވެއެވެ. މީގެ އިތުރުން ކުނި މެނޭޖް ކުރުމާއި ގުޅޭގޮތުން މަޝްވަރާ ކުރެވިފައިވަނީ ކައުންސިލަށް ޕިކަޕެއް ހޯދުމާއި ގުޅޭގޮތުންނެވެ. މިބައްދަލުވުމަށް ޙާޟިރުވި އަންހެން ކަނބަލުންގެ އިއްތިފާޤުން ފާސްކުރައްވާފައިވަނީ ކައުންސިލްގެ އާމްދަނީއިން ޕިކަޕެއް ހޯދުމަށް ފެންނަ ކަމަށެވެ. ރަށުގައި ބިދޭސީން އިތުރުވަމުންދާތީވެ ބިދޭސީންގެ ފަރާތުން ދިމާވެދާނެ އިޖުތިމާޢީ އެކިއެކި މައްސަލަތަކަށް ހޭލުންތެރިވުމާއި ގުޅޭގޮތުންވެސް މިބައްދަލުވުމުގައި ފުޅާ ދާއިރާއެއްގައި މަޝްވަރާ ކުރެވިފައިވެއެވެ.\nކައުންސިލުން ރަށުގެ އަންހެން ކަނބަލުންނާއި ބައްދަލުކޮށްފި Reviewed by ފައިނު ކައުންސިލް އިދާރާ on 12:04 AM Rating: 5


މެންބަރުންގެ ޚިޔާލު: އެމީހުންގެ ކުށަކީ އެމްޑީޕީ މެންބަރުން ކަމަށްވުން ހެއްޔެވެ؟ – Maldivian Democratic Party\nމެންބަރުންގެ ޚިޔާލު: އެމީހުންގެ ކުށަކީ އެމްޑީޕީ މެންބަރުން ކަމަށްވުން ހެއްޔެވެ؟\nމިހާރަކަށް އައިސް ރާއްޖޭގެ ޝަރުޢީ ދާއިރާއިން ކަންކުރާ ގޮތާމެދު އެކިމީހުން ބުނެއުޅޭނީ އެކިގޮތަށެވެ. ރަނގަޅުގޮތަކީ ކޮބައިކަން ނުރަނގަޅުގޮތަކީ ކޮބައިކަން އޮޅި އަދުލު އިންސާފު ޤާއިމްކުރުމުގެ ބާރުތަކާމެދު މިއަދު އުފެދިފައިވާ ކޯޅުންތަކަކީ ގައިމުވެސް މިކަމުގައި ކޮންމެވެސް ސަބަބު ތަކެއް ނެތި އުފެދިގެންއުޅޭ ކޯޅުން ތަކެއް ނޫންތާއެވެ.\nވަށްކަމާއި މަސްތުވާތަކެތީގެ ވިޔަފާރިއާ އަދި ހަތިޔާރުގެ ގޮތުގައި ބޭނުންކުރެވޭފަދަ ތަކެތި ބޭނުންކޮށްގެން މާރާމާރީ ހިންގައިގެން ފުލުހުން އެތަކެއް ބުރަމަސައްކަތުން އަތުލައިގަނެ ތަޙުޤީޤަށްޓަކައި ހައްޔަރުކުރުމަށް ބޭނުންވެ ކޯޓުތަކަށް ޚާއްސަކޮށް ޖިނާއީ ކޯޓަށް ހުށައަޅާ މީހުން ވަގުތުން ދޫކޮށްލުމަށް ކޯޓު އަމުރު ނެރެވެމުންދާއިރު ތަންތަނަށް މީހުން އެއްވެ ބައެއްކަހަލަ ކަންތައް ކުރާއިރު ކުޅިބަލާން ތިބޭމީހުން ހައްޔަރުކޮށް ފުލުހުން ގެންދިއުމުން ކޯޓުތަކުން މިފަދަމީހުން ހިތުހުރިހައި ދުވަހަކު ބަންދުގައި ބޭތިއްބުމަށް ތައްގަނޑު އެގެންދަނީ ޖަހައިދެމުންނެވެ. ޢިއްޒަތްތެރި މެންބަރަކު ވިއްޔާ ގޭބަންދަށްވުރެ ބޮޑުބަންދެއް ކުރުމަކީވެސް ޙަރާމް ކަމެކޭ ހީވެއެވެ.\n7 އޯގަސްޓް ދުވަހުގެރޭ މަޖްލިސްދޮށުން ފުލުހުން ހައްޔަރު ކުރިމީހުން ހައްޔަރު ކުރުމުގައި ބަލާފައިވަނީ އެމީހަކީ އެމްޑީޕީގެ މީހެއްތޯ އެކަންޏެވެ. އެހެނީ އެތަނުގައި އެއްވެތިބި މީހުންގެ ތެރެއިން ވަކިބަޔަކު ހައްޔަރުކޮށް ގެންގޮސް ތަޅުއަޅުވައި އެހެންމީހުން ދޫކޮށްލުމަކީ އިންސާފު ކަމުގައި ބެލެވިދާނެހެއްޔެވެ؟ އަދި މިފަދަ ކަންކަމުގައި ފުލުހުން ޢަމަލު ކުރާގޮތުން އެކަން ކުރަމުން ގެންދާ ގޮތާމެދުވެސް ޝައްކުއުފެދޭ ފަދަ ގޮތަކަށް ދާކަމީ ހިތާމަ ހުރިކަމެކެވެ.\nއެއްހާލަތެއްގައި އެއްގޮތަކަށް ހިފެހެއްޓުނު ބަޔަކާމެދު ތަފާތުގޮތަކަށް ކަންކުރުމަކީ އެންމެ އިންސާފުވެރި ގޮތްކަމުގައި ދެންނެވޭކަށް ނޯންނާނެއެވެ. އަދި ފުލުހުން އަމަލުކުރާ ގޮތަކީ ވަކިފަރާތަކަށް ޖެހިގެން ކުރާގޮތެއްކަމަށް ބެލެވުމަކީ ނުހަނު ހިތާމަހުރި އަދި އެހާމެ ބިރުވެރި ކަމެކެވެ. ޢަދުލު އިންސާފު ޤާއިމް ކުރުމުގެ ބާރާމެދު ޢާންމުންގެ ހިންހަމަނުޖެހުން އިތުރުވެފައިވާ މިފަދަ ދަނޑިވަޅެއްގައި ފުލުހުންގެ ޢަމަލުތައް މިޔަށްވުރެ ދެފުށް ފެންނަގޮތަކަށް އިންސާފުން ގެންދިއުމަށް ބާރުއަޅާން އެބަޖެހެއެވެ.\n7 އޯގަސްޓު ދުވަހުގެ ރޭ މަޖްލިސް ދޮށުން ގެންދެވުނު އެމްޑީޕީގެ ހެންވޭރު ދެއެކްޓިވިސްޓުން މިހާތަނަށްވެސް ދޫކޮށްނުލައި ފުލުހުންގެ ބެލުމުގެ ދަށުގައި ބައިތިއްބާފައިވަނި ކީއްވެބާވައެވެ. އެތަނުގައި އެއްވެތިބި މީހުންގެ ތެރެއިން ފުލުހުންގެ ބެލުމުގެ ދަށަށް ގެންދިޔަ އެހެން އެންމެން ދޫކޮށްލިއިރު އެމީހުން ދޫކޮށްނުލައި ހިފަހައްޓައިގެން އެއުޅެނީ އެމީހުންނަކީ ހަމައެކަނި އެމްޑީޕީގެ އިސް ދެ އެކްޓިވިސްޓުންނަށް ވާތީހެއްޔެވެ؟ އަދި އެމީހުން ފުލުހުންގެ ބެލުމުގެ ދަށުގައި ހައްޔަރު ކޮށްގެން ގެންގުޅުމުގެ މުއްދަތު އިތުރު ކޮށްދީފައި އެވަނީ ކޮންހަމަޔަކުން ކޯޓުން ބަލައިގެންހެއްޔެވެ؟\nމިފަދަ ކަންކަމުގައި ފުލުހުންވެސް މިގޮތަށް ޢަމަލުކުރާނަމަ އެމުއައްސަސާއާއި މެދު ރައްޔަތުން ކުރަމުން ގެންދާ އިތުބާރު ގެއްލިދިއުމަކީ ނުހަނު ގާތް ކަމެކެކެވެ. އަދުލު އިންސާފު ގާއިމުކުރުމުގެ ނަމުގައި ހުރި ކޯޓުތަކާއި ބައެއް ފަނޑިޔާރުންނާއި މެދު ރައްޔިތުންގެ ގިނަބަޔެއްގެ މެދުގައި ހިންހަމަ ނުޖެހުންތަކާއި ޝައްކުތައް އުފެދިފައިވާ މިފަދަ ދުވަސްވަރެއްގައި ފުލުހުން ދައްކާދޭންވާނީ މިއަށްވުރެ ސާބިތުކަމެކެވެ. އެހެންނޫންނަމަ ރާއްޖޭގައި ދުވަހަކުވެސް އަދުލު އިންސާފު ޤާއިމްކުރުމަކީ ނުވާނެ ކަމެއް ކަމުގައި މީހުންދެކޭން މަޖްބޫރުވާނެއެވެ.\nކުށެއް ކޮށްފިނަމަ ހަމަކޮންމެ މީހަކާ މެދުވެސް ޢަމަލުކުރާން އޮންނަގޮތަކަށް ޢަމަލުކުރުމަކީ އެކަންކަން ހުއްޓުވުމަށް ކޮންމެހެން ބޭނުންވާނެ ކަމެކެވެ. މިކަމުގައި އެއްއުސޫލެއް އެއްގޮތެއް ހަމަޖެހިފައި އޮތުމާ އަދި ކަންކުރަނީ އެގޮތައްކަމުގެ ޔަޤީންކަން ރައްޔިތުންނަށް ލިބިދޭން އެބަޖެހެއެވެ. ވަކި ބަޔަކު ފުލުހުންގެ ބެލުމުގެ ދަށުގައި ބޭތިއްބުމަށް ހުރަސްއެޅީ ކޯޓުންނޭ ބުނާއިރު އެއަށްވުރެ ނިކަމެތީން އެދަލުގައި ޖައްސަން ކޯޓުތަކަށް ނނުއުފުލަން ފުލުހުން ވިސްނަން ވެއްޖެއެއް ނޫންހެއްޔެވެ؟ މިއަދު ގޮތްބަލާލަން ނަމަވެސް އެމްޑީޕީގެ އެކްޓިވިސްޓަކު އަބުޅޯ ގާޒީގެ ކުރިމައްޗަށް ގެންދެވިއްޖިއްޔާ އެމީހަކާމެދު އޭނާގެ ހިތުގައި އޮތިއްޔާ އޮތް ހަސަދައެއް ފިލުވާލާނެއެވެ. ވީއިރު އެފަދަ މީހުން އިސްކޮށްފައި ތިބެގެން މިޤައުމުގައި އަދުލު އިންސާފު ޤާއިމްކުރެވިދާނެ ކަމުގެ ހުވަފެންވެސް ދުށުމަކީ ވާނޭ ކަމެއް ނޫނެވެ.


ވަޒީފާގެ ފުރުސަތު: ސިސްޓަމް އެޑްމިނިސްޓްރޭޓަރ- އެމް.އެސް3(ސެކްޝަން ހެޑް)\nސިސްޓަމް އެޑްމިނިސްޓްރޭޓަރ - އެމް.އެސް3(ސެކްޝަން ހެޑް)\nނެޓްވަރކް ކޮންފިގަރކޮށް ބަލަހައްޓަން އެނގުން.\nސާވަރ ވާޗުއަލައިޒޭޝަންގެ މަސައްކަތް ކުރަން އެނގުން.\nފަޔަރވޯލް ކޮންފިގަރކޮށް ބަލަހައްޓަން އެނގުން.\nސިސްޓަމް އެޑްމިނިސްޓްރޭޓަރ (އެމް.އެސް.3) ހޮވުމުގައި ބަލާ މިންގަނޑު


Fahuvaguthu Dembele kaamiyaabu koh dhin landun Barca ah hih hama jehun - vNews.mv\nބާސާ އާއި ވަޔަޑޮލިޑް ބައްދަލުކުރި މެޗުގެ ތެރެއިން- ފޮޓޯ:- ގެޓީ އިމޭޖަސް\nފަހުވަގުތު ޑެމްބެލޭ ކާމިޔާބުކުރި ލަނޑުން ބާސާއަށް ހިތްހަމަޖެހުން\nއައްފާން މުހައްމަދު 06 April 2021, 10:09\nސްޕެނިޝް ލަލީގާގައި ހޯމަ ދުވަހުގެރޭ ލީގުގެ ގަދަބާރު، ބާސެލޯނާ އާއި ރެއާލް ވަޔަޑޮލިޑް ބައްދަލުކުރި މެޗުގައި، އެންމެ ފަހުވަގުތު ޒުވާން ފޯވާޑް، އޮސްމާނޭ ޑެމްބެލޭ ކާމިޔާބުކޮށްދިން ލަނޑުން، ޕޮއިންޓް ތާވަލުގެ އެއްވަނައިގައި އޮތް އެތްލެޓިކޯ މެޑްރިޑާއި ދެމެދު އޮތް ފަރަގު އެއް ޕޮއިންޓަށް ކުޑަކޮށްފިއެވެ.\nބާސާގެ އަމިއްލަ ދަނޑުގައި ކުޅުނު މިމެޗުން ބާސާ މޮޅުވީ 0-1 ގެ ނަތީޖާ އަކުންނެވެ.\nމެޗު ފެށިގެން ފުރަތަމަ ހާފުގައި ދެޓީމުގެ ފަރާތުންވެސް ވާދަވެރި ކުޅުމެއް ފެނިގެންދިޔައިރު، ދެޓީމުންވެސް ވަނީ ލަނޑެއްޖެހުމަށް ރަނގަޅު ފުރުސަތުތަކެއް ތަނަވަސްކޮށްފައެވެ. އެގޮތުން މިހާފުގައި ދެޓީމުގެ ކުޅުންތެރިންގެ ހަމަލާތަކެއްވެސް ވަނީ އިދިކޮޅު ޓީމުގެ ގޯލްގެ ދަނޑިއަށް އަމާޒުވެފައެވެ.\nބާސާއަށް މެޗުގައި ލަނޑެއް ކާމިޔާބުނުކުރެރި ހާސްކަމެއްގައި ކުޅެމުންދަނިކޮށް އެޓީމަށް ހިތްހަމަޖެހުމެއް ލިބުނީ ދެވަނަ ހާފުގައި، މެޗުގެ 79 ވަނަ މިނެޓުގައި ރެއާލް ވަޔަޑޮލިޑްގެ ޕްލާނޯ އަށް ރެފްރީ ރަތްކާޑެއް ދެއްކުމާއެކުގައެވެ. މޮޅު ކުޅުމެއް ދައްކަމުންދިޔަ ވަލަޑޮއިޑަށް މެޗުގައި މައްސަލަތަކަކާއި ކުރިމަތިލާން ޖެހުނީ އެހާހިސާބުންނެވެ. ޕްލާނޯ އަށް ރަތްކާޑު ދެއްކީ ޑެމްބެލޭ އަށް ކުރި ނުރައްކާތެރި ފައުލަކާއި ގުޅިގެންނެވެ.\nވަޔަޑޮލިޑަށް އެއްކުޅުންތެރި މަދުކޮށް ކުޅެންޖެހުމުން ގޮންޖެހުންތަކަކާއި ކުރިމަތިލާން ޖެހުނުއިރު ބާސާއިން ވަނީ އެކަމުގެ ފައިދާ ވަރަށް ރަނގަޅަށް ނަގާފައެވެ. އެގޮތުން ބާސާއިން ވަނީ ރަނގަޅު ފުރުސަތުތަކެއް ތަނަވަސްކޮށް ނުރައްކާތެރި ހަމަލާތަކެއް އުފައްދާފައެވެ. ނަތީޖާއަކަށްވީ މެޗުގެ ފުރިހަމަ ވަގުތުގެ އެންމެ ފަހު މިނެޓުގައި އެކުލަބުން މެޗުގައި ފުރަތަމަ ފަހަރަށް ލަނޑެއް ކާމިޔާބުކޮށް މެޗު ކާމިޔާބުކުރުމެވެ. ރޮނާލްޑް އަރައުހޯގެ އެހީއާއިއެކު އޭރިއާ ތެރެއިން ލިބުނު ފުރުޞަތަކުން މި ލަނޑު ބާސާއަށް ކާމިޔާބުކޮށްދިނީ ޑެމްބެލޭ އެވެ.\nމި މޮޅާއެކު އެތްލެޓިކޯ އާއިދެމެދު އޮތް ފަރަގު ބާސާއިން ޕޮއިންޓަކަށް ކުޑަކުރިއިރު ބާސާ އޮތީ ކުޅުނު 29 މެޗުން ލިބުނު 65 ޕޮއިންޓާއެކުއެވެ. އެއްވަނައިގައި އޮތް އެތުލެޓިކޯއަށް 29 މެޗުން 66 ޕޮއިންޓް ލިބިފައިވާއިރު، ތިންވަނައިގައި އޮތް އެންމެ ފަހުގެ ޗެމްޕިއަން ރެއާލް މެޑްރިޑަށް 29 މެޗުން ލިބިފައިވަނީ 63 ޕޮއިންޓެވެ.\nލީގު ޓައިޓަލްގެ ވާދަވެރިކަން ބޮޑުވެފައިވާއިރު ދެވަނައިގައި އޮތް ބާސާ އާއި ތިންވަނައިގައި އޮތް ރެއާލް މެޑްރިޑް ވާދަކުރާ އެލް ކްލެސިކޯ މެޗް، އަންނަ ހޮނިހިރު ދުވަހުގެރޭ އޮންނާނެއެވެ.


Gaza aabaadhu kureveynee aseerun dhookuran sharuthukoh\nޣައްޒާ އާބާދުކުރެވޭނީ އަސީރުން ދޫކުރަން އެއްބަސްވުމަކަށް ޝަރުތުކޮށް\nއިޒްރޭލުގެ ދިފާއީ ވަޒީރު ބެނީ ގަންޒް: ޣައްޒާ ބިނާކުރާއިރު އަސީރުން ދޫކުރަން ޝަރުތުލުރެވޭނެ\nޣައްޒާ އަލުން އާބާދުކުރެވޭނީ އަސީރުންގެ ގޮތުގައި ހަމާސް އިން ހިފަހައްޓާފައި ތިބި ސިފައިން ދޫކުރަން އެއްބަސްވުމަކަށް ޝަރުތުކޮށް ކަމަށް އިޒްރޭލުގެ ދިފާއީ ވަޒީރު ބެނީ ގަންޒް ވިދާޅުވުއްޖެ އެވެ. އޭނާ ވިދާޅުވީ ފަލަސްތީންގައި ހަރަކާތްތެރިވަނިކޮށް އިޒްރޭލުގެ ބައެއް ސިފައިނާއިން އާންމުން ވީއެއް ނުވީއެއް ނޭނގި ގެއްލިފައިވާ ކަމަށެވެ.\n"އިޒްރޭލަށް ބަދަލެއް ނުލިބޭ ގޮތަކަށް ޣައްޒާ އާބާދުކޮށް އާރާސްތުކުރަން ދޫކޮށެއްނުލެވޭނެ،" ބެނީ ގަންޒް ވިދާޅުވި އެވެ. "އަހަރެމެންގެ އަތުން ގެއްލިފައިވާ ސިފައިންނާއި އާންމުން އަދި ހަށިތައް އިޒްރޭލަށް ލިބުން ޝަރުތަކަށް ވާންޖެހޭނެ،" އިޒްރޭލުގެ ކާން ޗެނަލްއަށް ދެއްވި އިންޓަވިއުއެއްގައި އޭނާ ވިދާޅުވި އެވެ.\nއޭޕްރީލް 2016 ގައި ބަޔާނެއް މެދުވެރިކޮށް ހަމާސްއިން ބުނީ އަސީރުންގެ ގޮތުގައި އިޒްރޭލުގެ ހަތަރު ސިފައިން ހިފަހައްޓާފައިވާ ކަމަށެވެ. އެކަމަކު ސިފައިންގެ ނަންތައް ހާމަކޮށްފައެ ނުވެ އެވެ. އެހެން ނަމަވެސް 2014 ގައި ފަލަސްތީންގެ ތެރެއިން އަތުލައިގަތް އިޒްރޭލު ސިފައިންގެ އޮފިސަރު އޮރަން ޝައުލް ހަމާސްއިން އަދި ވެސް ދޫކޮށެއްނުލަ އެވެ.\nބެނީ ގަންޒް ވިދާޅުވީ ޣައްޒާ އަލުން ބިނާކުރަން ބޭނުންޖެހިފައިވާ މިދަނޑިވަޅަކީ ބަދަލަކަށް ޝަރުތުކުރަން މުނާސަބު ފުރުސަތެއް ކަމަށެވެ. އަދި ވިދާޅުވީ ޣައްޒާ އަލުން ބިނާކުރުމަށް އިޒްރޭލުގެ ސިޔާސަަތު ބަދަލުކުރެވިދާނެ ކަމަށާއި އެކަމަކު ހަމާސްގެ ޒައާމަތު ނައްތާލަން އިޒްރޭލުން ގެންގުޅޭ ވިސްނުމަށް ބަދަލެއް ނާންން ކަމަށެވެ.\nމިސްރު މެދުވެރިވެ ކުރެވުނު މަޝްވަރާތައް ކޮޅެއްގައި ޖެހި އިޒްރޭލުން މިހާރު ވަނީ ޣައްޒާއަށް ހަމަލާނުދޭން އެއްބަސްވެފަ އެވެ. މެދުކެނޑުމެއް ނެތި 11 ދުވަސް ވަންދެން ރޮކެޓް ހަމަލާތައް ބަދަލުކުރުމަށް ފަހު ހަމާސްއިން ވެސް ވަނީ ދެން ހަމަލާނުދާނެ ކަމަށް ބުނެފަ އެވެ.\nއިޒްރޭލުން ޣައްޒާއަށް ދިން ހަމަލާތަކުގައި 279 މީހުން ވަނީ މަރުވެފަ އެވެ. އޭގެ ތެރޭގައި 69 ކުދިންނާއި 40 އަންހެނުން ހިމެނެ އެވެ. އަދި އެކިވަރުގެ ގެއްލުން 1،910 މީހުންނަށް ލިބިފައިވާ ކަމަށް ފަލަސްތީންގެ ހެލްތު މިނިސްޓްރީން ބުނެ އެވެ.\nފަލަސްތީން އިޒްރޭލް މެދު އިރުމަތި + ގުދުސް ގާޒާ


Siyaasee harakaiythakah furusathu dhinumah Fuluhunnaa mashvaraa koffi | Mihaaru\nޕޮލިސްގެ ދެ އެސިސްޓެންޓް ކޮމިޝަނަރުން ކަމަށްވާ ހަމްދޫން (ކ)، އަދި ޖަމްޝީދު، އީސީން މިއަދު ބޭއްވި ބައްދަލުވުމުގައި ބައިވެރިވެވަޑައިގަންނަވަނީ --ފޮޓޯ: އީސީ\nސިޔާސީ ހަރަކާތްތަކަށް ފުރުސަތު ދިނުމަށް ފުލުހުންނާ މަޝްވަރާކޮށްފި\n26 ޖޫން 2018 - 15:54 22 comments\nއެ ކޮމިޝަނުން ބުނީ ސިޔާސީ ހަރަކާތްތައް ހަމަހަމަ ގޮތުގައި ކުރިއަށް ގެންދިއުމުގެ ފުރުސަތު ދިނުމާ ގުޅޭ ގޮތުން ފުލުހުންނާ ބައްދަލު ކޮށްފައިވާ ކަމަށެވެ.\nފުލުހުންގެ ފަރާތުން އެ ބައްދަލުވުމުގައި ބައިވެރިވެވަޑައިގެންނެވީ، ރިޔާސީ އިންތިހާބުގެ ސެކިއުރިޓީ ކޮމާންޑަރަކަށް ހަމަޖެއްސެވި އެސިސްޓެންޓް ކޮމިޝަނާ އޮފް ޕޮލިސް އަހުމަދު ހަމްދޫނާއި އޭސީޕީ މުހައްމަދު ޖަމްޝީދެވެ.\nއިލެކްޝަންސް ކޮމިޝަންގެ ރައީސް ޝަރީފް (ކ)، އަދި އެ ކޮމިޝަންގެ މެމްބަރު އަކްރަމް.--ފޮޓޯ: އިލެކްޝަންސް ކޮމިޝަން\nސިޔާސީ ހަރަކާތް ހިންގުމުގެ ހަމަހަމަ ފުރުސަތު ދިނުމާ ބެހޭ ގޮތުން ފުލުހުންނާއެކު މަޝްވަރާ ކުރެއްވި އިރު، އިދިކޮޅު އެންމެ ބޮޑު ޕާޓީ އެމްޑީޕީ އަށް ސިޔާސީ ހަރަކާތްތައް ހިންގަން ޖާގަ ނުދޭކަމުގެ ކަންބޮޑުވުންތައް ދަނީ ފާޅުކުރަމުންނެވެ. އެކަމުގެ ކަންބޮޑުވުންތަކާ ހެދި އެމްޑީޕީން ވަނީ ރިޔާސީ އިންތިހާބަށް ލަފާދޭ ގައުމީ ކޮމެޓީގެ ބައްދަލުވުންތައް ވެސް ބޮއިކޮޓްކޮށްފަ އެވެ.\nSiyaasee party thakah Siyaasee harakaithah hama hama gothugai kuriyah gendhiumuge furusathu dhinumaai gulheygothun mashvaraa kurumah @PoliceMv aai eku Elections Commission'un bahdhal Kurahvaifi pic.twitter.com/j1CV0QfKKg\n— Elections Commission (@ElectionsMv) June 26, 2018\nއެމްޑީޕީން މިދިޔަ ހަފުތާގައި ބާއްވަން އުޅުނު ޖަޒީރާ ދުވުމަށް ފުލުހުން ހުރަސްއަޅައި އެ ޕާޓީގެ އިސް ބޭފުޅުންތަކެއް ހައްޔަރުކުރި އެވެ. އަދި ޖަޒީރާ ޕޯސްޓަރު ހިތްޕަން އުޅުމުން، ފުލުހުން ވަނީ އެކަން ވެސް ހުއްޓުވައިފަ އެވެ. ނަމަވެސް ވެރިކަން ކުރާ ޕީޕީއެމުން ކެމްޕެއިނަށް ހިންގާ ޑޯ ޓު ޑޯ ހަރަކާތަށް ފުލުހުންގެ އެއްވެސް ހުރަހެއް ނެތެވެ.\nއިތުރު ލިޔުންތައް އެމްޑީޕީ ސިޔާސީ ޕާޓީ ޕޮލިސް ލޯކަލް އިންތިހާބު އިލެކްޝަންސް ކޮމިޝަން ޕީޕީއެމް\nއިންތިހާބުގެ ބޮޑު މައްސަލަ: ވަގުތު އިތުރުކުރުން


De ligt hoadhumaa gaath'ah Juventus jehilaifi\nކުޅިވަރު - މަތައިސް ޑެލައިޓް\nޑެލައިޓް ހޯދުމަށް ގިނަ ކްލަބްތަކުން އަންނަނީ މަސައްކަތް ކުރަމުން\nކ. މާލެ 26 ޖޫން 2019 | ބުދަ 00:12 3,323\nމަތައިސް ޑެލައިޓް - ގެޓީ އިމޭޖާސް\nއަޔަކްސްއަށް ކުޅެމުން އަންނަ ނެދަލޭންޑްސްގެ ޑިފެންޑަރ މަތައިސް ޑެލައިޓް ހޯދުމާ ގާތަށް ޔުވެންޓަސް ޖެހިލައިފި ކަމަށް ރިޕޯޓްތައް ބުނެފިއެވެ.\nއިޓަލީގެ ނޫސްތަކުން ބުނީ ކުރިޔަށް އޮތް ސީޒަނަށް އަމާޒުކޮށް، ޑެލައިޓް ހޯދުމަށް ޔުވެންޓަސްއިން މަސައްކަތް ކުރަމުން އަންނަ ކަމަށާއި، އެ ކްލަބުން އޭނާ ހޯދުމާ ވަރަށް ގާތްކޮށްފައިވާ ކަމަށެވެ.\nއުމުރުން 19 އަހަރުގެ ޑެލައިޓް ނިމިދިޔަ ޔުއެފާ ޗެމްޕިއަންސް ލީގުގައި އަޔަކްސްއަށް މޮޅު ކުޅުމެއް ދައްކާފައިވާއިރު، އޭނާ ވަނީ ގިނަ ބައެއްގެ ސަމާލުކަން މި ފަހަރުގެ މުބާރާތުގައި ހޯދާފައެވެ.\nއެގޮތުން ރިޕޯޓްތައް ބުނާގޮތުން ކުރިޔަށް އޮތް ސީޒަނަށް ގިނަ ކްލަބްތަކުން ޑެލައިޓް ހޯދުމަށް އަންނަނީ މަސައްކަތް ކުރަމުންނެވެ. އޭގެ ތެރޭގައި ޔުވެންޓަސްގެ އިތުރުން ޕީއެސްޖީ އާއި ޕްރިމިއާ ލީގުގެ ގިނަ ކްލަބްތައް ހިމެނޭ ކަމަށްވެސް ރިޕޯޓްތައް ބުނެއެވެ.\nބައެއް ރިޕޯޓްތައް ބުނާ ގޮތުން އަޔަކްސްއިން ޑެލައިޓް ވިއްކާލަން ބޭނުމެއް ނުވެއެވެ. ނަމަވެސް ޑެލައިޓް ބޭނުން ވަނީ އަޔަކްސް ދޫކޮށް ބާސާއަށް ބަދަލުވެ، އެ ކްލަބާ އެކު ކާމިޔާބު ހޯދަން ކަމަށް ރިޕޯޓްތައް ބުނެއެވެ.\nއަޔަކްސްއަށް 2016 ވަނަ އަހަރުގެ ސީޒަނުގައި ބަދަލުވި ޑެލައިޓް ވަނީ އެ ކްލަބަށް މިހާތަނަށް ކުޅުނު 112 މެޗުގައި 12 ލަނޑު ކާމިޔާބު ކޮށްފައެވެ. އޭނާ ވަނީ އެ ކްލަބާއެކު މި ސީޒަނުގައި ޑަޗް ކަޕްވެސް ކާމިޔާބު ކޮށްފައެވެ.\nނެދަލޭންޑްސް ގައުމީ ޓީމަށް މިހާތަނަށް 15 މެޗު ކުޅެ، އެއް ލަނޑު ކާމިޔާބު ކޮށްފައިވާ ޑެލައިޓް ވަނީ ނެދަލޭންޑްގެ އުމުރުފުރާތަކުގެ ގައުމީ ޓީމުތަކަށް ވެސް ކުޅެފައެވެ.


ބޫޓާން ސަރުކާރުން ރާއްޖެއަށް ކަނޑައެޅުއްވި އާ ސަފީރު، އެމަނިކުފާނުގެ ސަފީރުކަމުގެ ފަތްކޮޅު، ރައީސުލްޖުމްހޫރިއްޔާއަށް މިއަދު އަރުއްވައިފި - The President's Office\nބޫޓާން ސަރުކާރުން ރާއްޖެއަށް ކަނޑައެޅުއްވި އާ ސަފީރު، އެމަނިކުފާނުގެ ސަފީރުކަމުގެ ފަތްކޮޅު، ރައީސުލްޖުމްހޫރިއްޔާއަށް މިއަދު އަރުއްވައިފި\n9 މޭ 2022، ރިފަރެންސް: 2022-192\nބޫޓާން ސަރުކާރުން ރާއްޖެއަށް ކަނޑައެޅުއްވި އާ ސަފީރު ހިޒް އެކްސެލެންސީ ރިންޗެން ކުއެންޓްސިލް، އެމަނިކުފާނުގެ ސަފީރުކަމުގެ ފަތްކޮޅު، ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙަށް މިއަދު އަރުއްވައިފިއެވެ.\nމިއަދު މެންދުރު ކުރީ ރައީސުލްޖުމްހޫރިއްޔާގެ އޮފީހުގައި ބޭއްވެވި މިރަސްމިއްޔާތުގައި، ފަތްކޮޅު އެރުއްވުމަށްފަހު، ބޫޓާންގެ އާ ސަފީރާ ރައީސުލްޖުމްހޫރިއްޔާ ބައްދަލުކުރައްވައި، ސަފީރަށް ތަހުނިޔާ ވިދާޅުވިއެވެ. އަދި، ރައީސުލްޖުމްހޫރިއްޔާ ވަނީ ބޫޓާނަކީ ރާއްޖެއަށް މުހިންމު ބައިވެރިއެއްކަމުގައި ދެކިވަޑައިގަންނަވާ ކަމަށް ވިދާޅުވެ، ދެޤައުމުން ވެސް ޝައުޤުވެރިވާ ދާއިރާތަކުން މިގުޅުން އިތުރަށް ބަދަހިކުރައްވާނެކަމުގައި ވިދާޅުވެފައެވެ.\nމި ބައްދަލުކުރެއްވުމުގައި، ބޫޓާންގެ ސަފީރު ވަނީ މޫސުމީ ބަދަލުތަކަށް ބަލާނަމަ ރާއްޖެއާއި ބޫޓާނަކީ ކުޑަ އަދި ނާޒުކު ދެޤައުމުކަން ފާހަގަކުރައްވައި މި ދާއިރާއިން ގުޅިގެން އިތުރަށް މަސައްކަތްކުރެއްވުމަށް ބޭނުންފުޅުވާ ކަމުގައި ހާމަކުރައްވާފައެވެ. އަދި، ރާއްޖެ ކޮވިޑް-19 މެނޭޖްކުރުމުގައި ހޯދާފައިވާ ކާމިޔާބީތަކާއި، ކޮވިޑްގެ ސަބަބުން ރާއްޖޭގެ ފަތުރުވެރިކަމަށް ކުރި އަސަރުތަކުން އަރައިގަތުމުގައި ހޯދަމުންދާ ކާމިޔާބީތައް ފާހަގަކުރައްވައި ރައީސުލްޖުމްހޫރިއްޔާއަށް ބޫޓާންގެ ސަފީރު ތަޢުރީފުކުރެއްވިއެވެ.\nރައީސުލްޖުމްހޫރިއްޔާ ވަނީ ރާއްޖެއާ، ބޫޓާނާ ދެމެދުގައި ފަތުރުވެރިކަމުގެ ދާއިރާއިންނާއި، މޫސުމަށް އަންނަމުންދާ ބަދަލުތަކުން އަރައިގަތުމަށް ކުރާ މަސައްކަތުގައި އަދި، ޞިއްޙީ ދާއިރާއާއި ޒުވާނުންނާއި ކުޅިވަރުގެ ދާއިރާއިން ގުޅުން ބަދަހިކުރެއްވުމަށް ބޭނުންފުޅުވާކަމުގައި ފާހަގަކުރައްވާފައެވެ.\nމީގެ އިތުރުން ވެސް ރައީސުލްޖުމްހޫރިއްޔާ ވަނީ ބައިނަލްއަޤްވާމީ މައިދާނުގައި ޚާއްޞަކޮށް ސާކްގެ އޮނިގަނޑުގެ ތެރެއިން ދެ ޤައުމުން ގުޅުން ބަދަހިކުރެއްވުމާއި ގުޅޭގޮތުން ވާހަކަފުޅުދައްކަވާފައެވެ. މިގޮތުން އެމަނިކުފާނު ވަނީ ދެކުނު އޭޝިޔާ ބައްރުގެ ޞުލްޙަ މަސަލަސްކަމާއި، ރައްކާތެރިކަން ކަށަވަރުކުރުމުގައި ދެ ޤައުމުން ގުޅިގެން މަސައްކަތްކުރެއްވުމުގެ މުހިންމުކަން ހާމަކުރައްވާފައެވެ.\nމި ބައްދަލުކުރެއްވުން ނިންމަވާލައްވަމުން ރައީސުލްޖުމްހޫރިއްޔާ ވަނީ ރާއްޖެއާ ބޫޓާނާ ދެމެދުގައި އޮތް ގުޅުން އިތުރަށް ވަރުގަދަކުރެއްވުމަށް ބޭނުންފުޅުވާކަމުގައި ވިދާޅުވެފައެވެ.


Covid-19: Farudhaage furagahugai khaarijiyyage gina msahkaiythakeh!\nދިވެހި ޚާރިއްޖިއްޔާއިން ކުރަމުންގެ މަސައްކަތްތައް\nކޮވިޑް-19: ފަރުދާގެ ފުރަގަހުގައި ޚާރިޖިއްޔާގެ ގިނަ މަސައްކަތްތަކެއް!\nގައުމުތަކުގެ ހިލޭ އެހީތައް ގެންދަނީ ހޯދަމުން\nދިވެހިން ރާއްޖެ ގެނައުމުގެ މަސައްކަތްތައް ދަނީ ކުރެވެމުން\nބޭނުންވާ އަސާސީ ކާބޯތަކެއްޗާއި ބޭސް ހުއްޓުމެއް ނެތި ލިބޭނެ އިންތިޒާމް ދަނީ ހަަމަޖައްސަމުން\nކ. މާލެ |7މެއި 2020 | ބުރާސްފަތި 21:28 | 6,298\nފޮރިން މިނިސްޓަރ އަބްދުﷲ ޝާހިދު - ފޮރިން މިނިސްޓްރީ\nކޮވިޑް-19ގެ ބަލިމަޑުކަން ރާއްޖެއަށް އައިސް، ހަލުވިމިނެއްގައި ރާއްޖޭގައި މި ބަލި ފެތުރެމުންދާއިރު، ސިއްހީ ދާއިރާގެ ބޭފުޅުން ރެޔާ ދުވާލު މަސައްކަތްކުރަމުންދަނީ ބަލި ޖެހުނު މީހުންނަށް ފަރުވާ ދިނުމަށާއި، ބަލިން ރައްކާތެރިވުމަށް ރާއްޖޭގައި ކުރަން ޖެހޭ މަސައްކަތްތައް ކުރުމަށެވެ.\nކަމާ ބެހޭ ހުރިހާ ފަރާތްތަކުންވެސް ހުއްޓުމެއް ނެތި މަސައްކަތްކުރަމުންދަނީ ބަލިން ރައްކާތެރިވުމަށާއި، ބަލީގެ ސަބަބުން ރާއްޖެއަށް ކުރާ ނޭދެވޭ އަސަރު ކުޑަކުރުމަށެވެ.\nމީގެ ތެރެއިން ދިވެހި ޚާރިޖިއްޔާއިން ކުރަމުންދާ މަސައްކަތްތަކަކީ ފާހަގަކޮށްލަން ޖެހޭ މަސައްކަތްތަކެކެވެ. ބޭރުގައި ތިބި ދިވެހިންނަށް އެހީތެރިކަން ފޯރުވައިދިނުމަށާއި، ދިވެހިން އަނބުރާ ރާއްޖެ ގެނައުމުގެ އިތުރުން ރާއްޖެއަށް މިހާރުން މިހާރަށް ބޭނުންވާ އެހީތަކާ، ދުރުރާސްތާގައި ބޭނުންވާ އެހީތައް ހޯދުމުގައި ޚާރިޖިއްޔާއިން ދަނީ ބުރަކޮށް މަސައްކަތް ކުރަމުންނެވެ. ކޮވިޑް-19 ފެތުރެން ފެށުމާއެކު އެކަމުގެ ސީދާ އަސަރު ރާއްޖޭގެ އިގްތިސާދަށް ދިޔައީ ކުރަމުންނެވެ.\nގިނަ އެއަރލައިންތަކަކުން ރާއްޖެއަށް ފްލައިޓްތައް ހުއްޓާލުމާއި، ފަތުރުވެރިން އައުން މަދުވާން ފެށުމުން އެކަމުގެ ނޭދެވޭ އަސަރު ރާއްޖޭގެ އިގްތިސާދަށް ކުރަން ފެށިއެވެ. އަދި ރާއްޖޭގެ ބޯޑަރުތައް ބަންދުކުރުމާއެކު އިތުރު ލޮޅުމެއް އަރައިގެން ދިޔައެވެ. މިއާއެކު ޔަގީންވެގެން ދިޔަ އެއްކަމަކީ ރާއްޖެއަށް ބޭރުގެ އެހީ ނުލިބި މިކަމުން އަރައިނުގަނެވޭނެ ކަމެވެ.\nކަން ދިމާކުރި ގޮތުން ރައީސް ޔާމީންގެ ވެރިކަމުގައި ރާއްޖެއިން ގެންގުޅެމުން އައި އެކަހެރިވެގަތުމުގެ ސިޔާސަތު ބަދަލުކޮށް، ނިމިދިޔަ އަހަރެއްހާ ދުވަހު ޚާރިޖީ ވަޒީރު އަބްދުﷲ ޝާހިދު ކުރެވި ދަތުރުފުޅުތަކާ ބޭއްވެވި ބައްދަލުވުންތަކުގެ ނަތީޖާއެއްގެ ގޮތުން ބޭރުގެ ޤައުމުތަކާ ޖަމާޢަތްތަކާއެކު ރާއްޖެއަށް މިއޮތީ ގާތް ގުޅުމެއް ގާއިމްކުރެވިފައެވެ.\nރާއްޖެއިން ސިޔާސީ މީހުން ހައްޔަރުކޮށްގެން، އިންސާނީ ހައްގުތަކަށް އަރައިގެން، ޖުޑީޝަރީއަށް ނުފޫޒު ފޯރުވައިގެން އަބަދު ރާއްޖޭގެ ކަންތައްތަކަށް ފާޑުކިޔަމުން ދިޔަ ގައުމުތަކުންނާ ޖަމާއަތްތަކުން މިއަދު އަހަނީ ރާއްޖެއަށް ބޭނުންވަނީ ކޮން ކަމެއްތޯއެވެ. ފޮރިން މިނިސްޓްރީއިން މިހާތަނަށް ހާމަކޮށްފައިވާ މައުލޫމާތަށް ބަލާއިރު ވިލާތުގެ އިއްތިހާދު، އެމެރިކާ، ޖަޕާން، ޗައިނާ، އިންޑިއާ، ބަންގްލަދޭޝް ފަދަ ގައުމުތަކުން ރާއްޖެއަށް މިހާރުވެސް ބޮޑެތި އެހީތަކެއް ވަނީ ދީފައެވެ.\nމި އެހީ ބޭންކުރުމަށް ހަމަޖެހިފައިވަނީ ކޮވިޑް-19 އާ ދެކޮޅަށް ކުރެވޭ މަސައްކަތަށާއި، ކޮވިޑް-19ގެ ސަބަބުން ރާއްޖޭގެ އިގްތިސާދަށް ލިބުނު ގެއްލުންތަކުން އަރައިގަތުމަށެވެ. މި އެހީތައް ހޯދުމަށް ކުރާ މަސައްކަތް ފޮރިން މިނިސްޓަރ ޝާހިދުގެ ޓްވިޓަރ ފީޑް ބަލާލުމުން ފެނެއެވެ.\nރާއްޖެއިން ބޭރުގައި ތިބި ދިވެހިން ގެނައުމަށްވެސް ފޮރިން މިނިސްޓްރީއިން ދަނީ މަސައްކަތްތަކެއް ކުރަމުންނެވެ. މިފަދަ ބަލިމަޑުކަމެއް ފެތުރޭއިރު ބޭރުން އަނބުރާ ގައުމަށް މީހުން އައުމަކީ އެންމެ ރައްކާތެރި ގޮތެއް ނޫނެވެ. މީހުން ގެނައުމުގައި ސަރުކާރުން ހިފެހެއްޓުމެއް ގެންގުޅޭ ސަބަބަކީ މިއީ ކަމަށްވެސް ވެދާނެއެވެ. އެހެންނަމަވެސް އަޅުގަނޑުމެން މިއީ ދިވެހިންނެވެ.\nގިނަ ފަހަރަށް ކަމުގެ ރަނގަޅު ގޮތް ހޯދުމުގެ ބަދަލުގައި އަޅުގަނޑުމެންނަށް ބެލެނީ ކަމުގެ ފަސޭހަ ގޮތެވެ. އެހެންކަމުން މިކަމުގައިވެސް ފޮރިން މިނިސްޓްރީއިން އެދަނީ ދިވެހިންނަށް އެހީތެރިކަން ފޯރުކޮށްދެމުންނެވެ. އެތަންމިތަނުގައި ތިބި ދިވެހިން މޯލްޑިވިއަންގެ ފްލައިޓްތަކުގަޔާ، އެގައުމުތަކުގެ މީހުން ބަލާ އަންނަ ފްލައިޓްތަކުގައި ގެނެސްދިނުމަށް އެދަނީ ގިނަ މަސައްކަތްތަކެއް ކުރަމުންނެވެ.\nމީގެ ތެރެއިން ބައެއް ފްލައިޓްތަކުގައި މީހުން ގެނައުމަށް، އެކަމުގައި ޝާމިލްވާ ފޮރިން މިނިސްޓްރީއާއި ރާއްޖޭގެ އެމްބަސީތަކުގެ މުވައްޒަފުން ހޭލާ ހަތަރު ދަމުން މަސައްކަތްކުރަމުންދެއެވެ. ވައިރަސް އެންމެ ފުރަތަމަ ފެތުރެން ފެށި ޗައިނާގެ ވޫހާންގައި ތިބި7ދިވެހިން ގެނައި ފަހުން ފިލިޕީންސް، މެލޭޝިއާ، ބަންގްލަދޭޝް، ނޭޕާލް، ޕާކިސްތާން، އިންޑިއާ، ސްރީލަންކާ، ރަޝިޔާ އަދި އިންޑޮނީޝިއާގައި ތިބި ދިވެހިން ރާއްޖެއަށް ގެނެސްފައިވާއިރު، މިހާރު އެވަނީ ޔޫކްރެއިންގައި ތިބި ދިވެހިން ގެނެސްފައެވެ.\nއަދި ކުރިއަށް އޮތްތަނުގައިވެސް އެމަސައްކަތް ކުރިއަށްދާނެކަމަށް ޚާރިޖީ ވުޒާރާއިން ވަނީ ބުނެފައެވެ. ލޮކްޑައުންކޮށްފައިވާ ހާލަތުގައި ރާއްޖެއިން ބޭރުން މީހުން ގެނައުމަކީ ހަމަ ޓިކެޓެއް ނަގައިގެން ފްލައިޓަށް އަރައިގެން އައުންހާ ފަސޭހަ ކަމެއް ނޫނެވެ.\nރާއްޖެއަށް އޮންނަ ފްލައިޓްތަކުގައި ދިވެހިން ގެނައުމަށް ބޭނުންވާ ހުއްދަ ހޯދުމާއި، ގައުމުތަކުގެ އެތެރޭގައި ލޮކްޑައުން ހާލަތުގައި ދަތުރުކުރެވޭނެ މަގުފަހިކުރުމާ، މިގޮތަށް ގޮސް ވަރަށް ގިނަ ކަންތައްތަކެއް ސަރުކާރުން ކުރަން ޖެހެއެވެ. ދުރު ގައުމުތަކުގައި ތިބި ދިވެހިން ގެނައުމަށް އެގައުމުތަކުގެ ރަސްމީ ގަޑިތަކާ ދިމާވާ ގޮތަށް ރާއްޖެ ގަޑިން ދަންވަރުވެސް ފޮރިން މިނިސްޓްރީ މުވައްޒަފުން މަސައްކަތް ކުރަން ޖެހިފައިވާކަމަށް އެމަސައްކަތުގައި ހަރަކާތްތެރިވާ ބައެއް މުވައްޒަފުން ބުނެއެވެ. މީގެ އިތުރުން މިދުވަސްވަރަކީ ހުރިހާ ގައުމުތަކަކުންވެސް، އެގައުމަކަށް ބޭނުންވާ ބޭހާއި ޒަރޫރީ މުދާ ހޯދަމުންދާ ދަނޑިވަޅެކެވެ.\nރާއްޖެފަދަ އިމްޕޯޓަށް ބަރޯސާ ވެފައިވާ ގައުމަކަށް މިއީ ވަރަށް ބޮޑު ދައްޗެކެވެ. ގައުމުތަކުން ބޭހުގެ ބާވަތްތަކާއި ޒަރޫރީ ކާބޯތަކެތި އެކްސްޕޯޓް ކުރުން މަނާކުރުމުން، އެކަމުގެ ތަކުލީފު ރާއްޖޭގެ ރައްޔިތުންނަށް އުފުލަން ޖެހެއެވެ. އެހެންނަމަވެސް އެ ތަކުލީފު އުފުލުނަ ނުދީ، އެއްވެސް ހުއްޓުމެއް ނެތި މުދަލާ ބޭހުގެ ސަޕްލައި ޗެއިން އެހިފަހައްޓައިދެނީވެސް ފޮރިން މިނިސްޓްރީއިންނެވެ.\nއިންޑިއާއާއި އަވަށްޓެރި އެހެން ގައުމުތަކުން ރާއްޖެއަށް ބޭނުންވާ އަސާސީ ކާބޯތަކެއްޗާއި ބޭސް ހުއްޓުމެއް ނެތި ލިބޭނެ އިންތިޒާމް އެވަނީ ހަމަޖައްސާފައެވެ. ދެ ފަހަރެއްގެ މަތިން އިންޑިއާއިން އެކްސްޕޯޓް ކޮންޓްރޯލްކޮށްފައިވާ ބޭހުގެ ބާވަތްތައް ރާއްޖެއަށް ދޫކުރުމަށް ނިންމާފައިއެވަނީ ހަމަގައިމުވެސް ޚާރިޖީ ސިޔާސަތު ރަނގަޅަށް ތަންފީޒުކުރެވި، ފޮރިން މިނިސްޓްރީގެ މަސައްކަތުންނެވެ.\nއެންމެ ފަހުން މިގޮތަށް ދޫކުރި ރީއެޖެންޓްސްއަކީ އެއާ ނުލާ ކޮރޮނާ ވައިރަސްއަށް ޓެސްޓް ނުކުރެވޭނެ ކެމިކަލްތަކެވެ.\nޚާރިޖިއްޔާއިން ފަރުދާގެ ފުރަގަހުގައި މިކުރާ ކަންތައްތަކަކީ ކޮބައިތޯ ބަލާލަން ޖެހުނު ސަބަބަކީ ސަރުކާރުން ކޮވިޑް-19 އާ ދެކޮޅަށް އެކަށީގެންވާ މަސައްކަތްތަކެއް ނުކުރާކަމަށް ބަޔަކު ބުނާތީ، ހަގީގަތުގައި ސަރުކާރުން ކުރަނީ ކޮން ކަމެއްތޯ ބެލީއެވެ. މިއީ އެންމެ ވުޒާރާއެއްގައި މަސައްކަތް ހުރި ގޮތެވެ. އަދި ދެން ހުރި ވުޒާރާތަކުން ކުރާ މަސައްކަތްތައް އަދި އޮތީއެވެ. ސަރުކާރުން ދަނީ މަސައްކަތްކުރަމުންނެވެ. އެއްބާރުލުން ދިނުން އޮތީ އަހަރެމެން އަތް މަތީގައެވެ.


ICU ge 16 naruhun effaharaa balive inumun hospital ge masakkathah buroo araifi | Mihaaru\nއެރިޒޯނާ ހޮސްޕިޓަލްގެ މާބަނޑު ނަރުހުން ނޫސްވެރިންނާ ވާހަކަ ދައްކަނީ. --ފޮޓޯ:ބެނާ ހެލްތު\nއައިސީޔޫގެ 16 ނަރުހަކު އެއް ފަހަރާ ބަލިވެ އިނުމުން ހޮސްޕިޓަލަށް ބުރޫ އަރައިފި\n19 އޯގަސްޓް 2018 - 12:462comments\nއެރިޒޯނާ (އޮގަސްޓް 19) - އެމެރިކާގެ އެރިޒޯނާގެ ހޮސްޕިޓަލެއްގެ އައިސީޔޫގައި މަސައްކަތް ކުރާ 16 ނަރުހުން އެއް ފަހަރާ ބަލިވެ އިނުމުން ހޮސްޕިޓަލްގެ މަސައްކަތަށް ކުޑަ ބުރުލެއް އަރައިފި އެވެ.\nއެއީ އެ ހޮސްޕިޓަލްގެ އިންޓެންސިވް ކެއާ ޔުނިޓް (އައިސީޔޫ) ގައި މަސައްކަތް ކުރާ ނަރުހުންގެ 10 ޕަސެންޓެވެ. ބައެއް ނަރުހުން ބުނީ ހޮސްޕިޓަލްގެ ނަރުހުންގެ ޕްރެގްނެންސީ ރޭޓް މަތިކަން ޕޭޝަންޓުންނަށް ވެސް ފާހަގަވެފައިވާ ކަމަށެވެ.\nނަރުހުން ބޭއްވި ނޫސްވެރިންގެ ބައްދަލުވުމެއްގައި އެއް ނަރުހަކު މަޖަލަކަށް ބުނީ އެންމެންނަށް މި ފަހަރު ކްރިސްމަސް އަށް ބޮޑު ޗުއްޓީއެއް ލިބޭނެ ކަމަށެވެ. ނަރުހުންގެ ގްރޫޕުގެ ފުރަތަމަ ނަރުސް ވިހާނީ ސެޕްޓެމްބަރު މަހު އެވެ. އެންމެ ފަހު ނަރުސް ވިހާނީ ޖެނުއަރީގަ އެވެ.\nބަލިވެއިން ނަރުހުންގެ ގްރޫޕުގައި ހިމެނޭ ރޮޗެލް ޝާމަން ބުނީ އެއް ފަހަރާ އެހާ ގިނަ ނަރުހުން ބަލިވެއިންކަން ކުރިން ނޭނގޭ ކަމަށާއި ނަމަވެސް ފަހުން ފޭސްބުކް ގްރޫޕެއް ހަދާފައިވާ ކަމަށެވެ. އެހެން ނަރުހަކު ވަނީ މާބަނޑު ނަރުހުންނަށް ނުކުރެވޭ މަސައްކަތްތަކާ ހަވާލުވި އެހެން ސްޓާފުންނަށް ޝުކުރު އަދާކޮށްފަ އެވެ. އޭގެ ތެރޭގައި ގައިންގައިން އަރާ ބަލިތަކުގެ މީހުންނަށް ފަރުވާ ދިނުން ހިމެނެ އެވެ. އަދި އެ މީހުންނަށް ބައެއް މަސައްކަތް ނުކުރެވުނު ނަމަވެސް މާބޮޑު ދައްޗަކަށް ނުވާނެ ކަމަށް އުއްމީދުކުރާ ކަމަށް ބުންޏެވެ.\nހުރިހާ ނަރުހުންގެ ބޭބީ ޝަވާ މި ހަފުތާގައި އޮންނާނެ އެވެ. އޭގެ ފަހުން ވިހެއުމަށް ދޭ 12 ހަފުތާގެ ޗުއްޓީ އަށް ނަރުހުން ދާން ފަށާނެ އެވެ.\nއިތުރު ލިޔުންތައް މާބަނޑުވުން ނަރުހުން އެމެރިކާ


Kunooz dhorumatheegai sihuru valhulun!!?\nކުނޫޒް ދޮރުމަތީގައި ސިހުރު ވަޅުލުން!!؟\nމިހާތަނަށް ހިންގި އެންމެ އަވަސް އެއް މެގަ ޕްރޮޖެކްޓް\nމަގުގެ އިތުރު ބައެއް ނުހަދާ\nމަޖީދީމަގު ހެދިއިރު އެކަން ނުކުރީތީ ސުވާލު އުފެދޭ\nކ. މާލެ 10 އޭޕުރިލް 2017 | ހޯމަ 20:33 48,416\nކުނޫޒް ދުރުމަތީ ގާ އަތުރަން ތައްޔާރުކޮށްފައި - ޓްވިޓަރ\nޖުމްހޫރީ ޕާޓީގެ މައި ހަރުގެ ކުނޫޒް ދޮރުމަތި ކޮންނަން ފެށީ ހަމަ ކުއްލިއަކަށެވެ. ހަމައެއް ރެއެއްގެ ދަންވަރު އެސަރަހައްދަށް ފުލުހުން އައިސް ބެރިކޭޑްތައް އަތުރާލިއެވެ. ބަސްބުނާހާހިނދުން ހައެއްކަ ބިދޭސީއަކުވެސް އެތަނަށް އައެވެ. ބޮޑެތި ހެވީ ވެހިކަލްތައްވެސް އެސަރަހައްދަށް ގެނައީ ލަހެއް ފަހެއް ނެތިއެވެ. އެތައް ބަޔަކު އެތަނަށް އެއްވެފައި ތިއްބައެވެ. އިސާހިތަކު ހަމަ އެދަންވަރު އެތަން ކޮންނާންވެސް ފެށީއެވެ. ބައެއް ބިދޭސީންނަށް ކަންކުރާންވީ ނުވަތަ ވާންވީވެސް ކިހިނެއްކަން ނޭނގި ތިބެއެވެ.\nއެތައް ބަޔަކަށް އެކިގޮތްގޮތުން އެތައް އެހީއެއް ވެދެއްވާފައިވާ އަދި ސިޔާސީ ގޮތުން އެންމެ އިސް އެއް ލީޑަރު ޤާސިމް އިބްރާހީމް ހައްޔަރުކުރުމުން ނުރުހުން ފާޅުކޮށް އެތައް ބަޔަކު އެއްވެފައިތިބި ސަރަހައްދެއްގައި ހަމަ ކުއްލިއަކަށް އެމަސައްކަތް ކުރާން ފެށުމުން ރައްޔިތުން ހައިރާންވިއެވެ. މީގެ ކުޑަދުވަސްކޮޅެއް ކުރިން ފަނޑިޔާރު މަގާ ގުޅިފައި އޮތް މަޖީދީމަގު ހަދާ ނިންމާލިއިރު ހަދާން ނުފެށި މަގެއް ހަމަ ކުއްލިއަކަށް އެރޭ އެވަގުތު ފެށީމައެވެ.\nދެނެކާ ދެނެއް ނެތެވެ. ރައްޔިތުން ކުދިކިޔާންފެށިއެވެ. ޖޯކުޖަހާން ފެށިއެވެ. މުޅި ސޯޝަލް މީޑިއާ ހަރަކާތްތެރިވިއެވެ. އެމީހަކާ އެމީހެކެވެ. އެސަރަހައްދުގައި ހިންގާން އުޅޭ މެގަ ޕްރޮޖެކްޓް ރައްޔިތުންނަަށް ތަސްވީރުން ދައްކާލުމަށެވެ. ސަރުކާރުގެ އެވަރުގަދަ ޕްރޮޖެކްޓް ނިމުމުން އޮންނާނެގޮތް ރައްޔިތުންނަށް ފޮޓޯއަކުން ދައްކާލުމަށެވެ. ފޮޓޯއަކަށްފަހު ފޮޓޯއެކެވެ. އެތަން ނިމުމުން އޮންނާނެ ގޮތުގެ ތަސައްވުރެވެ. ފުޓްސެލް ދަނޑުތަކެވެ. ތެޔޮވަޅުތަކެވެ. ޑޮލަރު ފުނިތަކާއި ކުޑަކުދިން ކުޅޭ ޕާރކް ތަކެވެ. އެއަރޕޯޓާއި ބޮޑެތި އަސްކަރީ މަނަވަރުތަކެވެ. މުޅި މަގު މާބްލް ޖެހުމެވެ. މިހެން ގޮސް ކިޔާނެ ކަމެއް ނެތެވެ. އެމަގު ނިމޭއިރު އޮންނާނެ ގޮތުގެ ޚިޔާލީ ފޮޓޯތަކުން މުޅި ސޯޝަލް މީޑިޔާ އެރެއިން އެރެއަށް ފްލަޑްވިއެވެ.\nހައުސިންގ މިނިސްޓްރީން ބުނެފައިވަނީ އެއީ ޕްލޭނާ އެއްގޮތައް ކުރަންފެށި މަސައްކަތެއް ކަމަށެވެ. ސަރުކާރުން މާލޭގެ މަގުތައް ރަނގަޅު ފެންވަރަކަށް ހެދުމަށް ހިންގާ ޚާއްޞަ ޕްރޮޖެކްޓްގެ ބައެއް ކަމަށެވެ. އަދި އެއީ ރައްޔިތުންނަށް ހިންގާ މިސަރުކާރުގެ ތަރައްޤީގެ ބޮޅެއް ކަމަށެވެ. ރައީސް ޔާމީންގެ ދުރުވިސްނުން ފުޅާއި އެމަނިކުފާނު ރައްޔިތުން ދެކެވާ ލޯބީގެ މިސާލެއް ކަމަށެވެ. އެކަމަކު ސުވާލު އުފެދުނީ އެހެން ކަމަކަށެވެ. މަޖީދީމަގުގެ އެދިމާ ހަދާ ނިންމާ މުޅިން އޭގެ އެތައް ދުވަހެއް ފަހުން އެތަން ކުއްލިއަކަށް ކޮންނަން ފެށީމައެވެ.\nމިސަރުކާރުން ކަންކުރާގޮތް ފަހުމް ނުވާ ބަޔަކަށް އެއީ މާބޮޑު ކަމަކަށް ވެދާނެއެވެ. ފަހަރުގައި ހީނހީން ބަނޑުގައި ގޮށްވެސްލައިފާނެއެވެ. އެކަމަކު އެއީ ސަރުކާރުގެ ޕްލޭންތައް ހުންނަގޮތް އެނގޭ މީހުންނަށް ހަމަ އެއްވެސް ކަމެއް ނޫނެވެ. ނާފަހެ އެއްތަން ރޫޅާލާ އެތަން އަލުން ހަދާ އެއްމަގު ބަންދުކޮށް އެމަގު އަނެއްކާވެސް ހުޅުވާ ކަހަލަ ޕްލޭންތަކެއް ގެންގުޅޭ ސަރުކާރެއްކަން މިހާރު އޮޅިފައި އޮވެގެން ނުވާނެއެވެ.\nއެކަމަކުވާ އެސަރަހައްދުގައި ގެންގުޅުނު ތަކެތި އެސަރަހައްދުން ގެނެސް ގެންދިއުމަކީވެސް ޚަރަދު ހިނގާނެ ކަމެއްކަމާ އެއީވެސް ރައްޔިތުންގެ ފައިސާކަން ޕްލޭން ކުރި މީހުންނަށް ވިސްނުނުނަމަ ކޮންފަދަ ހެއްޔެވެ. ގައިމު މަޖީދީމަގު ހަދަން މުޅި މަގު ބަންދުކޮށްގެން އުޅުނުއިރު އެތަން ނިންމާލެވުނު ނަމަ އނަެއްކާވެސް ބަންދުކޮށްގެން ލިބޭ ތަކުލީފް ރައްޔިތުންނަށް އެފަހަރުން އެފަހަރު ނިމުނީސްތާއެވެ.\nސަރުކާރުގެ ބަހަށް އެއީ ސަރުކާރުގެ ދުރުރާސްތާ ޕްލޭންގެ ދަށުން ކުރިކަމެއްކަމަށް ބެލެވުނީވެސް ހަމަ ކުޑަވަގުތުކޮޅަކަށެވެ. ފަނޑިޔާރުމަގުން ކޮނުނު ކުނޫޒް ދޮރުމަތި ފިޔަވާ ދެން އެމަގުގެ އިތުރު ބައެއް ނުހަދާތީއެވެ. ގާތައް ބަދަލުކޮށް އެމަގު އެއްކޮށް ނިންމާ ނުލީތީއެވެ. އެހެންކަމުން ފާޑުކިޔާ މީހުންގެ ވާހަކަތައް ވީއިތުރެވެ. ތަފާތު ވާހަކަތައް ތަފާތު ގޮތްގޮތައް ދެކެވެން ފެށިއެވެ. ބައެއް ކަހަލަ ވަހުމްތައް ކުރެވުނެވެ. ބޮޑު ސިންގާހާ ސަރުކާރަކާމެދު ހީކޮށްގެން ނުވާނެހާ ވަރަށް ހީކުރެވުންތައް ފެށިއެވެ. ސަރުކާރާމެދު ކުރެވެނުނު ކަހަލަ ތުހުމަތެއް ކުރެވުނެވެ. ސިހުރު ނުވަތަ ފަންޑިތަވެރިކަމެއް ހިންގީކަމަށް ބައެއް މީހުން ބުނާންފެށިއެވެ.\nއެފަދަ މީހުން އެކަމަށް ތުހުމަތު ކުރަނީ ހަމައެކަނި ކުނޫޒް ދޮރުމަތިން ގާ ބަދަލުކޮށްލީތީއެވެ. ގާ ތައް ނަގަން އެސަހައްދު ކޮނުނު ނަމަވެސް ހޮޅިތައް ބަދަލު ކުރުން ފަދަ ކަމެއް ކުރުމެއް ނެތި ފަސްއަޅާ ގާތައް އަތުރަން ފެށީތީއެވެ. ކޮނުމުގެ މަސައްކަތް ފެށުނީ ރޭގަނޑު ދަންވަރު ކަމަށް ވީތީއެވެ.\nދެކެވޭހާ ކޮންމެ ވާހަކައަކީ އަދި ހަޤީގަތެއް ނޫނެވެ. ހަމަ އެހެންމެ ބައެއް ފަހަރަށް ފެންނަ މަންޒަރުތަކުން ބައެއްކަހަލަ ވާހަކަ ދެކެވެނީ އޭގައި ޙަޤީގަތެއް އެކުލެވިގެނެއްވެސް ނޫނެވެ. އެކަމަކު އެފަދަ ވާހަކަތައް ދެކެވެނީ ކުރިން ހިނގާފައިވާ ކަންކަމާއި ކުރެވިފައި ހުންނަ ކަންކަމަށް ރިއާޔަތް ކޮށްގެންނެވެ. އެކަމަކު މިސަރުކާރުން އެފަދަ ކަމެއް ކޮށްފާނެ ކަމަކަށް މަށަކުވާ ޤަބޫލު ކުރާކަށް ނެތީމެވެ.


Colombo lockdown kohfi\nކޮލަމްބޯ ލޮކްޑައުން ކޮށްފި\nކޮލަމްބޯ ލޮކްޑައުން ކޮށްފައިވާއިރު އެ ގައުމުގެ މަގެއް މަތީން ކުއްތާއެއް ހުރަސް ކުރަނީ\nކޮވިޑް ބަލި ޖެހޭ މީހުންގެ ނަމްބަރު ކުއްލި ގޮަތަށް ވަރަށް ބޮޑަށް އިތުރުވެ ހާލަތު ގޯސް ވެދާނެ ކަމަށް ލަފާ ކުރެވޭތީ އަވަށްޓެރި ސްރީ ލަންކާގެ ބައެއް ސަރަހައްދުތަކަށް ވަކި ގަޑިތަކެއްގެ ކާފިއު ނެރެ، ކޮލަމްބޯ ލޮކްޑައުންކޮށްފި އެވެ.\nކޮވިޑާ ގުޅިގެން މިދިއަ އޭޕްރީލް މަހުން ފެށިގެން ލަންކާ ލޮކްޑައުން ކުރުމަށް ފަހު ލުއި ދޭން ފެށީ ޖޫން މަހު ފަހުކޮޅުން ފެށިގެނެވެ.\nދިވެހިންގެ 15،000 މީހުން ވެސް ދިރިއުޅޭ ލަންކާގެ ވެރިރަށް ލޮކްޑައުން ކުރި އިރު ކޮލޮމްބޯގައި ދެން ބޭރަށް ދެވޭނީ ޒަރޫރީ ކަންކަމުގައި ބޭރަށް ކޮންމެހެން ނުކުންނަން ޖެހޭ ބަޔަކަށެވެ.\nމިއަދު ކޮލަމްބޯގައި ފެށި ލޮކްޑައުން އަކީ ތިން ދުވަހުގެ މުއްދަތެވެ. ނަމަވެސް ކޮވިޑް ކޭސްތަކު ނަމްބަރުތައް މައްޗަށް އުފުލޭ ވަރާއި ތިރިއަށް ގޮސް ކޮންޓްރޯލްވާ ވަރެއް ބެލުމަށް ފަހު އިތުރު ފިޔަވަޅެއް އަޅަން ޖެހޭނަމަ އެ ފިޔަވަޅެއް އަޅާނެ އެވެ. މިހާރުވެސް ކޮލަމްބޯގެ މަގުތަކުގައި ސިފައިން ހުން ބަލައި ޗެކްކޮށް ހަދަމުން ދެ އެވެ.\nސްރީލަންކާ އަކީ ދެކުނު އޭޝިއާގެ މި ސަރަހައްދުގައި ކޮވިޑް އެންމެ ރަނގަޅަށ މެނޭޖް ކުރި ގައުމެވެ. ގާތްގަނޑަކަށް 21.67 މިލިއަން މީހުން އުޅޭ ލަންކާގައި މިހާތަނަށް 9،791 މީހުން ކޮވިޑަށް ޕޮޒިޓިވްވެ 19 މީހުން މަރުވެފަ އެވެ.\nސްރީލަންކާ ކޮވިޑް-19 ލޮކްޑައުން ޕްރޮޓޮކޯލް


ޙަޤީޤީ ޢަދުއްވުންނާއި މިއަދުގެ މިކިޔާ ޑިމޮކްރަސީ | Dhiislam | Dhiislam\nޙަޤީޤީ ޢަދުއްވުންނާއި މިއަދުގެ މިކިޔާ ޑިމޮކްރަސީ\nވާހަކަ ކިޔައިދޭ ރަޙުމަތްތެރިޔާ ޖެނުއަރީ 8, 2013\n"ރޯމަނުންގެ އެމްޕެރަރ އިން އަމީރު މުޢާވިޔަތު ގެފާނުންނަށް: އަހަރެމެންނަށް ކަލޭގެފާނުންނާއި ޢަލީ ބިން އަބީ ޠާލިބާއި މެދުގައިވާ ކަންތައް ދަންނަމެވެ. އަދި އަހުރެމެންނަށް ކަލޭގެފާނުން ޚިލާފަތަށް އިސްވުމަށް އައުލާކަން ބޮޑުކަމުގައި ދެކެމެވެ. ވީމާ، ކަލޭގެފާނުން އެދިލައްވައިފިނަމަ އަހަރެމެންގެ ފަރާތުން ޢަލީގެ ބޯ ކަނޑާލައިގެން ގެނެސްދެވޭވަރުގެ ލަޝްކަރެއް ފޮނުވައިދީފާނަމެވެ."\nމި ސިޓީ ލިބިވަޑައިގަތުމާއެކު ﷲ ރުއްސުންލެއްވި މުޢާވިޔަތުގެފާނުން ޖަވާބުގައި ލިޔުއްވިއެވެ.\n"މުޢާވިޔާގެ ފަރާތުން ހިރަޤުލްއަށް: (މިއީ) ދެއަޚެއްގެ ދެމެދުގައިވާ ދެބަސްވުމެކެވެ. މިކަމުގެ ތެރެއަށް ކަލޭ ވަންނަންޖެހޭ މައްސަލައަކީ ކޮބައިހެއްޔެވެ؟ (މިކަމުގައި) ކަލޭގެ ދޫ ނުހިފެހެއްޓޭނަމަ ދަންނައެވެ. އެއިރުން (ތިމަންކަލޭގެފާނުން) ހަނގުރާމަވެރި ލަޝްކަރެއް ކަލޭގެ ބޯ ކަނޑައިގެން ގެނައުމަށް ކަލޭގެގާތަށް ފޮނުވާނަމެވެ. އެލަޝްކަރުގެ ފެށުން ކަލޭގެ ކައިރީގައިވާއިރު އެއިގެ ނިމުން އަހުރެންގެ ގާތުގައި ވާހާ ބިޔަ ލަޝްކަރެކެވެ. އެއީ އަހުރެން ޢަލީގެފާނުންނަށް ވެދުމަށް އެރުވުމަށެވެ."\n(މިއީ އިސްލާމްދީނުގައި ބަޔަކު ވަރަށް މަސައްކަތުން އުފެއްދި ފިތުނަގަނޑެކެވެ. މިވަރުގެ ކުރު ޞަފްޙާއެއް މިވަރުގެ ބޮޑު ވާހަކައެއް ކިޔައިދޭން ތަނެއް ނެތުމާއިއެކު ބުނެދޭން ބޭނުންވާ ވާހަކައާއި ހަމައަށް ހުއްޓާލަމެވެ. އިންޝާﷲ އެހެން ފަހަރަކުން މިފިތުނައިގެ އަސްލާއި ހާލަތު ކިޔައިދޭނަމެވެ.)\nބުނެވޭ ގޮތުގައި މުޢާވިޔަތުގެފާނުން ކޯފާ އިސްވެވަޑައިގެންފައިވާ މިންވަރަކީ އެސިޓީގެ ޖަވާބު އެކަލޭގެފާނުންގެ ކާތިބުލައްވައި ލިޔުއްވުމުގެ ބަދަލުގައި އެސިޓީގެ އަނެއް ފަރާތް ފުށުން ޖައްސަވާ ޚުދު އެކަލޭގެފާނުންގެ އަތްޕުޅުން ޖަވާބު ލިޔުއްވިއެވެ. މިހާރުގެ މިތިބަ ބޯގަމާރު 21 ވަނަ (ފަކުރުވެރި) ޤަރުނަށް ނިސްބަތްވެގެން އުޅޭ މޮޔައިންނޭވެއެވެ! އަހަރެމެން މަލާމަތްކުރަނީ އަހަރެމެންގެ އުއްމަތުގެ ކުރީގެ ބެއިކަލުންނަށެވެ. އެކަމަކު އެބެއިކަލުންނަށް އިންޓަރނޭޝަނަލް ޕޮލިޓިކްސް އަކީ ކޮބައިކަން އެނގެއެވެ. އަހަރެމެންގެ އަސްލު ޢަދުއްވުންނަކީ ކޮބައިކަން ދެނެވަޑައިގަންނަވައެވެ، އެކަމަކު އަހަރެމެން އެހެން ހެއްޔެވެ. ވެރިކަމަށްޓަކައި އެބަޔަކަށް ކަލާންގެ ލަޢުނަތް ލެއްވި ޢަދުއްވުންކުރެން އެހީއަށް އެދެނީ މާދަމާ ޖެހޭނެ ބަލާވެރިކަމަކަށް ނުވިސްނައެވެ. މިހެން ބުނާއިރުވެސް ބައެއްގެ ހިތުގައި ހިނގަމުންދާނީ އެގްރިމެންޓާއި، ޒަމާނާއި.... އޭތި މީތިން މިކަމާއި ދެބަސްވެގަތުމެވެ. ދަންނައެވެ. މިބިމުގެ އިހުގެ ތާރީޚުގައިވަނީ ބައެއްގެ އެހީގައި ވެރިކަމަށް ދެމީހަކު ބައެއްގެ އެހީއަށް އެދި އެދެމީހުންގެ ކަންތައްނިމި މިދީބު ބައެއްގެ އަތްދަށުވެފައެވެ. އަހަރެމެންނަކީ ތާރީޚެއް އެއްޗެއް ކިޔާ ބަޔަކުކަމުގައި ނުވެއެވެ. ދިވެހިންގެ ތެރެއިން ވަރަށްވެސް މަދު ބަޔަކު ފިޔަވާ ދެންތިބި މީހުންނަކީ މީހުންގެ ދޫތަކުން އިވޭ ވާހަކައިގެ މައްޗަށް ތިމާގެ ހިތް ވިއްކާލާ ބައެކެވެ. ހޭބުއްދީގައި މިތިބަ ނިކަމެތި ފަޤީރުން ހޭއަރާނީ ކޮން ދުވަހަކުންބާވައެވެ.\n8 ޖެނުއަރީ, 2013 | 3:40\nމިއަދުގެ ހާލަތަކީ ތިމާގެ ޓީމުގެ ޖާޒީލައިގެންހުރެ އިދިކޮޅުޓީމަށް ކުޅެވޭއިރުވެސް ނޭގެއެވެ. ނުވަތަ ބައެއް މީހުން އެގިތިބެގެން ގަސްދުގައި އެގޮތަށް ކުޅެނީއެވެ. މާތް ﷲ ގެ އިރާދަފުޅާއިއެކު މިއަށްވުރެ ރަގަޅުދުވަހެއް މާދަމާ ދެއްކެވުމަށް ދުއާކުރަމެވެ.


BREAKING: Fiyaz ge machah kuh saabitheh nuvi | Mihaaru\nކްރިމިނަލް ކޯޓުގައި މިއަދު ބޭއްވި ޝަރީއަތުގެ ކުރިން ހުސެއިން ފިޔާޒު މޫސާ އޭނާގެ ދަރިފުޅާއި އަންހެނުންނާ އެކު -- ފޮޓޯ: ހުސެއިން ވަހީދު/ މިހާރު\n27 އޯގަސްޓް 2017 - 16:18 36 comments\nފުލުހެއްގެ މޭމަތީގައި ޖެހި ކަމަށް ބުނެ ރާއްޖެ ޓީވީގެ ސީއޯއޯ ހުސައިން ފިޔާޒްގެ މައްޗަށް ކުރި އަތްލުމުގެ ދައުވާ ސާބިތުނުވާ ކަމަށް ކްރިމިނަލް ކޯޓުން މިއަދު ހުކުމްކޮށްފި އެވެ.\nފިޔާޒްގެ މައްޗަށް މި ދައުވާކުރީ ނޮވެމްބަރު، 2015 ގައި މުލިއާގެ ކައިރިން ބޮމެއް ފެނިގެން މާފަންނު ސްޓޭޑިއަމް ސަރަހައްދު ފުލުހުން ބަންދުކޮށްފައި ވަނިކޮށް އެތަނުގެ ތެރޭގައި ފުލުހެއްގެ މޭމަތީގައި ޖެހި ކަމަށް ބުނެ އެވެ.\nއެ މައްސަލައިގެ ހުކުމް އިއްވަވަމުން، އެ މައްސަލަ ބެއްލެވި ގާޒީ އާދަމް އާރިފް ވިދާޅުވީ ދައުލަތުން ހުށަހެޅި ހެކިތަކާއި ފިޔާޒްގެ ފަރާތުން ހުށަހެޅި ދިފާއީ ހެކިންގެ ހެކިބަހަށް ބަލާއިރު އެކަށީގެންވާ ޝައްކެއް ނެތް މިންގަނޑުން ފިޔާޒްގެ މައްޗަށް އެ ދައުވާ ސާބިތުވާ މިންވަރުގެ ހެކި ލިބިފައި ނެތް ކަމަށެވެ. އެހެންވެ، ފިޔާޒްގެ މައްޗަށް އެ ކުށް ސާބިތުނުވާ ކަމަށް ހުކުމްކުރީ ކަމަށް ކްރިމިނަލް ކޯޓު ހިންގުމާ ހަވާލުވެ ހުންނެވި ގާޒީ އާރިފް ވިދާޅުވި އެވެ.\nގާޒީ ވިދާޅުވި ގޮތުގައި ފިޔާޒް ފުލުހެއްގެ މޭމަތީގައި ޖެހި ކަމަށް ތިން ފުލުހަކު ހެކިބަސް ދީފައި ވިޔަސް އެފަދަ ކަމެއް ފިޔާޒް ނުކުރާ ކަމަށް ފިޔާޒްގެ ދިފާއީ ތިން ހެކިވެރިން ބުނެފައިވާ ކަމަށެވެ. ފުލުހެއްގެ ގައިގައި ޖަހައި ނުވަތަ އަމުރަކަށް ނުކިޔަމަންތެރިވުން ފަދަ އެއްވެސް ކަމެއް އެރޭ ފިޔާޒް ނުކުރާ ކަމަށާއި ބަންދުކޮށްފައި އޮތް ސަރަހައްދުން ދާން އެންގުމަށް ފަހު ކުއްލި ގޮތަކަށް ފުލުހުން ފިޔާޒް ހައްޔަރުކުރީ ކަމަށް ދިފާއީ ހެކިން ބުނެފައިވާ ކަމަށް ގާޒީ ވިދާޅުވި އެވެ.\nކްރިމިނަލް ކޯޓުގައި މިއަދު ބޭއްވި ޝަރީއަތުގެ ކުރިން ހުސެއިން ފިޔާޒު މޫސާ އިންޓަވިއު ދެއްވަނީ -- ފޮޓޯ: ހުސެއިން ވަހީދު/ މިހާރު\nފިޔާޒްގެ ދިފާއުގައި ހެކިބަސް ދިން ތިން މީހުންނަކީ ފިޔާޒާ އެކު ރާއްޖެ ޓީވީގައި މަސައްކަތް ކުރާ ތިން ނޫސްވެރިން ކަމަށްވާތީ އެ މީހުންގެ ހެކިބަސް ގަބޫލު ނުކުރެވޭނެ ކަމަށް ދައުލަތުން ބުނެފައި ވިޔަސް އެ މީހުންނަކީ އެރޭ އެ މަންޒަރު ގާތުން ފެނުނު މީހުން ކަން ގާޒީ ފާހަގަކުރެއްވި އެވެ.\nފިޔާޒް ހައްޔަރުކުރި ވަގުތު ރާއްޖެ ޓީވީން ވަގުތުން ގެނެސްދެމުންދިޔަ ޕްރޮގްރާމްގައި ވެސް، ފުލުހުން ނޫސްވެރިއަކަށް އަނިޔާކޮށް ހައްޔަރުކުރި ކަމަށް ބުނެފައި އޮތުމުން، ދިފާއީ ހެކިން ޝަރީއަތުގައި ބުނާ ބުނުމަކީ އުފައްދައިގެން ދައްކާ ވާހަކައެއް ކަމަށް ނުބެލެވޭ ކަމަށް ގާޒީ އާރިފް ވިދާޅުވި އެވެ. ދިފާއީ ހެކިވެރިންނަކީ އެ މައްސަލާގައި ފިޔާޒާ އެކު ތުހުމަތު ކުރެވުނު ބައެއް ނޫންކަން ފާހަގަ ކުރައްވައި، ގާޒީ ވިދާޅުވި ގޮތުގައި އެ މީހުން ހެކިބަސް ގަބޫލު ނުކުރެވޭ ފަދަ ކަމެއް އޮތް ކަން ދައުލަތަށް ނުދެއްކެ އެވެ.\nފިޔާޒްގެ ދިފާއީ ހެކިވެރިން އެތަނަށް ދިޔައީ ނޫސްވެރިންގެ ހައިސިއްޔަތުން ކަމަށްވާއިރު ނޫސްވެރިކަމުގެ ހައްގަކީ އަސާސީ ހައްގެއް ކަމަށާއި އެ ހައްގު ކުރިއެރުވުމަކީ ދައުލަތުގެ ޒިންމާއެއް ކަން ވެސް ގާޒީ ފާހަގަކުރެއްވި އެވެ.\nއެ ދައުވާ ފިޔާޒްގެ މައްޗަށް ސާބިތުވި ނަމަ އެއް މަހާއި ނުވަ ދުވަހުގެ ޖަލު ހުކުމެއް އޭނާ އަށް އަންނާނެ އެވެ.\nއިތުރު ލިޔުންތައް މީޑިއާ ނޫސްވެރިކަން ކްރިމިނަލް ކޯޓް ރާއްޖެ ޓީވީ ނޫސްވެރިން\nރާއްޖެ ޓީވީގެ ސީއޯއޯ ފިޔާޒަށް ހުކުމް ކުރުން މާދަމާ


މި ބޭނުންކުރަނީ ވަޔަލެސް ޗާޖިންއެއް ނޫން\nއަހަރެމެން މިތިބީ ވަރަށް އުފަލުންނެވެ. ޒަމާނީ ސްމާޓްފޯނުތައް ވަޔަލެސްކޮށް ޖާޗުކުރެވޭތީ އެވެ. ކޭބަލް ގެއްލިގެން އުޅެން ނުޖެހޭތީ އެވެ. މޭޒުމަތީގައި، ޗާޖިން ޕެޑް މަގީގައި ފޯނު ބާއްވާލައިރަށް، ބެޓެރީ ޗާޖުކުރެވޭތީ އެވެ. މިއީ އެކަމަކު ވަޔަލެސް ޗާޖިން ހެއްޔެވެ؟ އަހަރެމެން މިތިބީ ގަބޫލުކޮށްގެންނެވެ.\nއެންމެ ފަހުގެ ސެމްސަންގް ފޯން ދިރާގުން ތައާރަފްކޮށްފި\nކުލަގަދަ ހަފުލާއަކާ އެކު، ސެމްސަންގްގެ އެންމެ ފަހުގެ ގެލެކްސީ އެސް9 އަދި އެސް9 ޕްލަސް ދިރާގުން މިރޭ ރާއްޖެ އަށް ތައާރަފްކޮށްފި އެވެ.\nދިރާގުން އެސް9، އެސް9 ޕްލަސް މާދަމާރޭ ތައާރަފްކުރަނީ\nއެންމެ ފަހުގެ ސެމްސަންގް ގެލެކްސީ އެސް9 އަދި އެސް9 ޕްލަސް ދިރާގުން މާދަމާ ރޭ ތައާރަފްކުރާ ގޮތަށް ހަމަޖައްސައިފި އެވެ.\nއެޕަލް ގަޑިއަށް މައިކްރޮލެޑް ސްކްރީން\nއެޕަލް ގަޑި އަށް މައިކްރޮލެޑް ސްކްރީން އުފެއްދުމަށްޓަކައި އެޕަލްއިން ސިއްރު މަސައްކަތްތަކެއް ފަށައިފި ކަމަށް ބުނެވެ އެވެ. އެޕަލްއިން ބޭނުންވަނީ އެ ކުންފުނީގެ ޑިވައިސްތަކަށް...\nދިރާގުން ސެމްސަންގުގެ އެންމެ ފަހުގެ ފޯނު ވިއްކަނީ\nސެމްސަންގުން އެންމެ ފަހުން ތައާރަފް ކުރި ގެލެކްސީ އެސް9 އަދި ގެލެކްސީ އެސް9 ޕްލަސް ގަންނަން ބޭނުންވާ ފަރާތްތަކަށް ޕްރީ އޯޑަކުރުމުގެ ފުރުސަތު ދިރާގުން ހުޅުވާލައިފި އެވެ.\nހާޑް ޑިސްކްތައް ދޫކޮށް އެސްއެސްޑީ އަށް\nހާޑް ޑިސްކްތައް މުޅިން ދޫކޮށް ސޮލިޑް ސްޓޭޓް ޑްރައިވް (އެސްއެސްޑީ) އަށް ބަދަލުވުމަކީ ދުލުން ބުނެލަން ވަރަށް ފަސޭހަކަމެކެވެ. އެކަމަކު ކުރަން ވަރަށް އުނދަގޫ ކަމެކެވެ. ސަބަބު އެހާ ގިނައެއް ނޫނެވެ. ހާޑް ޑިސްކަށް ވުރެ އެސްއެސްޑީ އަގުބޮޑީ އެވެ. ވަރަށް އަގުބޮޑީ އެވެ. އެހެންކަމުން، ހާޑް ޑިސްކްތައް ދޫކޮށް އެސްއެސްޑީ އަށް މުޅިން ބަދަލުވެވޭނެ...\nގެލަކްސީ އެސް9: މުސްކުޅި ޑިޒައިނެއް، ބާރުގަދަ ފޯނެއް\nމިއީ ގެލަކްސީ އެސް9 އެކެވެ. މުސްކުޅި ޑިޒައިނެއް ކަމަކު ބާރުގަދަ ފޯނެކެވެ. ބަލާބެލުމަށް ގެލަކްސީ އެސް8އާ ވަރަށް ވައްތަރެވެ. ފިކުރެއް ނެތި ފުރަތަމަ ނަޒަރުން ވަކި ގަހެއްގެ ކޭލުގައި ހުނިޖަހާލަން ފަސޭހައެއް ނޫނެވެ. އެކަމަކު ވެސް މިއީ ގެލަކްސީ އެސް9 އެކެވެ.\nފޭކް ފޯނު ހަދާ މީހުންނަށް ސެމްސަންގުން އުނދަގޫކުރަނީ\nސެމްސަންގް ގެލަކްސީ އެސް8ގެ ސިފަ ބަދަލުކޮށްލި އެއްޗަކަށް "އިންފިނިޓީ ޑިސްޕްލޭ" ވާނެ އެވެ. ފޯނުގެ ދެ އަރިމަތިން ދާރަ ގެއްލޭ ގޮތަށް ޑިސްޕްލޭ ލަންބާލުމުން، ގެލަކްސީ އެސް8ގެ ފަރިކަން އިތުވި އެވެ. އެކަމަކު އިންފިނިޓީ ޑިސްޕްލޭ އަކީ ހަމައެކަނި "ގެލަކްސީ އެސް" މަރުކާގެ ފޯނުތަކަށް ޚާއްސަ ސިފައަކަށް ހަދަން ސެމްސަންގް މިހާރު ބޭނުމެއް ނުވެ...\nއައިފޯން 10 އުފައްދާ މިންވަރު މަދުކޮށްފި\nއައިފޯން 10 އުންމީކުރި ވަރަށް ނުވިކޭ ކަމަށް، މާކެޓް ދިރާސާކުރާ ކުންފުނިތަކުން ބުނެ އެވެ. އައިފޯން 10 ވިކޭނެ ކަމަށް ކުރިން ހީކުރި ވަރަށް ވުރެ ގިނައިން ވިކިއްޖެ ކަމަށް ވެސް ބުނެވެ އެވެ. އެޕަލް އަށް ވަރަށް ގިނަ ފައިސާ، އައިފޯން 10 ހޯދައިދީފި ކަމަށް ބުނާތީ ވެސް އެހާ ގިނައިން އިވެ އެވެ. އައިފޯން 10 އާ ބެހޭ ގޮތުން ރަނގަޅު ވާހަކައެއް، ސައްހަ...\nސެމްސަންގް ސްމާޓްގަޑިތަކުން ލޭގެ ޕްރެޝަރު ބަލަނީ\nހިތުގެ ވިންދު ބެލުމަކީ ސްމާޓްގަޑިތަކުން ކުރެވޭ ކަމެކެވެ. ސްމާޓްބޭންތަކުން ވެސް ވިންދު ބެލެ އެވެ. އެކަމަކު އެ ފަދަ އާލާތަކުން ލޭގެ ޕްރެޝަރު ބެލުން އަދި އެހާ އާންމެއް ނޫނެވެ.\nވައިޓްބޯޑާއި ފްލިޕްޗާޓު އެއް ސްކްރީނަކަށް\nބައްދަލުވުންތަކާއި ކޮންފަރަންސްތަކުން ވައިޓްބޯޑު ގެއްލޭނެ ދުވަހެއް އަތުވެދާނެހެއްޔެވެ؟ އިލެކްޓްރޯނިކް ތަކެތި އުފައްދާ ކުންފުނިތަކުން އަންނަނީ މިކަމަށް މަސައްކަތް ކުރަމުންނެވެ. ގޫގްލް ޖޭމްބޯޑާއި މައިކްރޮސޮފްޓް ސާފަސް ހަބް އަކީ މީގެ މިސާލުތަކެވެ. ވައިޓބޯޓުގެ ދައުރު މުޅިން ނައްތާނުލައި ސެމްސަންގުން ޖަހާލީ އެއްދޮނުގައި...\nސެމްސަންގެ ވެރިޔާގެ ޖަލު ހުކުމުން ސަލާމަތްކޮށްފި\nސޯލް (ފެބްރުއަރީ 6) - ކޮރަޕްޝަނުގެ ކުށް ސާބިތުވި ކަމަށް ބަލާ ފަސް އަހަރަށް ޖަލަށްލި ސައުތު ކޮރެއާގެ ސެމްސަން ކުންފުނީގެ ވައިސް ޗެއާމަން ލީ ޖައި-ޔޮން ޖަލުން ސަލާމަތްކޮށްފި އެވެ.\nއެންމެ ގިނައިން ކޮޕީކޮށްފައި ވަނީ ސެމްސަންގް ފޯނުތައް\nއުފެއްދި ބަޔަކު އެނގެން ނެތް ކިތަންމެ ފޯނެއް، ކޮންމެ އަހަރަކު އާންމު މާކެޓަށް ނެރެ އެވެ. އެ ގޮތުގައި، މިދިޔަ އަހަރު ވެސް ގިނަ ފޯނުތަކެއް ނަކަލުކޮށް، ސްމާޓްފޯން މާކެޓް މަސްހުނިކޮށްފައިވެ އެވެ. އޭގެ ތެރެއިން ވެސް، ތަފާސްހިސާބުތަކުން ދައްކާ ގޮތުގައި، އެންމެ ގިނައިން ނަކަލުކޮށްފައި ވަނީ ސެމްސަންގް ފޯނުތަކެވެ.\nތްރައިވް: ގެލަކްސީ ނޯޓް8 ބޭނުންކުރާ މީހުންނަށް\nމި ލިޔުމުގެ ތިރީގައި ޔޫޓިއުބް ވީޑިއޯ ކްލިޕެއް އޮންނާނެ އެވެ. މައުސް ތިރި އަށް ކަހާލާފައި ފުރަތަމަ ކަމަށް އެ ވީޑިއޯ ކްލިޕް ބަލާލާށެވެ. ހާސްނުވާށެވެ. ސްޕީކަރުތައް ވެސް ގުޅާފައި ތިޔަ ހުރީ ރަނގަޅަށެވެ. އަޑުބާރުކުރާ ހެންޑެލި ވެސް މުޅިން ހެޔޮވަރެވެ. ވީޑިއޯއިން އަޑުނުއިވެނީ ތިޔަ ކޮމްޕިއުޓަރުގެ މައްސަލައަކުން ނޫނެވެ. ވީޑިއޯގައި ހަމަ...\nމެޓަލް 12: ސެމްސަންގުގެ އަމިއްލަ މައުދަނެއް\nސެމްސަންގުން "މެޓަލް 12" އުފައްދާފައި ވަނީ "މެގްނީޒިއަމް" އަދި އެލުމީނިއަމް" އެއްކޮށްގެންނެވެ. މިއީ ވަރަށް ލުއި އެހެނަސް، ސެމްސަންގް ބުނާ ގޮތުގައި، އަޅާކިޔާނެ އެހެން އެއްޗެއް ނެތްހައި ވަރުގަދަ މައުދަނެކެވެ. ވިޔަފާރި މަރުކާއެއް ގޮތުގައި ބޭނުންކުރުމަށްޓަކައި، ސެމްސަންގުން ވަނީ ޔޫރަޕިއަން ޔޫނިއަން އިންޓަލެކްޗުއަލް ޕްރޮޕްޓީ...\nޗައިނާގައި އުފައްދައި އެ ސަރަހައްދުގައި ބޭނުންކުރުމަށް ވާވޭ އަށް ހުއްދަ ލިބިފައި އޮތް "4ޖީ" މުވާސަލާތީ ޓެކްލޮނޮޖީ، ސެމްސަންގް ޑިވައިސްތަކުގައި ބޭނުންކުރާ ކަމަށް ވާވޭ ތުހުމަތުކުރެ އެވެ. ވާވޭއިން ވަނީ އެކަމާ ކަންބޮޑުވުން ވެސް ފާޅުކޮށްފަ އެވެ. އަދި ކޯޓު މެދުވެރިކޮށް ސުލްހަވެރި ހައްލެއް ހޯދަން ވެސް އެދުނެވެ.


Anhenunge dhuvas, Eki anhenun ge dhulun\nބައިނަލްއަގުވާމި އަންހެނުން ދުވަސް ފާހަގަ ކުރުމުގެ ގޮތުން 8 މާރިޗު 2022 ގައި ހުޅުމާލޭގެ އަތިރިމަތި ސަރަހައްދުގައި "މިއަދު މާދަމާއަށް" ނަމުގައި ޔޫއެންއެފްޕީއޭ އިން ބޭއްވި އިވެންޓްގެ ތެރެއިން (ދައުރުފޮޓޯ/ އަބްދުﷲ އަނޫފް ޖުނެއިދު)\nއަންހެނުންގެ ދުވަސް، އެކި އަންހެނުންގެ ދުލުން\nބައިނަލްއަގުވާމި އަންހެނުން ދުވަސް ފާހަގަކުރުމުގެ ގޮތުން އިއްޔެ ހުޅުމާލޭގެ އަތިރިމަތި ސަރަހައްދުގައި 'މިއަދު މާދަމާއަށް' ނަމުގައި ޔޫއެންއެފްޕީއޭއިން ބޭއްވި އިވެންޓްގައި އެކި ކަންކަން ކުރިއަށް ގެންދިޔަ\nބައިނަލްއަގުވާމީ އަންހެނުންގެ ދުވަސް ފާހަގަކުރުމުގެ ގޮތުން، ޔޫއެންއެފްޕީއޭގެ ފަރާތުން ހުޅުމާލޭ ގޮނޑުދޮށު ސަރަހައްދުގައި އިއްޔެ ކުރިއަަށް ގެންދިޔަ ފެސްޓިވަލްގައި ބައިވެރިވި އެކި މީހުން، އެ ދުވަހާ ބެހޭ ގޮތުން ވިސްނީ އެކި ގޮތަށެވެ.\n"މިއަދު މާދަމާއަށް" ނަމުގައި ޔޫއެންއެފްޕީއޭ އިން ބޭއްވި އިވެންޓްގައި މޫދު ކުޅިވަރު ވެސް ހިމެނޭ (ދައުރުފޮޓޯ/ އަބްދުﷲ އަނޫފް ޖުނެއިދު)\n"މިއަދު މާދަމާއަށް" ނަމުގައި ޔޫއެންއެފްޕީއޭ އިން ބޭއްވި އިވެންޓްގައި ބަޔަކު މޫދުގައި (ދައުރުފޮޓޯ/ އަބްދުﷲ އަނޫފް ޖުނެއިދު)\nމިއަހަރުގެ އަންހެނުންގެ ދުވަހުގެ ޝިއަރަކީ "މިއަދު މާދަމާއަށް؛ ދެމެހެއްޓެނިވި މާދަމާއަކަށް މިންތީގެ ހަމަހަމަކަމަށް މިއަދު މަސައްކަތް ކުރަމާ" އެވެ. އަދި ހޭޝްޓެގް #ބްރޭކްދަބައަސް ބޭނުންކޮށްފައިވެ އެވެ.\nމޯލްޑިވްސް ރެޑް ކްރެސެންޓްގެ ފަރާތުން ނަފްސާނީ ދުޅަހެޔޮކަމާއި އެހީތެރިކަމާ ގުޅޭ ލުއި މައުލޫމާތު ދިން\nއިވެންޓްގައި ކުރިއަށް ގެންދިޔައީ ހޭލުންތެރި ކުރުމުގެ މައުލޫމާތު، މޫދު ކުޅިވަރާއި ސްކޭޓް، ދުޅަހެޔޮ ލަައިފްސްޓައިލަކަށް ހިތްވަރު ދިނުމުގެ ގޮތުން ގުރޫޕް ފިޓްނަސް ކްލާހުގެ އިތުރުން އާޓް މަސައްކަތްތަކާ ވެސް އެކު އެވެ.\nމައްސަރުކަންތަކުގައި ބޭނުންކުރަން ތިމާވެއްޓާ ރައްޓެހި މެންސްޓުރުއަލް ކަޕްސްއާ ގުޅޭ މައުލޫމާތު ދޭ ސްޓޯލްއެއް (ދައުރުފޮޓޯ/ އަބްދުﷲ އަނޫފް ޖުނެއިދު)\nމައްސަރުކަންތަކުގައި ބޭނުންކުރަން ތިމާވެއްޓާ ރައްޓެހި މެންސްޓުރުއަލް ކަޕްސްއާ ގުޅޭ މައުލޫމާތު (ދައުރުފޮޓޯ/ އަބްދުﷲ އަނޫފް ޖުނެއިދު)\nއަންހެނުންނާ ބެހޭ ތަފާތު ކަންކަމުގައި ލަފާ ދީ، ހިޔާލު ބަދަލުކުރި (ދައުރުފޮޓޯ/ އަބްދުﷲ އަނޫފް ޖުނެއިދު)\nފެސްޓިވަލްގައި ކުޑަކުދިންނަށް އުފާވެރި ވަގުތުކޮޅެއް ހޭދަކޮށްލަން ވެސް ހާއްސަ ކަންކަން ވެސް އިންތިޒާކުރި އެވެ. އެހެންކަމުން މިއީ އާއިލާ އެކުގައި ގޮސް އުޅެވޭނެ ގޮތަށް ރާވާފައި އޮތް އިވެންޓެކެވެ.\nފެސްޓިވަލްގައި ބައިވެރިވި ބައެއް މީހުންނާ 'ދައުރު'ން ސުވާލުކުރި އެވެ\nއިއްޔެގެ އިވެންޓްގައި ބައެއް އާއިލާތައް އެކުގައި ބައިވެރިވި (ދައުރުފޮޓޯ/ އަބްދުﷲ އަނޫފް ޖުނެއިދު)\nކުޑަކުއްޖަކު އާޓަށް ހާއްސަ ސްޓޯލެއްގައި އިށީނދެލައިގެން (ދައުރުފޮޓޯ/ އަބްދުﷲ އަނޫފް ޖުނެއިދު)\nއިވެންޓްގައި ބައިވެރިވި ކުޑަކުދިން އަތިރިމަތީގައި ކުޅެނީ (ދައުރުފޮޓޯ/ އަބްދުﷲ އަނޫފް ޖުނެއިދު)\nޔޫއެންއެފްޕީއޭގެ ހެޑް އޮފް އޮފީސް\nވަރަށް ދެރަވޭ ކޮންމެ ފަހަރަކުއަޑުގަދަކޮށްގެން އަންހެނުންނަށް ޖާގަ ހޯދަން ކޮންމެ ފަހަރަކު ނުކުންނަންޖެހޭތީ. އެކަމަކު މިހެން ނުކުމެވުނީތީ ބަޔަކު މިހެންއުޅޭތީ، އެއްގޮތަކަށް ވިސްނާތީ ވަރަށްހިތްހަމަޖެހޭ.ސަޕޯޓް ދޭން ބައިވަރު މީހުން ތިބޭތީ އެއީހިތްވަރެއް.\nމޯލްޑިވިއަން ރެޑް ކްރެސެންޓްގެ ސެކްރެޓަރީ ޖެނެރަލް\nއަހަރެމެން އަދި ވަރަށް ބޮޑު މަސައްކަތްތަކެއް އެބަހުރި ކުރަން.އަންހެނުންނަށް ފުރުސަތު ހޯދައިދޭން އަދި ހަމަ ހަމަ ފުރުސަތު ހޯދަން ބައިވަރު ކަންކަން ކުރަން އެބަހުރި\nމޫދު ބުޅާގެ އޯނަރު/ކޯ ފައުންޑާ\nއަންހެނުންގެ ދުވަހާއި ގުޅޭ ގޮތުން ބުނާނީ، އަންހެނުން ވަރެއް ނެތޭ. އަންހެނުން އަބަދުވެސް ވިސްނަންވީ ތިމަންނަމެން އަންހެނުންނޭ ވަރުގަދަ މީހުންނަކީ\nއަންހެނުންނަކީ ވަރަށް ބުރަކޮށް އެކިރޮނގު ރޮނގުން މަސައްކަތް ކުރާ ބައެއް. އެކި ދާއިރާތަކުން ބަލާ އިރު ވެސް. ފިޓްނަސް ދާއިރާއިން ވަރަށް ބަލަން ހީޓްގަައި އުޅޭ މަރީ އިންސްޕިރޭޝަންއަކަށް. އަންހެނުން އެކި ދާއިރާތަކުން ކުރިއަރައިގެން މިހާރު އެބަތިބި ވަރަށް ބޮޑެތި މަގާމުތަކުގައި ވެސް.ވަރަށް ބޮޑު ހިތްވަރެކޭ އެއީ ދެން ތިބި މީހުންނަށް ލިބޭ. ބުނެވޭނީ ވަރަށް އުފާވެރި ދުވަހެކޭ މިއީ. ހެޕީ ވިމަންސް ޑޭ ޝީލާގެ ފަރާތުން.\nޑިރެކްޓަ އޮފް ކޮމިއުނިކޭޝަން/ މިނިސްޓްރީ އޮފް އެންވަޔަރަމަންޓް އެންޑް ކްލައިމެޓް ޗޭންޖް\nއަންހެނުންގެ ދުވަހު ކުރެވޭ އިހްސާސްތަަކަކީ ވަރަށްއުފާވެރި އިހްސާސްތަކެއް. މިފަހަރުގެ އަންހެނުންގެ ދުވަހު އެހެން ފަހަރުތަކާ ހިލާފަށް ވަރަށް އުފާވެރި އިހްސާސް ކުރެވުނު. ވަކި ގޮތަކަށް ވަކި ކުލައެއް ލާފަ ފާހަގަނުކުރަން ނިންމިނިންމުން އެއީ އުފާވި ކަމެއް. އަންހެނުން ދުވަހު ބޭނުންވަނީ ވަކި ކުލައެއް ލައިގެން މާބޮނޑިއެއް ދީގެންނޫނީ ކޭކެއް ނޫން. އަންހެނުންގެ ހައްގުތަކަށް ނުވަތަ އަންހެނުންނަށް މިހާރުވެސް ދިމާވާ ކަންކަމަށް ހައްލެއް ހޯދައިދޭން. އެއީ ކަންނޭނގެ އަންހެނުންގެ ދުވަހުގެ މުހިއްމު ކަމަކީ.\nފިޓްނަސް ޓްރެއިނަރު/ ދުވުންތެރިޔާ\nކޮންމެ ދުވަހަކީ ވެސްއަންހެނުންގެ ދުވަހެއް.\nމިއަދު ހިތަށްއެރި ވަރަށް ވުރެ މަދުން މީހުން އައީ ވީކްޑޭ އަކަށް ވީމަ. ގަބޫލު ވެސް ކުރެވޭ ވަރަށް މަދު މީހުންނަށްކަން އާދެވޭނީ. ވިމަންސް ޑޭ އޭ ކިޔާފައި ގޭގެ ހުރިހާ މަސައްކަތްތަކެއް ބަހައްޓާފައި ނާދެވޭނެ ކަން. އެހެންވީމަ ވިމަންސްޑޭ ފާހަގަކުރާނީ މީހުންނަށް ހަމަހަމަކޮށް މިކަހަލަ ދުވަސް ދުވަހު ވެސް އާދެވޭ ގޮތަށް. އެގޮތަށް އަސްލު ފާހަގަކުރަން ޖެހެނީ.\nއުފާވޭ ކޮންމެވެސްއެއް ދުވަހެއްމިގޮތަށްފާހަގަކުރާތީ. ކޮންމެވެސް އެއް ދުވަހެއް ފާހަގަކުރާތީ އެބަ ލިބޭ ވަރަށް ބޮޑަށްއަނގައިން ނުބުނެވިފައި ތިބޭ މީހުންނަށް ވެސް އެއްޗެކޭ ބުނަން ޗާންސެއް.\nފޮޓޯ ސްޓޯރީއަންހެނުން ބާރުވެރިކުރުންއަންހެނުންއަންހެނުންގެ ދުވަސް


7 އަހަރު ފަހުން، ބޮބީގެ އިތުރު ދެ ގާތިލަކަށް ކުށް ސާބިތުވެއްޖެ – Haftha\nMon, 1 June, 2020, 5:10 pm\n7 އަހަރު ފަހުން، ބޮބީގެ އިތުރު ދެ ގާތިލަކަށް ކުށް ސާބިތުވެއްޖެ\nގ. ވޭރު، އަބްދުލް މުހީތު (ބޮބީ) މަރާލުމުގެ ތުހުމަތުގައި ދައުލަތުން ދައުވާ އުފުލާފައިވާ އިތުރު ދެ މީހެއްގެ މައްޗަށް ކުށް ސާބިތުވާ ކަމަށް ކްރިމިނަލް ކޯޓުން ކަނޑައަޅައިފިއެވެ.\nފިނޭންސް މިނިސްޓްރީ ކުރިމަތީގައި އޮންނަ ގޯޅި ގަނޑެއްގެ ތެރޭގައި ހުރި ސައިކަލެއްގެ މަތީގައި ބޮބީ އިންދާ އޭނާއަށް ތޫނު އެއްޗަކުން ހަމަލާދީ މަރާލާފައިވަނީ 19 ފެބްރުއަރީ 2012 ވަނަ އަހަރުގެ ދަންވަރު 1:50 ހާއިރުއެވެ.\nއެ މައްސަލާގައި ދައުލަތުން ދައުވާ އުފުލީ އޭރު 18 އަހަރު ނުވާ ކުޑަ ތިން ކުދިންނަށާއި ތިން މީހެއްގެ މައްޗަށެވެ.\nދައުލަތުން ދައުވާ ކުރި ތިން މީހުންނަކީ ގދ. ގައްދޫ/ އަބްލަޢީގޭ، މުހުޖަތު އަހުމަދު ނާސިހު އާއި ޅ. ނައިފަރު/ ޒައިތޫނިގެ، މުހައްމަދު މައިމޫން އަދި ސ. މަރަދޫ/ ސަލްޓަންވިލާ، އަލީ މުޝައްފައުގެ މައްޗަށެވެ.\nއޭގެ ތެރެއިން ބޮބީ މަރާލި ކަމުގެ ކުށް ސާބިތުވާ ކަމަށް ކްރިމިނަލް ކޯޓުން އިއްޔެ ކަނޑައެޅީ އަހުމަދު ނާސިހު އާއި މުހައްމަދު މައުމޫންގެ މައްޗަށެވެ. އަދި އެކަށީގެންވާ ވަރަށް ހެކި ނެތުމުން އަލީ މުޝައްފައުގެ މައްޗަށް ކުށް ސާބިތުނުވާ ކަމަށް ވެސް އިއްޔެ ވަނީ ކަނޑައަޅައިފައެވެ.\nނާސިހު އާއި މައުމޫންގެ މައްޗަށް ކުށް ސާބިތުވާ ކަމަށް ހުކުމްކުރި ނަމަވެސް މި ދެ މީހުންގެ މައްޗަށް އަދި ހުކުމް ކޮށްފައެއް ނުވެއެވެ.\nބޮބީގެ މަރުގެ މައްސަލާގައި ދައުލަތުން ދައުވާކުރި ތިން ކުޑަކުދިންގެ ތެރެއިން ދެ ކުއްޖެއްގެ މައްޗަށް ކުށް ސާބިތުވެ 2013 ވަނަ އަހަރު މެރުމަށް ހުކުމް ކޮށްފައިވާއިރު، ތިން ވަނަ ކުއްޖާ ދޫކޮށްލަން ވަނީ ހުކުމްކޮށްފައެވެ.\nދެ ކުއްޖަކު މެރުމަށް ޖުވެނައިލް ކޯޓުން އޭރު ކުރި ހުކުމަށް ހައި ކޯޓުން ވެސް ވަނީ 2016 ވަނަ އަހަރުގެ ނޮވެމްބަރު މަހުގެ 26 ވަނަ ދުވަހު ތާއީދުކޮށް ހުކުމްކޮށްފައެވެ.


އާމިނަތު އިބާޝާ އިބްރާހީމް | Dhiislam | Dhiislam\nއާމިނަތު އިބާޝާ އިބްރާހީމް\nޙައްޖަށް ދާން އެއްކުރި ފައިސާތައް ދިނީ ހާލުގައި ޖެހިފައި ތިބި މީހުންނަށް!\nޙައްޖުގެ މަތިވެރި އަޅުކަން އަދާ ކުރުމަށްޓަކައި އެތައް އަހަރު ދުވަހެއްގެ މަސައްކަތުން އެއްކުރި ފައިސާ ކޮރޯނާ ވައިރަހުގެ ސަބަބުން ހާލުގައި ޖެހިފައި ތިބި މީހުންނަށް އެހީވުމަށް އިންޑިޔާގެ މުސްލިމު ދެމަފިރިއަކު ހަދިޔާކޮށްފިއެވެ. ...\nއާމިނަތު އިބާޝާ އިބްރާހީމް މެއި 4, 2020 0\nކޮވިޑް19: މިސްކިތްތަކުގައި ތަރާވީސް ނަމާދު ނުކުރަން ސަޢުދީ ސަރުކާރުން ނިންމައިފި\nކުރިއަށް އޮތް ރޯދަމަހުގައި ތަރާވީސް ނަމާދު ސަޢުދީގެ މިސްކިތްތަކުގައި ނުކުރާނެ ކަމަށް އެ ޤައުމުގެ މިނިސްޓްރީ އޮފް އިސްލާމިކް އެފެއާޒުން އިއުލާން ކޮށްފިއެވެ. މީގެ ކުރިން އެ ޤައުމުން ވަނީ މިސްކިތްތަކުގައި ...\nއާމިނަތު އިބާޝާ އިބްރާހީމް އޭޕްރިލް 13, 2020 0\nފަލަސްޠީނު ބިމުގެ 85% އިސްރާއިލުގެ އަތް ދަށުގައި!\nފަލަސްތީނުގެ 'ލޭންޑް ޑޭ' އާ ގުޅުގެން ދަ ޕަލަސްޓެއިން ސެންޓްރަލް ބިއުރޯ އޮފް ސްޓެޓިސްޓިކްސް އިން ނެރުނު ރިޕޯރަޓުން ދައްކާ ގޮތުގައި މިހާރު ފަލަސްޠީނުގެ ބާރުގެ ދަށުގައި ވަނީ އެމީހުންގެ ބިމުގެ ...\nއާމިނަތު އިބާޝާ އިބްރާހީމް އޭޕްރިލް 11, 2020 0\nމިސްކިތްތަކުން ކާޕެޓުތައް ނަގަން އެލް.ޖީ.އޭ އިން ކައުންސިލްތަކަށް އަންގައިފި\nމިހާރު ހަލުވިކާމާއެކު ފެތުރެމުންދާ ކޮވިޑް19 އާއީ ގުޅިގެން މިސްކިތްތަކުން ކާޕެޓުތައް ނަގަން ލޯކަލް ގަވާރމެންޓް އޮތޯރިޓީ (އެލްޖީއޭ) އިން ކައުންސިލްތަކަށް އަންގައިފިއެވެ. އެލްޖީއޭ އިން ކައުންސިލްތަކަށް ކާޕެޓްތަށް ނަގަން އަންގައިފައި ވަނީ ...\nއާމިނަތު އިބާޝާ އިބްރާހީމް މާރޗް 13, 2020 0


Nishaan aai Fazloon ge dharus dhinumuge huhdha hifahattaifi - One Online\nޔޯގާ ހަމަނުޖެހުމާ ގުޅިގެން ހައްޔަރުކުރީނ ދީނީ އިލްމުވެރިޔާ ޝެއިހު އާދަމް ނިޝާން (ކ) އާއި ޝެއިހް ފަޒްލޫން މުހައްމަދު ----\nނިޝާނާއި ފަޒްލޫންގެ ދަރުސް ދިނުމުގެ ހުއްދަ ހިފަހައްޓައިފި\nބައިނަލްއަގުވާމީ ޔޯގާ ދުވަސް ފާހަގަކުރުމަށް އިއްޔެ ގަލޮޅު ސްޓޭޑިއަމްގައި ބޭއްވި ހަރަކާތް ކުރިއަށް ދަނިކޮށް އެތަނަށް ވަދެގަނެ, ހަމަނުޖެހުން ހިންގައި ހަމަލާދިން މައްސަލައިގައި ހައްޔަރުކުރި ޝެއިހު އާދަމް ނިޝާން އާއި ޝެއިހު ފަޒްލޫން މުހައްމަދުގެ ދީނީ ދަރުސް ދިނުމުގެ ހުއްދަ އިސްލާމިކް މިނިސްޓްރީން ހިފަހައްޓައިފިއެވެ.\nއެ މައްސަލައިގައި ޝެއިހު ނިޝާން ހައްޔަރުކޮށްފައިވަނީ ކޯޓު އަމުރެއްގެ ދަށުން މިރޭގެ ވަގުތެއްގައި ރެހެންދި ފުލެޓް ކައިރިންނެވެ. އަދި ފަޒްލޫންވެސް ހައްޔަރުކޮށްފައިވަނީ މިރޭ އިރާކޮޅުގެ ވަގުތެއްގައެވެ.\nއިސްލާމިކް މިނިސްޓްރީން މިއަދު ނެރުނު ނޫސް ބަޔާނުގައި ބުނީ ޝައިހް ފަޒްލޫނާއި ޝައިހް ނިޝާންގެ ހުއްދަ ބާތިލް ކުރީ ގަލޮޅު ރަސްމީ ދަނޑުގައި ހިންގުނު ހަރަކާތައް އަމާޒުކޮށް ފުލުހުންގެ ސަފުތައް ފޫއަޅުވާލައި، ދައުލަތުގެ މުއްދަލަށް ގެއްލުންދީ، ހަމަނުޖެހުން ހިންގި އެއްވުމަށް ދައުވަތު ދީ އެ އެއްވުމުގައި އިސްކޮށް ހަރަކާތްތެރިވެފައި ވާތީ ކަމަށެވެ.\nއެ ހަމަނުޖެހުން ހިންގައިގެން ހައްޔަރުކުރި ފަރާތްތަކުގެ އަމަލުތަކަށް ހިތްވަރުދީ އެ އަމަލުތައް ދިފާއުކޮށް، އެފަރާތްތަކުގެ މައްޗަށް ޖިނާއީ އަދުލުގެ ނިޒާމުގެ ތެރެއިން ފިޔަވަޅު އެޅުއްވި ފަނޑިޔާރުންނަށް ނިސްބަތްކޮށް ތަކްފީރްގެ ސީޣާއިން މީސްމީޑިއާގައި މުހާތަބުކޮށްފައިވާކަން އެނގެން އޮތުމުން، ފަޒްލޫންއާ ގުޅޭ ޖިނާއީ ތަހުގީގެއް ކުރަމުންދާކަމަށް ފުލުހުން އަންގާފައިވާ ކަމަށް ވެސް ބަޔާނުގައި ބުންޏެވެ.\nއެ ދެ އިލްމުވެރިންގެ މައްޗަށް ފުލުހުން ޖިނާއީ ތަހުގީގެއް ހިންގާކަން ފުލުހުން އަންގާފައިވާތީ ހުއްދަ ބާތިލް ކުރަން ނިންމީ ކަމަށް އިސްލާމިކް މިނިސްޓްރީން ބުންޏެވެ.\nއެ ދެ މީހުންގެ އިތުރުން ވެސް މިއަދު ފުލުހުން ވަނީ ދެ މީހަކު ހައްޔަރުކޮށްފައެވެ. އެއީ ޕީޕީއެމް ކައުންސިލް މެމްބަރު މުހައްމަދު އިސްމާއީލެވެ. ހަމަނުޖެހުން ހިންގި މީހުންނަށް ޝަހާދަތުގެ ދެކަލިމަ ޖަހާފައިވާ ދިދަތަކެއް މުހައްމަދު އިސްމާއީލު ހަވާލުކުރާ ފޮޓޯތަކެއް ވަނީ އިއްޔެ ސޯޝަލް މީޑިއާގައި އާންމުވެފައެވެ. ދެން ހައްޔަރުކުރީ މުހައްމަދު ރައްޒާންއެވެ. ރައްޒާންއަކީ ޕީޕީއެމްގެ އެކްޓިވިސްޓެކެވެ.\nޔޯގާ ހަމަނުޖެހުމާ ގުޅިގެން އިއްޔެ ފުލުހުން ވަނީ ހަ މީހަކު ހައްޔަރުކޮށްފައެވެ. އޭގެ ތެރެއިން ހަތަރު މީހަކު 60 ދުވަހަށް ބަންދުގައި ބަހައްޓަން ކުރިމިނަލް ކޯޓުން މިއަދު އަމުރުކުރިއިރު އަނެއް ދެ މީހުން ފަސް ދުވަހަށް ބަންދު ކުރުމަށް ވަނީ އަމުރުކޮށްފައެވެ\nޔޫތު މިނިސްޓްރީ އާއި އިންޑިއަން ކަލްޗަރަލް ސެންޓަރާއި ރާއްޖޭގައި ހުންނަ އިންޑިއާ ހައިކޮމިޝަން ގުޅިގެން އިއްޔެ ހެނދުނު 6:30 ގައި ބޭއްވި ޔޯގާ ހަރަކާތް ކުރިއަށް ގެންދަނިކޮށް ބަޔަކު ދަނޑަށް ވަދެ، "ﷲ އަކްބަރު" އޭ ގޮވަމުން ދުވަމުން ގޮސް ޔޯގާ ހަދަން ތިބި މީހުން ބޭރަށް ނުކުތުމަށް ގޮވައި އިންޒާރު ދީފައިވެއެވެ. އެހެންކަމުން މީހުން ވަނީ އެތަން ދޫކޮށް ގޮސްފައެވެ.\nދަނޑަށް އަރައިގެން މީހުން ތިބީ ޝަހާދަތުގެ ދެކަލިމަ ޖަހާފައިވާ ދިދަތަކެއް ހިފައިގެންނެވެ. އަދި އެ މީހުން ވަނީ ދަނޑުގައި ޖަހާފައި ހުރި ގައުމީ ދިދަތަކާއި އިންޑިއާގެ ދިދަ ދަނޑިތައް ބިންދައި، އެ އެއްޗެހި ބޭނުންކޮށްގެން ހަމަނުޖެހުން ހިންގައިފައެވެ.\nއެ މައްސަލަ ސީރިއަސް މައްސަލައެއްގެ ގޮތުގައި ފުލުހުން ތަހުގީގުކުރަމުންދާ އިރު، މައްސަލައިގައި ޝާމިލުވާ މީހުން ގާނޫނުގެ ކުރިމައްޗަށް ގެންނާނެ ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ވަނީ އިއްޔެ ވިދާޅުވެފައެވެ.\nގުޅޭ ޓެގު ޕޮލިސް ދީން އިސްލާމިކް މިނިސްޓްރީ ކުށް ދީނީ މައްސަލަތައް


ރިއާލްއާއި އިންޓަރ މިލާންގެ ވާދަވެރި ކުރިމަތިލުން ރިއާލުން ކާމިޔާބު ކޮށްފި! | Sandhaanu\nރިއާލްއާއި އިންޓަރ މިލާންގެ ވާދަވެރި ކުރިމަތިލުން ރިއާލުން ކާމިޔާބު ކޮށްފި!\nޔޫއެފާ ޗެމްޕިއަންސް ލީގުގައި ރޭ ރިއާލް މެޑްރިޑާއި އިންޓަރމިލާން ބައްދަލުކުރި މެޗް، 3-2ގެ ނަތީޖާއިން ރިއާލް ކާމިޔާބު ކޮށްފިއެވެ. މިދެޓީމު ނިސްބަތްވަނީ ގްރޫޕް ސްތޭޖުގައި ގްރޫޕް ބީ އަށެވެ.\nމެޗްގެ ފުރަތަމަ ހާފް ފެށިގެން ކުރިޔަށް ދިޔައިރު، ރިއާލްގެ ފަރާތުންވަނީ ތަފާތު އެޓޭކިންގ ގޭމެއް ފެނިގެން ގޮސްފައެވެ. މެޗްގެ ފުރަތަމަ ގޯލް 25 ވަނަ މިނިޓުގައި ރިއާލަށް ކާމިޔާބު ކޮށްދިނީ ކަރިމް ބެންޒިމާއެވެ. މި ގޯލަކީ އިންޓަރގެ ޑިފެންސް މިސްޓޭކަކުން ވަތް ގޯލެކެވެ. އެއަށްފަހު މާގިނަ އިރުތަކެއް ނުވެ މެޗްގެ 33 ވަނަ މިނިޓުގައި ރިއާލްގެ ކެޕްޓަން ސާޖިއޯ ރާމޯސް ބޮލުން ކާމިޔާބު ކޮށްދިން ގޯލާއިއެކު ރިއާލުން ލީޑް ފުޅާކުރިއެވެ. މިއީ ރާމޯސް އެޓީމަށް ކާމިޔާބު ކޮށްދިން 100 ވަނަ ގޯލެވެ. އެއަށްފަހު ހާފް ނިމުމުގެ ކުރިން އިންޓަރގެ ޕެރިސިޗް ކާމިޔާބު ކޮށްދިން ގޯލާއި އެކު މެޗްގެ 35 ވަނަ މިނިޓުގައި އިންޓަރ އިން ލީޑް ހަނި ކުރިއެވެ.\nދެވަނަ ހާފް ފެށިގެން 68 ވަނަ މިނިޓުގައި އިންޓަރގެ ޕެރިސިޗް ވަނީ އެޓީމަށް ނަތީޖާ ހަމަހަމަ ކޮށްދީފައެވެ. އެއަށްފަހު ދެޓީމުގެ ފަރާތުންވެސް ހަމަ ހަމަ ކުޅުމެއް ފެނިގެން ދިޔައެވެ. މެޑްރިޑަށް މެޗް ކާމިޔާބު ކޮަށްދިން ގޯލް، މެޗްގެ 80 ވަނަ މިނިޓުގައި ޖެހީ، ބަދަލު ކުޅުން ތެރިއެއްގެ ގޮތުގައި ނިކުތް ރޮޑްރިގޯއެވެ.\nމާއްޓޭ ނޮވެމްބަރ 4, 2020 At 9:45 އމ\nގަދަ. ރިއާލް މެޑްރިޑްއަށް އައްސަރިބަހާ ސާބަސް!


Rajkumar Rao ah Karan Johar ge film eh | Mihaaru\nރާޖް: އޭނާ ވަނީ ކަރަންގެ ދަރުމާގެ ފިލްމަކަށް ސޮއިކޮށްފައި ކަމަށްވޭ.\nރާޖްކުމާރު ރާއޯ އަށް ކަރަން ޖޯހަރުގެ ފިލްމެއް\n15 އެޕްރީލް 2019 - 07:39\nބުދަ ދުވަހު ރިލީޒްކުރާ "ކަލަންކް" އަށް ފަހު ކަރަން ޖޯހަރުގެ ދަރުމާ ޕްރޮޑަކްޝަނުން އަނެއްކާ ވެސް ގިނަ ތަރިންތަކެއް ހިމަނައިގެން ބޮޑު ފިލްމެއް ގެނެސް ދިނުމުގެ ތައްޔާރީތައް ވާން ފަށައިފި އެވެ.\nބޮލީވުޑް ހަންގާމާ އިން ބުނި ގޮތުގައި އެ ފިލްމުގެ ރޯލަކަށް، ނެޝަނަލް އެވޯޑް ހޯދާފައިވާ އެކްޓަރު އަދި މިހާރު ބޮލީވުޑްގެ އެންމެ ބިޒީ އެކްޓަރުންގެ ތެރޭގައި ހިމެނޭ ރާޖްކުމާރު ރާއޯ ވަނީ ސޮއިކޮށްފަ އެވެ. ނަމަވެސް ފިލްމާ ބެހޭ އެއްވެސް މައުލޫމާތެއް ކަރަން އަދި ހިއްސާއެއް ނުކުރެ އެވެ.\nރާޖްގެ މި ފިލްމުވެގެން ދާނީ ކަރަން ޕްރޮޑިއުސް ކުރާ ފިލްމެއް އޭނާ ކުޅޭ ފުރަތަމަ ފަހަރަށެވެ. ކުރިން އަޑުތައް އަރާފައިވާ ގޮތުން ދަރުމާގެ "ދޯސްތާނާ 2" ގެ ކާސްޓުންގެ ތެރޭގައި ވެސް ރާޖް ހިމެނެ އެވެ.\nހަންގާމާ އިން ބުނި ގޮތުގައި ރާޖް ސޮއި ކުރި ދަރުމާގެ ފިލްމު ރަސްމީކޮށް އިއުލާން ކުރަން ވާން ޖެހޭ އެންމެ ފަހުގެ ތައްޔާރީތައް މިހާރު ވަމުން އަންނަ އިރު، މާ ލަހެއް ނުވެ ފިލްމު ލޯންޗް ކުރާނެ އެވެ.\nރާޖް ދެން އެންމެ އަވަހަށް ސްކްރީނުން ފެންނާނީ އަންނަ މަހުގެ 24 ގައި ރިލީޒް ކުރާ "މެންޓަލް ހޭ ކިޔާ" އިންނެވެ. އޭނާގެ ކުރިއަށް ހުރި ފިލްމުތަކުގެ ތެރޭގައި "މޭޑް އިން ޗައިނާ"، "ތުއްރަމް ހާން" އަދި "ރޫހް-އަފްޒާ" ހިމެނެ އެވެ.\nމިދިޔަ މަހު ރިލީޒް ކުރި "ކޭސަރީ" އަށް ފަހު، ކަރަންގެ ދަރުމާ އިން ގެނެސްދޭ ދެވަނަ ފިލްމަކީ "ކަލަންކް" އެވެ. އަދި އެ ސްޓޫޑިއޯ އިން މި އަހަރު ގެނެސް ދޭނެ ތިން ވަނަ ފިލްމަކީ އަންނަ މަހުގެ 10 ގައި ރިލީޒް ކުރާ "ސްޓޫޑަންޓް އޮފް ދި އިޔާ 2" އެވެ.\nކަރަން: މި އަހަރަކީ އޭނާ އަށް ވަރަށް ބިޒީ އަހަރެއް.\nމިހާރު ބޮލީވުޑްގެ އެންމެ ކާމިޔާބު އެއް ސްޓޫޑިއޯގެ ގޮތުގައި ފާހަގަކޮށްލެވޭ ދަރުމާގެ ކުރިއަށް ހުރި ފިލްމުތަކުގެ ތެރޭގައި ޖޫން 28 ގައި ރިލީޒް ކުރާ ތަރޫން މަންސުކާނީގެ "ޑްރައިވް"، ސެޕްޓެމްބަރު6ގައި ރިލީޒް ކުރާ ރާޖް މެހެތާގެ "ގުށް ނިއުސް"، ޑިސެމްބަރު 20 ގައި ރިލީޒް ކުރާ އަޔާން މުކަރުޖީގެ "ބުރައްމަސްތުރާ" އަދި ރިލީޒް ކުރާނެ އިއުލާންކޮށްފައި ނުވާ ޖާންވީ ކަޕޫރްގެ "ކަރްގިލް ގާލް"، ސިދާތު މަލްއުތުރާ ކުޅޭ ބައޮގްރަފިކަލް ޑްރާމާ އަދި ކަރަން ބޮޑު ކާސްޓަކާ އެކު ގެނެސްދޭ ތާރީހީ ލޯބީގެ ފިލްމު "ތަހުތު" ހިމެނެ އެވެ.


Kudakudhinge hiyaain dhe kuhjaku positive vehje – Iru\nވިލިމާލޭގައި ހުންނަ ކުޑަކުދިންގެ ހިޔާއިން ދެ ކުއްޖަކު ކޮވިޑް-19 އަށް ޕޮޒިޓިވްވެއްޖެ އެވެ. އެކަން ޖެންޑާ މިނިސްޓްރީން ވަނީ ޔަގީން ކޮށްދީފަ އެވެ.\nއެ މިނިސްޓްރީން މިރޭ ބުނީ ހެލްތް ޕްރޮޓެކްޝަން އޭޖެންސީ (އެޗްޕީއޭ) އަދި ހެލްތް އިމާޖަންސީ އޮޕަރޭޝަން ސެންޓަރު (އެޗްއީއޯސީ) ގެ އިރުޝާދުގެ ދަށުން އެ ދެ ކުދިން ވަކި ފެސިލިޓީއަކަށް ގެންދިއުމަށްވަނީ ނިންމާފައިވާ ކަމަށެވެ. ޕޮޒިޓިވްވި ދެކުދިންގެ ހާލުވެސް ރަނގަޅު ކަމަަށް ބުންޏެވެ.\nކުޑަކުދިންގެ ހިޔާއަކީ ގިނަ އަދަދެއްގެ ކުދިން އެކުގައި ދިރިއުޅޭ ތަނަކަށް ވާތީ ކުދިންގެ ރައްކާތެރިކަން ކަށަވަރުކުރުމަށް އެޗްޕީއޭ އަދި އެޗްއޯއީސީއިން ދީފައިވާ އިރުޝާދާއި އެއްގޮތަށް ތަނުގެ އިންތިޒާމްތައް ހަމަޖައްސާފައިވާ ކަމަށް ޖެންޑާއިން ބުނެއެވެ.\nއަދި ކަމާއި ގުޅުން ހުރި އިދާރާތަކާއި، މޮނިޓާ ކުރުމުގެ ޒިންމާ އަދާކުރާ އިދާރާތަކަށް އެންގުމަށްފަހު، ޕޮޒިޓިވްވި ކުދިންނާއި އެއް ފަންގިފިލާގައި ދިރިއުޅެމުންދާ ކުދިންނާއި މި ކުދިން ބެލެހެއްޓުމަށް ތިއްބެވި ކެއާ ވޯކަރުންނާއި ކުޑަކުދިންގެ ހިޔާގައި ދިރިއުޅޭ އެހެން ކުދިންނާއި ބައްދަލު ނުވާނެ ގޮތަށް އިންތިޒާމްތައް ހަމަޖައްސާ ކުޑަކުދިންގެ ހިޔާއަށް ވަދެނިކުމެ އުޅުން މިވަގުތައް މެދުކަނޑާލާފައިވާ ކަމަށްވެސް ޖެންޑާއިން ބުންޏެވެ.


GM forum gai mifaharu 40 ah vure gina kunfunin 150 beyfulhun baiverivaane | Mihaaru\nހޮޓެލިއާ މޯލްޑިވްސް އިން 2016 ވަނަ އަހަރު ބޭއްވި ޖީއެމް ފޯރަމްގެ ބައެއް ބައިވެރިން ވާހަކަދައްކަވަނީ. މިފަހަރުގެ ފޯރަމް އޮންނާނީ މިމަހުގެ 18 ވަނަ ދުވަހު.\nޖީއެމް ފޯރަމްގައި 40 އަށްވުރެ ގިނަ ކުންފުނިން 150 ބޭފުޅުން ބައިވެރިވާނެ\n02 އެޕްރީލް 2018 - 19:14 1 comment\nހޮޓެލިއާ މޯލްޑިވްސްއިން އިންތިޒާމްކޮށްގެން އަހަރަކު އެއްފަހަރު ބާއްވާ އެއް ދުވަހުގެ ބައްދަލުވުން މިފަހަރު ބާއްވަން ހަމަޖައްސާފައި ވަނީ މި މަހުގެ 18 ވަނަ ދުވަހު ކުރުނބާ މޯލްޑިވްސްގަ އެވެ.\nޖީއެމް ފޯރަމަކީ ރާއްޖޭގެ ޓޫރިޒަމް ދާއިރާގައި ހަރަކާތްތެރިވާ ކުންފުނިތަކުގެ އެންމެ އިސްވެރިންގެ މެދުގައި ބާއްވާ މިފަދަ އެންމެ ބޮޑު ބައްދަލުވުމެވެ. އެ ފޯރަމްގައި ޓޫރިޒަމް ދާއިރާއާ ގުޅުންހުރި މައުލޫތަކަށް ބައިވެރިން ވާހަކަދައްކަވައި، ޕްރެޒެންޓޭޝަން ހުށަހެޅުއްވުމުގެ އިތުރުން ޕެނަލް ޑިސްކަޝަންތައް ވެސް ކުރިޔަށް ގެންދާ ގޮތަށް ހަމަޖެހިފައިވެ އެވެ.\n"މީގެ ބޭނުމަކީ ފަތުރުވެރިކަމުގެ ދާއިރާގެ މިހާރުގެ ހާލަތާއި ކުރިމަގުގައި ހުރި ފުރުސަތުތަކާއި ގޮންޖެހުންތައް ހިއްސާކޮށް މަޝްވަރާކުރުން. އެގޮތުން ފަތުރުވެރިކަމުގެ ދާއިރާގައި ނެގޭ ޓެކްސްއާއި ފަތުރުވެރިން އުފުލުމުގެ ވަސީލަތްތަކާއި ދުޅަހެޔޮކަމުގެ ދާއިރާއިން ނަފާ ހޯދެން ހުރި ފުރުސަތުތަކާއި ޑެސްޓިނޭޝަން މާކެޓިން ޓެރެންޑްސް ފަދަ މައުލޫތައް މިއަހަރުގެ ފޯރަމްގައި ހިމެނެ،" ހޮޓެލިއާ މޯލްޑިވްސް އިން ބުންޏެވެ.\nއެ ފޯރަމަށް ވަޑައިގަންނަވާ ބޭފުޅުންގެ މެދުގައި ގުޅުން ބަދަހި ކުރުމަށް ކުރު ހަފުލާއެއް ވެސް ބާއްވަން ހަމަޖައްސާފައިވެ އެވެ.\nހޮޓެލިއާ އިން ބުނި ގޮތުގައި އެ ފޯރަމްގައި ފަތުރުވެރިކަމުގެ ދާއިރާގައި ރާއްޖެ އާއި ދުނިޔޭގެ ނަން މަޝްހޫރު ބްރޭންޑްތައް ވެސް ބައިވެރިވެފައިވެ އެވެ. އޭގެ ތެރޭގައި ކޮކޯ ކަލެކްޝަން، ޝަންގްރިލާ ހޮޓެލްސް، ސޮނޭވާ، ވަން އެންޑް އޮންލީ، އައިއެޗްޖީ ހޮޓެލްސް، ބެލިއޯނީ ހޮޓެލްސް، ލިލީ ހޮޓެލްސް، ކޮންސްޓެންސް ހޮޓެލްސް އެންޑް ރިޒޯޓްސް، ފެއަމޮންޓް، ޑައެމަންޑް ރެޒޯޓްސް، ޖުމެއިރާ، ސިނެމަން، އަދާރަން، ޔުނިވާސަލް ރިސޯޓްސް އަދި ކްރައުން އެންޑް ޗަމްޕާ ރިސޯޓްސް ހިމެނެ އެވެ.\nހޮޓެލިއާ މޯލްޑިވްސް އިން ބުނީ މިއަހަރުގެ ފޯރަމްގައި ވާހަކަފުޅު ދައްކަވާ ބޭފުޅުންގެ ތެރޭގައި ސީޕްރިޔާ ގްރޫޕްގެ ފައުންޑިން ޕާޓްނަރު އަދި ސޮލަރެލް އިންޝުއަރެންސްގެ ޗެއާމަން އިބްރާހިމް ސަލީމް (ބަންދު ސަލީމް) އާއި ހިލްޓަން އޭޝިއާ ޕެސިފިކް، ލަގްޒަރީ އެންޑް ލައިފްސްޓައިލްގެ ވައިސް ޕްރެޒިޑެންޓް ޑެނިއެލް ވެލްކް ވެސް ހިމެނޭ ކަމަށެވެ.\nއިތުރު ލިޔުންތައް ޓޫރިޒަމް ރިސޯޓްތައް ހޮޓެލިއާ މޯލްޑިވްސް މެގަޒިން


SunOnline: SDFC in dhookuri loan ge 33 percent anhenunnashaa zuvaanunnah\nއެސްޑީއެފްސީ އިން ދޫކުރި ލޯނުގެ 33 ޕަސެންޓު އަންހެނުންނަށާއި ޒުވާނުންނަށް\nއައިޝަތު ފަރީޙާ 18 Mar 2021, 09:22\nއެސްއެމްއީ ބޭންކު ހުޅުވުމަށް ބޭއްވި ރަސްމިއްޔާތު -- ފޮޓޯ: ރައީސް އޮފީސް\nއެންމެ ކުދި، ކުދި އަދި މެދުފަންތީގެ ވިޔަފާރިތަކަށް މާލީ އެހީތެރިކަން ފޯރުކޮށްދިނުމަށް 2019 ވަނަ އަހަރު އުފެއްދި އެސްއެމްއީ ޑިވެލޮޕްމެންޓް ފައިނޭންސް ކޯޕަރޭޝަނުން ފާއިތުވި ދެ އަހަރު ތެރޭ ދޫކުރި ލޯނުގެ 33 ޕަސެންޓު ދޫކޮށްފައިވަނީ އަންހެނުންނަށާއި ޒުވާނުންނަށް ކަމަށް އެ ކުންފުނިން ބުނެފި އެވެ.\nއެސްޑީއެފްސީގެ ދެވަނަ އަހަރީ ދުވަހާ ގުޅިގެން ނެރުނު ބަޔާނުގައި ބުނީ 2019 ވަނަ އަހަރު 287 ފަރާތަކަށް 343 މިލިއަން ރުފިޔާގެ ލޯނު އަދި 2020 ވަނަ އަހަރު 305 ފަރާތަކަށް 420 މިލިއަން ރުފިޔާގެ ލޯނު ދޫކުރި ކަމަށެވެ.\nމީގެ އިތުރުން ކޮވިޑް19ގެ ހާލަތުގައި ކުދި، އެންމެ ކުދި އަދި މެދުފަންތީގެ ވިޔަފާރިތަކަށް އެހީވުމަށް 2020 ވަނަ އަހަރު އެ ބޭންކުން ސަރުކާރާ ގުޅިގެން ކޮވިޑް19 ވިޔަފާރި އެހީ ލޯނުގެ ނަމުގައި ވަނީ ލޯނެއް ތައާރަފު ކޮށްފައެވެ. ޖުމްލަ 2205 މީހަކަށް 381 މިލިއަން ރުފިޔާ ދޫކުރި ކަމަށާއި އޭގެ ތެރޭ 1520 ވިޔަފާރި އާއި 685 އަމިއްލަ ފަރާތް ހިމެނޭ ކަމަށް އެސްޑީއެފްސީ އިން ބުންޏެވެ.\nއެސްޑީއެފްސީ އިން ވަނީ އެކުންފުނިން ރައްޔިތުންނަށް ދޭ ހިދުމަތް ލިބިގަންނަން ފަސޭހައަކަށް ލޯނަށް އެދި ހުށަހެޅުމުގެ ކަންތައް އޮންލައިންކޮށް ކުރިއަށް ގެންދެވޭނެ ޕޯޓަލް އެއް ތައާރަފުކޮށްފަ އެވެ. އެ ޕޯޓަލް މެދުވެރިކޮށް ލޯނަށް އެޕްލައި ކުރުމާއި ލޯނުގެ ސްޓޭޓަސް ބަލާލެވޭނެ އެވެ.\nއެސްއެމްއީ ބޭންކުން ލޯނު ދޫކުރަނީ މައިގަނޑު ފަސް ދާއިރާ އަކުންނެވެ. އެއީ ދަނޑުވެރިކަމާއި މަސްވެރިކަން އަދި ރަށު ފަތުރުވެރިކަމާއި އައިސީޓީ އަދި އުފެއްދުންތެރިކަމާ ގުޅުންހުރި ދާއިރާތަކެވެ.\nއަލަށް ފަށައިގަންނަ ވިޔަފާރިތަކަށް އެސްޑީއެފްސީ އިން ލޯނުގެ ގޮތުގައި ދެ މިލިއަން ރުފިޔާ ދޫކުރެ އެވެ. ލޯނު އަނބުރާ ދެއްކުމަށް 18 މަހުގެ ގްރޭސް ޕީރިއަޑަކާއެކު 10 އަހަރު ދެއެވެ.\nކުދި އަދި މެދުފަންތީގެ ވިޔަފާރިތައް އިތުރަށް ތަރައްގީކުރަން ބޭނުންވާ ލޯނުވެސް އެސްޑީއެފްސީ އިން ދޫކުރެއެވެ. މިގޮތުން އެއް އަހަރުގެ ގްރޭސްޕީރިއަޑަކާއެކު 10 އަހަރުން ދައްކާ ގޮތަށް ގިނަވެގެން 500،000 ރުފިޔާގެ ލޯނު މި ކެޓަގަރީގެ ވިޔަފާރިތަކަށް ދޫކުރެ އެވެ.\nއެސްޑީއެފްސީ އިން ދެން ލޯނު ދޫކުރަނީ ކުދި އަދި މެދުފަންތީގެ ވިޔަފާރިތަކަށް ބޭނުންވާނެ ހަރު މުދާ ގަތުމަށާއި ދަނޑުވެރިކަމާއި ގުޅުންހުރި މަސައްކަތްތައް ކުރުމަށް އަދި ކުދި ވިޔަފާރިތަކަށް ކުޑަ މުއްދަތެއްގެ ތެރޭގައި މާލީ އެހީ ލިބޭނެ ގޮތަކަށް އަދި ގެސްޓުހައުސް ވިޔަފާރި ފެށުމަށާއި އެ މަސައްކަތް ކުރި އެރުވުމަށެވެ.


އެޗް.އީ.އޯ.ސީގެ ދަރުމަވެރިއަކަށް ޖިންސީ ގޯނާކުރި މައްސަލައެއް ފުލުހުން ތަޙްޤީޤުކުރަން ފަށައިފި އެޗް.އީ.އޯ.ސީގެ ދަރުމަވެރިއަކަށް ޖިންސީ ގޯނާކުރި މައްސަލައެއް ފުލުހުން ތަޙްޤީޤުކުރަން ފަށައިފި\nއެޗް.އީ.އޯ.ސީގެ ދަރުމަވެރިއަކަށް ޖިންސީ ގޯނާކުރި މައްސަލައެއް ފުލުހުން ތަޙްޤީޤުކުރަން ފަށައިފި\nފުލުހުންގެ މައި އިދާރާ، ޝަހީދު ހުސެއިން އާދަމް ބިލްޑިންގ - ފޮޓޯ: ޕީއެސްއެމް\nހެލްތު އިމަރޖެންސީ އޮޕަރޭޝަން ސެންޓަރު، އެޗް.އީ.އޯ.ސީގައި ދަރުމަވެރިއެއްގެ ގޮތުގައި މަސައްކަތްކުރި މީހަކަށް ޖީންސީ ގޯނާކުރި މައްސަލައެއް ފުލުހުން ތަޙްޤީޤުކުރަން ފަށައިފިއެވެ.\nފުލުހުން ވިދާޅުވީ، މި މައްސަލަ ހުށަހަޅާފައިވަނީ މިރޭ 20:39 ގައިކަމަށާއި، މިކަމާގުޅިގެން ބަލަންޖެހޭ ކަންކަން ބަލަމުންދާކަމަށެވެ. ނަމަވެސް މި މައްސަލައާއި ގުޅޭ އިތުރު އެއްވެސް ތަފްޞީލެއް ފުލުހުން ހާމަކުރައްވާފައެއްނުވެއެވެ.\nއެޗް.އީ.އޯ.ސީގެ ދަަރުމަވެރިއަކަށް ޖިންސީ ގޯނާކުރި މައްސަލަ ފުލުހުން ތަޙްޤީޤުކުރަން ފަށާފައިވާއިރު، ހެލްތު މިނިސްޓްރީގެ އިސް މަޤާމެއްގައި ހުންނެވި ބޭފުޅަކު އެޗް.އީ.އޯ.ސީގައި ދަރުމަވެރިއެއްގެގޮތުގައި މަސައްކަތްކުރަމުންދިޔަ އެމް.އޭ.ސީ.އެލްގެ އަންހެން މުވައްޒަފެއްގެ ގައިގައި އަތްލާ، ޖިންސީ ގޯނާކުރި މައްސަލައެއް ސޯޝަލް މީޑިއާގައި ވަނީ ދައުރުވާން ފަށާފައެވެ.\nމިކަމާގުޅޭގޮތުން ހެލްތު މިނިސްޓްރީން ވިދާޅުވީ، މިފަދަ މައްސަލައެއް ފެންމަތިވުމާގުޅިގެން މިނިސްޓްރީގެ ކޮމެޓީއަކުން މި މައްސަލަ ބަލަމުންދާކަމަށެވެ. އަދި މިކަމުގެ ތުޙުމަތުކުރެވޭ ފަރާތައް ފިޔަވަޅުއެޅުމާމެދު ގޮތެއް ނިންމާނީ މައްސަލަ ނިމުމުންކަމަށްވެސް އެ މިނިސްޓްރީން ވިދާޅުވެފައިވެއެވެ.


ރައްޔިތުންގެ މަޖިލިސް: މެމްބަރުންގެ ގޮނޑި ގެއްލޭ ބިލާއި...\nރައްޔިތުންގެ މަޖިލިސް: މެމްބަރުންގެ ގޮނޑި ގެއްލޭ ބިލާއި ފަނޑިޔާރުންގެ ގާނޫނަށް ގެންނަ އިސްލާހު ފާސްކުރުން\nމަޖިލިސް ޖަލްސާ ނިންމާލައިފި\n13 މާރޗް 2018 | އަންގާރަ 12:25\nމެމްބަރުންގެ ގޮނޑި ގެއްލޭ ބިލާއި ފަނޑިޔާރުންގެ ގާނޫނަށް ހުށަހެޅި އިސްލާހު ގެނައުމުގެ ބިލް މަޖިލީހުން ފާސް ކުރުމަް މަޖިލީހުގެ މިއަދުގެ ޖަލްސާވެސް ނިންމާލައިފި.\n13 މާރޗް 2018 | އަންގާރަ 13:46\nމެމްބަރުންގެ ގޮނޑި ގެއްލޭ ބިލް މަޖިލީހުން 36 ވޯޓުން ފާސްކޮށްފި.\nފަނޑިޔާރުންގެ ގާނޫނަށް ހުށަހެޅި އިސްލާހު ގެނައުމުގެ ބިލާއި އެބިލަށް ހުށަހެޅި އިސްލާހާއެކު ފާސްކޮށްފައި ވަނީ 38 ވޯޓުން.\nފަނޑިޔާރުންގެ ގާނޫނަށް ހުށަހެޅި އިސްލާހު ގެނައުމުގެ ބިލަށް ހުށަހެޅި އިސްލާހަށް ފާސްކޮށްފައިވަނީ 37 މެމްބަރުންގެ ވޯޓުން.\nވޯޓަށް އެހުމަށް މެމްބަރުންގެ ކާޑު ކޮޅުތައް ޗެކްކުރުމަށް ރިޔާސަތުން ދަނީ ތަކުރާރުކޮށް ދަންނަވައި. ވަރަށް ގިނަ ވަގުތު މަސީހު ވަނީ ވޯޓަށް އެހުމެއް ނެތި ދިގު ދައްމަވާފައި\n13 މާރޗް 2018 | އަންގާރަ 13:43\nސަރުކާރު ކޯލިޝަން މެމްބަރުންނަކީ އިހުލާސްތެރި މެމްބަރުން. ރައީސް ޔާމީންއަށް ދަންނަވަން އަޅުގަނޑުމެން މިތިބީ މަނިކުފާނާއެކު. ރައީސް ޔާމީން ގެންދަވަނީ ރާއްޖެ ތަރައްގީ ކުރައްވަމުން. ކުރީގެ ރައީސް މައުމޫން އަބްދުލްގައްޔޫމްއާއި ކުރީގެ ރައީސް ނަޝީދުގެ ސަރުކާރަށް ނުގެނެވުނު ތަރައްގީ އެންމެ ހަތަރު އަހަރު ދުވަހުގެ ތެރޭގައި މިވަނީ ގެނެސްފައި.\nސަރުކާރާއެކު ދެމި ހުންނަވާތީ ސަރުކާރު ކޯލިޝަން އެމްޑީއޭއަށާއި އެޕާޓީގެ ލީޑަރު އަހުމަދު ސިޔާމު މުހައްމަދުއަށް ވަރަށް ބޮޑަށް ޝުކުރު ދައްނަވަން\nމިއަދު ނެގޭ ވޯޓަކީ ގައުމަށް ގައްދާރުވާ މީހުންނާ ދެކޮޅަށް ދެވޭ ވޯޓެއް.\n13 މާރޗް 2018 | އަންގާރަ 13:20\nމެމްބަރުންގެ ގޮނޑި ގެއްލޭ ބިލް މަޖިލީހަށް ހުށަހަޅުއްވައިފި\nއެބިލަށް ޕީޕީއެމްގެ ނާއިބު ލީޑަރު އަބްދުއްރަހީމް ބަހުސް ކުރައްވަމުން ވިދާޅުވީ މިއަދު މިއީ ޕީޕީއެމްގެ މެމްބަރުންގެ އިހުލާތެރިކަން އެނގިގެންދާ ބިލެއް.\n13 މާރޗް 2018 | އަންގާރަ 13:10\nފަނޑިޔާރުންގެ ގާނޫނަށް ހުށަހެޅި އިސްލާހު ގެނައުމުގެ ބިލަށް ބަހުސް ކުރުން ނިންމާލައިފި\nމި ބިލަށް ބަހުސް ކުރައްވާނެ މެމްބަރެއް ނެތުމުން ބަހުސް ކުރުުގެ މަރުހަލާ ނިންމާލައިފި. ދެން އޮންނާނީ މި ރިޕޯޓަށް ބަހުސް ކުރުން.\n13 މާރޗް 2018 | އަންގާރަ 13:08\nޖަލްސާ ފެށިއިރު ތިއްބެވީ 27 މެމްބަރުން: މަސީހު\nފަނޑިޔާރުންގެ ގާނޫނަށް ހުށަހަޅާފައިވާ އިސްލާހު ގެނައުމުގެ ބިލް މަޖިލީހަށް ހުށަހަޅައިފި.\nރިޕޯޓަށް އެއް އިސްލާހު ވަނީ ހުށަހަޅާފައި.\n13 މާރޗް 2018 | އަންގާރަ 13:06\nސަރުކާރު ކޯލިޝަނުން ވަނީ މަޖިލީހުގެ އިދާރާގައި މިއަދުގެ ޖަލްސާއާގުޅޭ ބައްދަލުވުމެއް ބާއްވައިފި\nސަރުކާރު ކޯލިޝަން ޕީޕީއެމް-އެމްޑީއޭގެ ޕާލަމެންޓްރީ ގްރޫޕްގެ މެމްބަރުންގެ ބައްދަލުވުމެއް މަޖިލީހުގެ އިދާރާގައި ވަނީ ކުރިއަށް ގެންގޮސްފައި.\nއެނގިފައިވާ ގޮތުގައި މިބައްދަލުވުމަކީ މިއަދު 13:00ގައި ބާއްވާ ރައްޔިތުންގެ މަޖިލީހުގެ ޖަލްސާގައި ނެގުމަށް ހަމަޖެހިފައިވާ ދެ ވޯޓަކާއި ގުޅިގެން ތްރީލައިން ވިޕް ނެރުމަށްޓަކައި ބާއްވާ ބައްދަލުވުމެއް.\nމިބައްދަލުވުމުގައި މަޝްވަރާކުރި ކަމެއް އަދި ތްރީލައިން ވިޕް ނެރެފައިވާ ގޮތެއް އަދި ސާފެއް ނުވޭ.\nމަޖިލީހުގެ މެމްބަރުކަން ގެއްލިއްޖެކަން ކަނޑައެޅުމުގެ ބާރު ސިޔާސީ ޕާޓީއެއްގެ ކުޑަ ކޮމެޓީއެއްގައި ހިމެނޭ ދެތިން މެމްބަރަކަށް ލިބިދޭ ގޮތަށް މަޖިލީހަށް ހުށަހަޅާފައިވާ އެންޓި-ޑިފެކްޝަން ބިލާއި ފަނޑިޔާރުންގެ ގާނޫނަށް ހުށަހަޅާފައިވާ އިސްލާހު ގެނައުމުގެ ބިލް ފާސްކުރުމަށް މިއަދުގެ ޖަލްސާއަށް ވަނީ އެޖެންޑާ ކޮށްފައެވެ.\nހޯމަ ދުވަހުގެ ޖަލްސާގައި އެބިލަށް ބަހުސްކުރެއްވި ސަރުކާރަށް ނިސްބަތްވާ ބައެއް މެމްބަރުން ވަނީ ދެކޮޅުކަން ހާމަ ކުރައްވާފަ އެވެ.\n13 މާރޗް 2018 | އަންގާރަ 12:53\nފަނޑިޔާރުންގެ ގާނޫނަށް ހުށަހަޅާފައިވާ އިސްލާހު ގެނައުމުގެ ބިލްގެ ތައާރަފް\nފަނޑިޔާރެއްގެ މައްޗަށް ޖިނާއީ ކުށެއް ސާބިތުވެ، ސުޕްރީމް ކޯޓުން އެ ހުކުމް ދަމަހައްޓައިފިނަމަ، އެ ފަނޑިޔާރަކު މަގާމުން ވަކިވާ ގޮތަށް ފަނޑިޔާރުންގެ ގާނޫނަށް ހުށަހަޅަފައިވާ އިސްލާހު ގެނައުމުގެ ބިލް ރައްޔިތުންގެ މަޖިލީހުގެ މިނިވަން މުއައްސަސާތަކުގެ ކޮމެޓީން ފާސްކޮށްފަ.\nއެ ކޮމެޓީން އެ ބިލް ފާސްކޮށްފައިވަނީ އެ ބިލް ހުށަހެޅެއްވި ޕީޕީއެމްގެ ނައިބު ރައީސް އަދި ފޮނަދޫ ދާއިރާގެ މެމްބަރު އަބްދުއްރަހީމް އަބްދުﷲ ހުށަހެޅުއްވި ގޮތަށް މާބޮޑު ބަދަލެއް ގެނައުމާނުލަ އެވެ.\nރައްޔިތުންގެ މަޖިލީހުގެ ހޯމަ ދުވަހުގެ ޖަލްސާގައި އެބިލް މަޖިލީހަށް ބަލައިގަންނަން ފާސްކޮށްފައިވަނީ 36 މެމްބަރުންގެ އިއްތިފާގުން ނެވެ.\nބިލް ހުށަހެޅުއްވި ސަބަބެއް ކަމަށް ބިލުގައި ލިޔުއްވާފައި ވަނީ ފަނޑިޔާރެއްގެ މައްޗަށް ޖިނާއީ ކުށެއް ސާބިތުވެއްޖެ ކަމަށް ކޯޓަކުން ކުރާ ހުކުމަކާ ގުޅިގެން، އެ ފަނޑިޔާރަކާ މެދު އަމަލުކުރާނެ އިޖުރާއަތު ފަނޑިޔާރުން ގާނޫނުގައި ބަޔާންކޮށްފައި ނުވާތީ، އެފަދަ ހާލަތެއް މެދުވެރިވެއްޖެނަމަ، އެ ފަނޑިޔާރަކާމެދު އަމަލު ކުރާނެ އިޖުރާއަތު ކަނޑައެޅުމަށް ކަމަށެވެ.\nއަބްދުއްރަހީމް ހުށަހެޅުއްވި ބިލުގައި ބުނެފައިވާ ގޮތުން ފަނޑިޔާރެއްގެ މައްޗަށް ޖިނާއީ ދައުވާއެއް އުފުލައިފި ހާލަތެއްގައި ޝަރުއީ ހުރިހާ މަރުހަލާއެއް ފުރިހަމަ ވަންދެން، މުސާރަ ނުލިބޭ ގޮތަށް ޖުޑީޝަލް ސާވިސް ކޮމިޝަން (ޖޭއެސްސީ)އިން އެ ފަނޑިޔާރަކު ސަސްޕެންޑް ކުރަންވާނެ ކަމަށެވެ. ފަނޑިޔާރެއްގެ މައްޗަށް ދަށު ކޯޓަކުން ކުރާ ހުކުމެއް ހައި ކޯޓުގައި 10 ދުވަސް ތެރޭގައި އިސްތިއުނާފު ކުރަން ޖެހޭނެ ކަމަށާއި 30 ދުވަހުގެ ތެރޭގައި ހައި ކޯޓުން އެ މައްސަލައަކާމެދު ގޮތެއް ކަނޑައަޅަންޖެހޭނެ ކަމަށް ވެސް އަބްދުއްރަހީމް ހުށަހެޅުއްވި ބިލުގައިވެ އެވެ. އެ ބިލުގައި ބުނެފައިވާ ގޮތުން ހައި ކޯޓުގެ ނިންމުން، 10 ދުވަހުގެ ތެރޭގައި ސުޕްރީމް ކޯޓުގައި އިސްތިއުނާފު ކުރަންޖެހޭނެ ކަމަށާއި 30 ދުވަހުގެ ތެރޭގައި އެ ކޯޓުން ވެސް އެ މައްސަލަ ބަލައި ނިންމަޖެހޭނެ އެވެ.\n"ފަނޑިޔާރެއްގެ މައްޗަށް ޖިނާއީ ކުށެއް ސާބިތުވެއްޖެ ކަމަށް ޝަރުއީ ކޯޓަކުން ކުރާ ހުކުމެއް ނިހާއީ ހުކުމެއް ކަނޑަށް ކަނޑައެޅޭ ހިނދުން ފެށިގެން، އެ ފަނޑިޔާރަކު މަގާމުން ވަކިވާނެއެވެ،" ފަނޑިޔާރުގެ ގާނޫނަށް ހުށަހެޅި އިސްލާހުގައިވެއެވެ.\nގާނޫނުއަސާސީގައި ބުނެފައިވާ ގޮތުން ފަނޑިޔާރަކު މަގާމުން ވަކިކުރެވޭނީ ޖޭއެސްސީން އެ ފަނޑިޔާރަކު މަގާމުން ވަކިކުރުމަށް ރައްޔިތުންގެ މަޖިލީހަށް ހުށަހަޅައި މަޖިލީހުގެ ޖަލްސާއަށް ހާޒިރުވެ، ވޯޓުގައި ބައިވެރިވި މެމްބަރުންގެ ތިންބައިކުޅަ ދެބައި އަގުލަބިއްޔަތުން ފާސްކޮށްގެންނެވެ. އެގޮތަށް ބަޔާންކޮށްފައި ވަނީ ގާނޫނުއަސާސީގެ 154 ވަނަ މާއްދާގައެވެ.\nއަބްދުއްރަހީމް ހުށަހެޅުއްވި ބިލުގައި ބުނެފައި ވަނީ ފަނޑިޔާރެއްގެ މައްޗަށް ނިހާއީ ހުކުމެއް ކޮށްފިނަމަ، ގާނޫނުއަސާސީގެ 154 ވަނަ މާއްދާގެ ދަށުން ނުވަތަ ގާނޫނެއްގެ ދަށުން ފަނޑިޔާރެއް މަގާމުން ވަކިކުރުމަށް އޮންނަ އިޖުރާއަތެއް މި ހާލަތުގައި ނުހިނގާނެ ކަމަށެވެ.\nސަރުކާރުން އެ ބިލު މަޖިލީހަށް ހުށަހެޅުއްވާފައި ވަނީ ކުއްލި ނުރައްކަލުގެ ހާލަތު އިއުލާން ކުރުމަށް ފަހު، އުއްތަމަ ފަނޑިޔާރު އަބްދުﷲ ސައީދާއި ސުޕްރީމް ކޯޓުގެ ފަނޑިޔާރު އަލީ ހަމީދު ހައްޔަރުކޮށް، ޖިނާއީ ތަހުގީގެއް ފަށައި ދައުވާ ކުރަން ފޮނުވާފައި ވަނިކޮށެވެ. ފަނޑިޔާރުންގެ ގާނޫނަށް ބަދަލު ގެންނަން ސަރުކާރުން އުޅެނީ އުއްތަމަ ފަނޑިޔާރާއި ފަނޑިޔާރު އަލީ ހަމީދު މަގާމުން ވަކިކުރުމަށް ބޭނުންވާ އަދަދަށް މަޖިލީހުގެ މެޖޯރިޓީ ނުލިބޭނެތީ ކަމަށް ގުޅިފައިވާ ޕާޓީތަކުން ބުނެއެވެ.\n13 މާރޗް 2018 | އަންގާރަ 12:47\nމެމްބަރުންގެ ގޮނޑި ގެއްލޭ، އެންޓި-ޑިފެކްޝަން ބިލްގެ ތައާރަފް\nބާރަ މެންބަރުންގެ ގޮނޑި ގެއްލޭގޮތަށް އިސްލާހު ހުށަހަޅައި އެންޓި ޑިފެކްޝަން ބިލް މިނިވަން މުއައްސަސާތަކާބެހޭ ކޮމިޓީން ވަނީ ފާސްކޮށްފަ.\nމި ބިލާ ގުޅޭ ގޮތުން ރާއްޖެޓީވީއާ ވާހަކަދައްކަވަމުން އައްޑޫ މީދޫ ދާއިރާގެ މެމްބަރު ރޮޒައިނާ އާދަމް ވިދާޅުވީ، މި ބިލްގައިވަނީ 13 ޖުލައި 2017 އިން ފެށިގެން އަމަލު ކުރާ ގޮތަށް ކަމަށް. މިފަދަ ގޮތަކަށް ބެކް ޑޭޓަކަށް ބިލްތައް ފާސްކުރުމަކީ ގާނޫނު ތަންދޭ ކަމެއް ނޫން ކަމަށް އޭނާ ވިދާޅުވި.\nރައްޔިތުންގެ މަޖިލީހުގެ ހޯމަ ދުވަހުގެ ޖަލްސާގައި އެބިލް މަޖިލީހަށް ބަލައިގަންނަން ފާސްކޮށްފައިވަނީ 35 މެމްބަރުންގެ އިއްތިފާގުން.\nއެންޓި ޑިފެކްޝަން ބިލް ހުށަހެޅުއްވީ ޕީޕީއެމް ޕާލަމެންޓްރީ ގްރޫޕްގެ ލީޑަރު އަދި ވިލިމާލެ ދާއިރާގެ މެމްބަރު އަހުމަދު ނިހާނު ހުސައިން މަނިކު.\nމިޖަލްސާގައި ސަރުކާރު ކޯލިޝަނުން ތްރީލައިން ވިޕް ނެރެފައިވަނީ މެމްބަރުންނާ މަޝްވަރާ ނުކޮށް.\nއެންޓި-ޑިފެކްޝަން ބިލަކީ ރާއްޖޭގައި ހިންގަމުންދާ މަލްޓި-ޕާޓީ ސިސްޓަމްގެ ދަށުން ވަކި ސިޔާސީ ޕާޓީއެއްގެ ޓިކެޓްގައި ވާދަކޮށްގެން ރައްޔިތުންގެ މަޖިލީހަށް އިންތިހާބުވުމަށް ފަހު، އެ އިންތިހާބުވި ދައުރުގެ ތެރޭގައި، އިންތިހާބުވި ޕާޓީގެ މެމްބަރުކަމުން ވަކިކޮށްފި ނަމަ، ނުވަތަ އަމިއްލައަށް ވަކިވެއްޖެ ނަމަ، ނުވަތަ އެހެން ޕާޓީއެއްގެ މެމްބަރަކަށް ވެއްޖެ ނަމަ، އެފަދަ މެމްބަރެއްގެ ގޮނޑި ގެއްލޭނެކަން ކަނޑައެޅުމާ އެކު، އެފަދައިން ގޮނޑި ގެއްލޭ ހާލަތްތަކުގައި ބައިލެކްޝަން ބޭއްވުމާ ގުޅޭ އުސޫލުތަކާއި އިޖުރާއާތުތައް ބަޔާން ކުރާ ގާނޫނެކެވެ.\nބިލުގައިވާ ގޮތުގައި، މިނިވަން ކެނޑިޑޭޓެއްގެ ގޮތުގައި އިންތިހާބުވާ މެންބަރަކު އެ ދައުރުގެ ތެރޭގައި ސިޔާސީ ޕާޓީއަކާ ގުޅިއްޖެނަމަ އޭނާގެ މައްޗަށް ވެސް ހިނގާނީ ޕާޓީއެއްގެ ޓިކެޓުގައި އިންތިޚާބުވާ މެންބަރުންގެ މައްޗަށް ހިނގާ އުސޫލެވެ. އެގޮތުން، އޭނާ ގުޅޭ ޕާޓީއިން ވަކިވުން ނުވަތަ ވަކިކުރުން ނުވަތަ އެހެން ޕާޓީއަކާ ގުޅިއްޖެނަމަ މެންބަރުކަމުގެ ގޮނޑި ގެއްލޭނެ އެވެ.\nމީގެ އިތުރުން، ރައްޔިތުންގެ މަޖިލީހުގެ މެންބަރުންގެ ގޮނޑި ގެއްލޭނެ ހާލަތުތައް ކަނޑައަޅައިދިނުމަށް ބަންޑާރަނައިބު ސުޕްރީމް ކޯޓަށް ހުށަހެޅުއްވި މައްސަލައިގައި، ޚިޔާލު ތަފާތުވުން ބޮޑުވި ސިޔާސީ ޕާޓީގެ ގާނޫނުގެ މާއްދާ އުވާލަން ވެސް ވަނީ ހުށަހަޅާފައެވެ. އެ މާއްދާއަކީ ސިޔާސީ ޕާޓީތަކުގެ ގާނޫނުގެ 16 ވަނަ މާއްދާގެ (ބ) އެވެ.\nއެ މާއްދާގައިވަނީ، ގާނޫނުއަސާސީއާއި ގާނޫގައިވާ ގޮތުގެ މަތިން ދިވެހިރާއްޖޭގައި ބާއްވާ އިންތިހާބެއްގައި ސިޔާސީ ޕާޓީއެއްގެ ޓިކެޓުގައި އިންތިހާބުވެފައިވާ މީހަކު، ޕާޓީގެ ސުލޫކީ މިންގަނޑާ ޚިލާފުވެގެން ޕާޓީން ވަކިކުރިކަމުގައި ވިޔަސް، އެ މީހަކު އިންތިހާބުވެފައިވާ މަގާމުގައި ދެމި ހުންނާނެ ކަމަށެވެ. ސުޕްރީމް ކޯޓުގައި، ޝަރީއަތް ކުރިއަށްދިޔައިރު، މި މާއްދާ ބާތިލް ކޮށްދިނުމަށް ދައުލަތުގެ ފަރާތުން އެދުނެވެ. އެހެންނަމަވެސް، ސުޕްރީމް ކޯޓުން އެ މާއްދާ ބާތިލްކޮށްފައެއް ނުވެއެވެ.\nރައްޔިތުންގެ މަޖިލީހުގެ މެންބަރެއްގެ ގޮނޑި ގެއްލޭނެ ހާލަތުތައް ގާނޫނު އަސާސީގެ 73 ވަނަ މާއްދާގެ (ނ) ގައި ބަޔާންކޮށްފައިވެއެވެ. ގާނޫނީ ބޭފުޅުން ވިދާޅުވާ ގޮތުގައި، ގާނޫނު އަސާސީގެ މި މާއްދާއަށް އިސްލާހު ގެނެއުމެއް ނެތި، މެންބަރުންގެ ގޮނޑި ގެއްލޭނެ ހާލަތުތައް ބަޔާންކޮށް ގާނޫނެއް ހަދައިފިނަމަ އެކަން ގާނޫނު އަސާސީއާ ތައާރުޒުވާނެއެވެ.\nއެންޓި ޑިފެކްޝަން ބިލް މަޖިލީހަށް ނިހާނު ހުށަހެޅުއްވިއިރު، 12 މެމްބަރެއްގެ ގޮނޑީގެ މައްސަލަ ފެންމަތިވެ، ސަރުކާރު ކޯލިޝަނަށް ވަނީ މަޖިލީހުގެ މެޖޯރިޓީވެސް ގެއްލިފަ އެވެ.\n13 މާރޗް 2018 | އަންގާރަ 12:44\nކޮމެޓީތަކުން ހުށަހަޅާ ކަންކަމުގެ އެޖެންޑާގެ ދަށުން ދިވެހިރާއްޖޭގެ ފަނޑިޔާރުންގެ ގާނޫނަށް އިސްލާހު ގެނައުމުގެ ބިލް، މިނިވަން މުއަސްސަސާތަކުގެ ކޮމިޓީން ދިރާސާ ކުރައްވައި ނިންމެވިގޮތުގެ ރިޕޯޓާއި އެންޓި-ޑިފެކްޝަން ބިލު، މިނިވަން މުއައްސަސާތަކުގެ ކަންތައްތަކާބެހޭ ކޮމިޓީން ދިރާސާ ކުރައްވައި ނިންމެވިގޮތުގެ ރިޕޯޓު.\nއެ ދެ ރިޕޯޓް މަޖިލީހަށް ހުށަހެޅުމަށްފަހު ވޯޓަށް އެހުން ވެސް އޮންނާނެ.\n13 މާރޗް 2018 | އަންގާރަ 12:36


Rootge faisaa feyrunu meehun huttuvi security guard ge agu vazankoh handhaanee liyun dheefi | Jazeera\tރޫޓްގެ ފައިސާ ފޭރުނު މީހުން ހުއްޓުވި ސެކިއުރިޓީ ގާޑުގެ އަގު ވަޒަންކޮށް ހަނދާނީ ލިޔުން ދީފި - Jazeera\nރޫޓްގެ ފައިސާ ފޭރުނު މީހުން ހުއްޓުވި ސެކިއުރިޓީ ގާޑުގެ އަގު ވަޒަންކޮށް ހަނދާނީ ލިޔުން ދީފި\nމުޙައްމަދު އަފްޒަލް November 5, 2020 231 views0\nމިދިޔަ އޮކްޓޯބަރު މަހުގެ 25 ވަނަ ދުވަހު މަޝްހޫރު ރޫޓް ފިހާރައިގެ4މިލިއަނަށްވުރެ ގިނަ ފައިސާ ފޭރެން އުޅުން ހުއްޓުވި ސެކިއުރިޓީ ގާޑަށް އަކަމުގެ އަގުވަޒަންކޮށް ފުލުހުންގެ ފަރާތުން ހަނދާނީ ލިޔުން ދީފިއެވެ.\nބެންކް އޮފް ސިލޯނަށް ފައިސާ ޖަމާކުރުމަށް ދިޔަ ރޫޓް ގެ ވެހިކަލްގައި ތިބި މުވައްޒަފުންނަށް ހަމަލާދީ، އެ ވެހިކަލްގައި ހުރި ފައިސާ ފޭރުނު މީހުން ހުއްޓުވުމުގައި އެންމެ މުހިންމު ރޯލެއް އަދާކޮށްފައިވަނީ އެބްސޮލިއުޓް ސެކިއުރިޓީ އެންޑް އެޑްވާންސް ޕްރޮޓެކްޝަން ޕްރައިވެޓް ލިމިޓެޑްގެ ސެކިއުރިޓީ ގާޑު އަޙްމަދު ހަސަން މަނިކުއެވެ.\nސޯޝަލް މީޑިއާގައި އާންމުވި އެ ހާދިސާ ހިނގި ވީޑިއޯއިން ފެންނަ ގޮތުގައި ރޫޓްގެ ފައިސާތައް ފޭރުމުގައި ހަރަކާތްތެރިވެފައިވަނީ4މީހުންނެވެ. އެ އެންމެން ވެސް ތިބީ ކަޅު ކުލައިގެ އެއްޗެހި ލައިގެން ހެލްމެޓާއި މާސްކު އަޅައިގެނެވެ.\nސެކިއުރިޓީ ގާޑުގެ މަސައްކަތުގެ އަގު ވަޒަންކޮށް ހަނދާނީލިޔުން ދިނުމަށް އިއްޔެ އިސްކަންދަރު ބިލްޑިންގގައި ބޭއްވި ރަސްމިއްޔާތުގައި އަޙްމަދު ހަސަން މަނިކަށް ހަނދާނީ ލިޔުން ހަވާލުކޮށްދެއްވީ އެސިސްޓެންޓް ކޮމިޝަނަރ އޮފް ޕޮލިސް އިސްމާއީލް ނަވީނެވެ.\nމި ރަސްމިއްޔާތުގައި ވާހަކަ ދައްކަވަމުން އިސްމާއީލް ނަވީން ވިދާޅުވީ، އަޙްމަދު ހަސަން މަނިކުގެ ޖެހިލުންކުޑަކަމާއި ހިތްވަރު ފާހަގަ ކުރައްވައި އެކަމަށް ޝުކުރު އަދާކުރައްވާކަމަށެވެ. ދިވެހިންގެ ތެރޭގައި މަދުންނަމަވެސް މިކަހަލަ ކަންކަން ހުއްޓުވަން މަސައްކަތްކުރާ މީހުން އުޅޭ ކަމަށާއި، ބޮޑެތި ހާދިސާ ތަކުގައި ފުލުހުންނަށް ވެސް އެހީތެރިކަން ފޯރުކޮށްދެމުންދާކަން ފާހަގަކުރައްވައި އާންމު ރައްޔިތުންނަށްވެސް ނަވީން ވަނީ ޝުކުރުއަދާކުރައްވާފައެވެ.\nފޭރުން ހުއްޓުވުމަށް އަޙްމަދު ހަސަން މަނިކުކޮށްފައިވާ މަސައްކަތުގެ އަގު ރޫޓު ފިހާރައިންވެސް ވަނީ ވަޒަންކޮށްފައެވެ. އެގޮތުން، ރޫޓު ފިހާރައިން 50،000 ރުފިޔާ އޭނާއަށް ހަދިޔާކޮށްފައިވެއެވެ. އަދި އަގުވަޒަންކުރުމުގެ ގޮތުން ހަނދާނީ ފިލައެއްވެސް ދީފައިވެއެވެ.\nއިއްޔެ ބޭއްވި ރަސްމިއްޔާތުގައި ފުލުހުންގެ ބައެއް އޮފިސަރުންނާއި، އެބްސޮލިއުޓް ސެކިއުރިޓީ އެންޑް އެޑްވާންސް ޕްރޮޓެކްޝަން ޕްރައިވެޓް ލިމިޓެޑްގެ އިސްވެރިންގެ އިތުރުން ރޫޓްގެ ފަރާތުން ބައިވެރިވިއެވެ.


Boluge ekkolhun aneh kolhah uleh herunu kujjaku salaamai vjje | Mihaaru\nކުއްޖާގެ މޫނަށް ހެރުނު އޫ ބޮލުން ނުކުމެފައިވާ އިރު ލޮލާއި ސިކުނޑި އަދި މައިބަދަ ވަނީ ސަލާމަތްވެފައި. --ފޮޓޯ:ސީބީއެސް\nބޮލުގެ އެއްކޮޅުން އަނެއްކޮޅަށް އުލެއް ހެރުނު ކުއްޖަކު ސަލާމަތްވެއްޖެ\n13 ސެޕްޓެމްބަރ 2018 - 13:584comments\nމިސޫރީ (ސެޕްޓެމްބަރު 13) - މިއީ މިލިއަނަކުން އެކަކު ވެސް ސަލާމަތް ނުވާވަރުގެ ނުރައްކާތެރި ހާދިސާ އެކެވެ. ޓްރީ ހައުސްއަކުން ވެއްޓުނު 10 އަހަރުގެ ކުއްޖެއްގެ މޫނަށް މަސް ފިހަން ގެންގުޅޭ ކަހަލަ އުލެއް ހެރި އެ ކުއްޖާގެ ބޮލުން ހުރީ ނުކުމެފަ އެވެ.\nއެމެރިކާގެ މިސޫރީގައި 10 އަހަރުގެ ޒާވިއާ ކަނިންގަމް އުޅުނީ ޓްރީ ހައުސްއެއްގައި ކުޅޭށެވެ. ކުއްލިއަކަށް އޭނާގެ މުޅި ގައިގައި ކުޅަނދުރު ހަފައިގަތުމުން ޓްރީ ހައުސް އިން ވެއްޓި ޖެހުނީ އެއް ފޫޓްގެ ދަގަނޑު އުލެއްގެ މައްޗަށެވެ. ލޯ ކައިރިން ހެރުނު އޫ ހުރީ ބޮލުގެ ނާށިގަނޑު ފަޅާލާފައި އަނެއް ކޮޅަށް ނުކުމެފަ އެވެ. އެކަމަކު އެ އެ ކުއްޖާގެ ލޮލާއި ސިކުނޑި، މައިބަދަ އަދި ލޭނާރުތަކަށް އެއްވެސް ގެއްލުމެއް ނުލިބެ ސަލާމަތްވުމަކީ ބޮޑު މުއުޖިޒާތެއް ފަދަ ކަމެކެވެ. ކެންސަސް ޔުނިވާސިޓީ ހޮސްޕިޓަލްގައި މިހާރު ފަރުވާ ދެމުން އަންނަ އެ ކުއްޖާގެ ހާލު އަންނަނީ ރަނގަޅުވަމުންނެވެ.\nއޫ ހެރުނު 10 އަހަރުގެ ޒާވިއާގެ ހާލު މިހާރު އަންނަނީ ރަނގަޅުވަމުން. --ފޮޓޯ:ސީބީއެސް\nކެންސަސް ޔުނިވާސިޓީގެ ޑޮކްޓަރުން ވަނީ އޮޕަރޭޝަންކޮށް، ކާމިޔާބުކަމާ އެކު އެ އޫ ނަގައިފަ އެވެ.\nޒާވިއާގެ މަންމަ ގަބްރިއެއްލާ މިލާ ކެންސަސް ސިޓީ ސްޓާ ނޫހަށް ބުނީ އޭނާގެ ދަރިފުޅުގެ ބޮލަށް އޫ ހެރިފައި ހުއްޓާ ގޭ ތެރެއަށް ވަދެގެން ދިޔަ މަންޒަރު ފެނުނު ކަމަށެވެ.\nޒާވިއާގެ ބޮލަށް އޫ ހެރުނު ނަމަވެސް ލޭ އައިސްފައެއް ނުވެ އެވެ. ކެންސަސް ޔުނިވާސިޓީ ހޮސްޕިޓަލްގެ އެންޑޯވެސްކިއުލާ ނިއުރޯސާޖަރީ ޑިރެކްޓަރު ކޯޖީ އެބާސޯލް ވިދާޅުވީ ބޮލުގެ އެއްކޮޅުން އަނެއްކޮޅަށް ހަ އިންޗި އަށް އުލެއް ވަދެ ފޫގޮސްފައިވާ އިރު ލޮލާއި ސިކުނޑި، މައިބަދަ އަދި ލޭހޮޅިތައް ސަލާމަތްވުމަކީ މިލިއަނަކުން އެކަކަށް ވެސް ދިމާ ނުވާވަރުގެ ނުރައްކާތެރި ހާދިސާއެއް ކަމަށެވެ. އެ ކުއްޖާ ސަލާމަތްވުމަކީ ބޮޑު މުއުޖިޒާތެއް ކަމަށް ޑޮކްޓަރު ވިދާޅުވި އެވެ.\nދިހަ އަހަރުގެ ކުއްޖާ ކުޅެން އުޅުނު ޓްރީ ހައުސް. --ފޮޓޯ:ސީބީއެސް


Rohingya Muslimun Ge Gethah Matheegai Myanmar In Askaree Marukazu Thah Alhanee - Vaguthu\nރޮހިންޖާ މުސްލިމުންގެ ގެތައް މަތީގައި މިޔަންމާ އިން އަސްކަރީ މަރުކަޒުތަކެއް އަޅަނީ\nމިޔަންމާގައި އޮންނަ ރޮހިންޖާ މުސްލިމުންގެ އަސްލު ވަޒަންކަމުގައިވާ ރަޚައިން ސްޓޭޓުގައި، އެޤައުމުގެ އަނިޔާވެރި ސިފައިން އަސްކަރީ މަރުކަޒުތަކެއް ބިނާކުރަމުން އަންނަކަމަށް އެމްނެސްޓީ އިންޓަނޭޝަނަލް އިން ބުނެފިއެވެ.\nއިންސާނީ ޙައްޤުތައް ކަށަވަރުކުރުމަށް ބައިނަލްއަޤުވާމީ ގޮތުން މަސައްކަތް ކުރަމުންދާ އެޖަމިއްޔާއިންވަނީ މިކަން ސާބިތުކުރުމަށް ސެޓެލައިޓު ފޮޓޯތަކެއްވެސް އާއްމުކޮށްފައެވެ. ސެޓެލައިޓު ފޮޓޯތަކުން ފެންނަ ގޮތުގައި ރޮހިންޖާ އާއިލާތައް އުޅުނު ގެތައް ހުރި ސަރަޙައްދުތަކުގައި ސިފައިން ދަނީ މަރުކަޒުތައް ބިނާކުރަމުންނެވެ.\nމިކަމާ ގުޅިގެން އެމްނެސްޓީގެ ކްރައިސިސް ރެސްޕޮންސް ޑިރެކްޓަރު، ތިރާނާ ހަސަން ބުނެފައިވަނީ މިކަންކަމަކީ އެއްގޮތަކަށްވެސް ކުރެވިގެންވާނެ ކަންކަމެއް ނޫންކަމަށާއި ތަރައްޤީގެ ނަމުގައި ނަސްލު ނައްތާލުމުގެ މަސައްކަތްތަކަށް ފުރުޞަތު ދެވިގެން ނުވާނެކަމަށެވެ.\nމީގެއިތުރުންވެސް ތިރާނާ ބުނެފައިވަނީ މިއީ ބިން އަތުލުމުގެ މަސައްކަތްތަކެއްކަމަށެވެ. އަދި، މިޔަންމާ ސިފައިންނަކީ އިންސާނިއްޔަތާ ދެކޮޅު، އެތަކެއް ޖަރީމާތަކެއް ހިންގާފައިވާ ބައެއްކަމަށެވެ.\nއެމްނެސްޓީ އިން އިތުރަށް އާއްމުކޮށްފައިވާ މައުލޫމާތުތަކުން އެނގޭ ގޮތުގައި އެސަރަޙައްދުގައި އަލަށް ބިނާކުރާ ރެފިއުޖީ ކޭމްޕުތަކުގެ ވަށައިގެންވަނީ ބޮޑެތި ސެކިއުރިޓީ ފެންސުތަކެއް ލައިފައެވެ. މި ފެންސުތައް ލައިފައިވަނީ ރޮހިންޖާ މުސްލިމުން އިތުރަށް އަޅުވެތިކުރަންކަމަށް އެޖަމިއްޔާއިން ސިފަކޮށްފައިވެއެވެ.\nހައްދުފަހަނަ އަޅާފައިވާ ބުޑިސްޓުންނާއި މިޔަންމާ ސިފައިންގެ އަނިޔާވެރިކަމުގެ ސަބަބުން އެތައް ހާސް މުސްލިމުންނެއް ބަނގުލަދޭޝް އަށް ހިޖުރަކޮށްފައިވާއިރު، އެޤައުމުންވެސް ބޭނުންވަނީ ވީ އެންމެ އަވަހަކަށް ރޮހިންޖާއިން މިޔަންމާއަށް ދިޔުމަށެވެ. އެއީ، ބަނގުލަދޭޝްގައިވެސް އެކަމަށް އެކަށީގެންވާ ވަސީލަތްތައް ނެތުމުންނެވެ.\nމިޔަންމާއަށް ފިޔަވަޅުއަޅަން އަވަސްވެނުގަތް އީޔޫއިން ރާއްޖެއަށް ފިޔަވަޅު އެޅުމުގައި ހަލުވި\nމިޔަންމާ ސިފައިން ހިންގީ ގަތުލްއާންމެއް، ވެރިންނަށް ފިޔަވަޅު އަޅަން ޖެހޭ - އދ\nއީޔޫ އިން މިޔަންމާގެ އަސްކަރީ އިސްވެރިނާއި ދެކޮޅަށް ފިޔަވަޅު އަޅައިފި


Baru Thijoorieh Hifaigen Fili Bayakah Libunee Enmme 100 Rupees - Vaguthu\nބަރު ތިޖޫރިއެއް ހިފައިގެން ފިލި ބަޔަކަށް ލިބުނި އެންމެ 100 ރުޕީސް\nގިނަ އަދަދެއްގެ ވަގުންތަކެއްވެގެން މުއްސަނދި މީހެއްގެ ގޭގައި ހުރި ތިޖޫރިއެއް ވަގަށް ނަގައިގެން ގޮސް އެ ފަޅާލައިގެން ބެލިއިރު، އޮތީ އެންމެ 100 ރުޕީސްއެވެ. މިއީ އެ މީހުންނަށް ލިބޭނެ ބޮޑު ލަނޑެއް ނޫން ހެއްޔެވެ. އެ މީހުންވެސް އުއްމީދުކޮށްގެން ތިބީ އެ ތިޖޫރީގައި ގިނަ އަދަދަކަށް ފައިސާ ހުރެދާނެ ކަމަށެވެ.\nރިޕޯޓްތައް ބުނާގޮތުގައި، މިކަން ފަޅާއަރާފައި ވަނީ ގަހަނާ ހަދާ މީހެއްގެ ގެއިން ވައްކަން ކުުރި ބަޔަކު ހޯދަން އުޅުމުގެ ތެރޭގައެވެ. އެ މައްސަލާގައި ފުލުހުން ވަނީ ހަތް މީހަކު ހައްޔަރުކޮށްފައެވެ.\nމި މަހުގެ 20 ވަނަ ދުވަހު އެ މީހުން އެ މީހާގެ ގެއަށް ވަދެ ފުރަތަމަ މަސައްކަތް ކުރީ އެ ގޭގައި ތިބެގެން އެ ތިޖޫރީ ފަޅާލުމަށެވެ. ނަމަވެސް އެ މީހުންނަށް އެކަން ކާމިޔާބު ނުވީއެވެ. އެންމެ ފަހުން 25 ކިލޯގެ އެ ތިޖޫރި ގެންދިޔައީއެވެ.\nއިންޑިއާގެ އަވަށެއްގައި މިކަން ހިނގާދިޔައިރު، އެ މައްސަލައާ ގުޅިގެން ހައްޔަރުކުރި ހަތް މީހުންނަކީ ކުންފުނިތަކާއި ގެތަކުގެ ސެކިޔުރިޓީ މަސައްކަތުގައި އުޅޭ ބައެކެވެ. ފުލުހުން ބުނީ، އެ މީހުންގެ އަތުން ބައިވަރު ރަނާއި ޖަވާހިރުވެސް ފެނިފައިވާކަމަށެވެ.\nމާޗް 1, 2018 07:22


Riyaz ah hukum kurun miadhah thaavalu koffi | Mihaaru\nޖުމްހޫރީ ޕާޓީގެ ޖަލްސާއެއްގައި ރިޔާޒު ވާހަކަ ދައްކަވަނީ: އޭނާގެ މައްޗަށް މިއަދު ހުކުމް އިއްވާނެ ކަމަށް ބެލެވޭ.\n09 ޖުލައި 2017 - 10:26\nފުލުހުންގެ ތަހުގީގަށް ފޯނެއް ހުޅުވައި ނުދިން ކަމަށް ބުނެ ރައްޔިތުންގެ މަޖިލީހުގެ ކިނބިދޫ ދާއިރާގެ މެމްބަރު އަބްދުﷲ ރިޔާޒުގެ މައްޗަށް ކުރާ ދައުވާ ސާބިތުވޭތޯ ނުވަތަ ނޫންތޯ ކަނޑައެޅުމުގެ ޝަރީއަތް ކްރިމިނަލް ކޯޓުން މިއަދަށް ތާވަލުކޮށްފި އެވެ.\nކުރީގެ ޕޮލިސް ކޮމިޝަނަރު އަދި ރައްޔިތުންގެ މަޖިލީހުގެ ކިނބިދޫ ދާއިރާގެ މެމްބަރު ރިޔާޒްގެ މައްޗަށް ދައުލަތުން ދައުވާ ކުރަނީ، މިދިޔަ މާޗް މަހު ފުލުހުންގެ ތަހުގީގެއްގައި ކޯޓު އަމުރެއްގެ ދަށުން ރިޔާޒްގެ ފޯނު ހިފަހައްޓައި، ފޯނު ހުޅުވަން އެންގުމުން ރިޔާޒް އެކަން ނުކުރި ކަމަށް ބުނެ އެވެ.\nމިއަދުގެ ޝަރީއަތުގެ މަޖިލީހަށް 10:30 ގައި ހާޒިރުވެވަޑައިގަތުމަށް ކްރިމިނަލް ކޯޓުން ވަނީ ރިޔާޒަށް އަންގައިފަ އެވެ.\nއާ ގާނޫނުލް އުގޫބާތް ބުނާ ގޮތުން ފުރަތަމަ އޮންނާނީ ކުށް ސާބިވޭތޯ ނުވަތަ ނޫންތޯ ކަނޑައެޅުމެވެ. ކުށް ސާބިތުވެއްޖެ ނަމަ ދައުލަތުގެ ވަކީލާއި ދިފާއީ ވަކީލުންނަށް، ހުކުމާ މެދު ވާހަކަ ދެއްކުމުގެ ފުރުސަތު ލިބެ އެވެ. ބައެއް މައްސަލަތަކުގައި ކުށް ސާބިތުކުރުމާއި ހުކުމް އިއްވުން އޮންނަނީ ދެ ދުވަހެއްގަ އެވެ.\nއަޑުއެހުންތައް ނިންމާފައިވާ މައްސަލަ އަނބުރާ ގެންދަން ރިޔާޒު ވަނީ ޕްރޮސިކިއުޓަ ޖެނެރަލްގެ ކިބައިން އެދިވަޑައިގެންފަ އެވެ. އެ ދައުވާ އަނބުރާ ގެންދަން ޕީޖީގެ ކިބައިން އޭނާ އެދިވަޑައިގަތީ ޖިނާއީ އިޖްރާއަތުގެ ގާނޫނުގެ ދަށުން، ތިމާއާ ދެކޮޅަށް ދައުވާއެއް އުފުލިދާނެ ފަދަ މައުލޫމާތެއް ނުދިނުމަކީ ހަނު ހުރުމުގެ ތެރޭގައި ހިމެނޭނެ ކަމެއް ކަމަށް އެ ގާނޫނުގައި ބުނެފައިވާތީ އެވެ.\nޕީޖީ އައިޝަތު ބިޝާމަށް ރިޔާޒް ފޮނުއްވި ސިޓީއެއްގައި ވަނީ ޖިނާއީ އިޖްރާއަތުގެ ގާނޫނު އޮތްގޮތުން، ފޯނެއްގެ ކޯޑު ޖަހައި، އެ ފޯނު ހުޅުވައި ނުދީގެން ދައުވާ ކުރުމަކީ އެ ގާނޫނުގެ އުސޫލުތަކާ ޚިލާފް ކަމެއް ކަމަށެވެ. ފަހުން ހެދޭ ގާނޫނަކީ ތުހުމަތު ކުރެވޭ މީހާ އަށް ފައިދާވާ ގޮތަށް އޮތް ގާނޫނެއް ނަމަ އެ ގާނޫނު، މާޒީގައި ހިނގާފައިވާ ކަންކަމަށް ވެސް ހިނގާނެ ކަމަށް ސުޕްރީމް ކޯޓުން ނިންމާފައިވާ ކަން ފާހަގަކުރައްވައި އެ ސިޓީގައި ރިޔާޒް އެދިވަޑައިގެންފައިވަނީ ދައުވާ އަނބުރާ ގެންދިއުމަށެވެ.\nޖިނާއީ އިޖްރާއަތުގެ ގާނޫނުގެ 48 ވަނަ މާއްދާގެ ބުނާ ގޮތުން ތުހުމަތު ކުރެވޭ މީހާގެ ކިބައިން އަތު ލިޔުމުގެ ސާމްޕަލެއް ނުވަތަ އިނގިލީގެ ނިޝާނެއް ނުވަތަ ހަށިގަނޑުގެ ބޭރުން ނުވަތަ ހަށިގަނޑުގެ އެތެރެއިން ސާމްޕަލެއް ހޯދަން އެދޭ ހާލަތުގައި އެއިން ސާމްޕަލެއް ނުދިނުމަކީ ނަފްސާ ދެކޮޮޅަށް ބަޔާން ނުދިނުމުގެ ތެރޭގައި ހިމެނޭ ކަމެކެވެ. އަދި އެ ގާނޫނުގެ 49 ވަނަ މާއްދާގެ ރ. ގައި ބުނަނީ ވަކި އެއްޗެއް އޮތް ތަނެއް ނުވަތަ ވަކި ތަނެއް ހުޅުވޭނެެ ގޮތް ނުވަތަ ތަޅުދަނޑިއެއް ނުވަތަ ޕާސްވޯޑެއް ނުވަތަ ތަނެއް ހުޅުވޭނެ ނަމްބަރުތަކެއް ބުނެދިނުމަކީ ހަނު ހުރުމެއް ކަމަށް ނުބެލެވޭނެ ކަމަށެވެ.\nރިޔާޒްގެ ޝަރީއަތް ހިނގިއިރު ކޯޓުގައި އޭނާގެ ދިފާއީ ވަކީލުން ވަނީ ފޯނު ހުޅުވައި ނުދިނުމަކީ ހަނު ހުރުމުގެ ހައްގު ތެރޭގައި ހިމެނޭ ކަމެއް ކަމަށް ބުނެފަ އެވެ. ރައްދުގައި ދައުލަތުން އޭރު ކޯޓުގައި ބުނެފައިވަނީ ފޯނު ހުޅުވަން ކޯޓަކުން އެންގުމުން އެކަން ކުރަން ޖެހޭނެ ކަމަށާއި އެފަދަ ހާލަތެއްގައި އެއީ ހަނު ހުރުމެއް ކަމަށް ނުބެލެވޭނެ ކަމަށެވެ. ޕީޖީ އޮފީހުން ހިންގި އިތުރު ފުރުސަތު ޕްރޮގްރާމްގެ ދަށުން ރިޔާޒްގެ ދައުވާ އަނބުރާ ގެންދަން ވެސް އޭނާ ކުރިން އެދިވަޑައިގަތެވެ. އެކަމަކު ޕީޖީން އޭރު ނިންމާފައި އޮތީ ރިޔާޒްގެ ދައުވާ އަނބުރާ ނުގެންދިއުމަށެވެ.\nކުށްކުރުން ފުލުހުން ކްރިމިނަލް ކޯޓް އިދިކޮޅު ފަރާތްތައް މަޖިލީހުގެ މެމްބަރުން ޖުމްހޫރީ ޕާޓީ މެމްބަރު އަބްދުﷲ ރިޔާޒް (ތިމަރަފުށި)\nރައްޔިތު އެންމެން ނިކުމެ ކޯޓުތައްވެސް ބަންދު ކުރެވިދާނެ.. ސިފައިނާ ފުލުހުންވެސް ސައިޒުކުރެވިދާނެ..\nޖަލައްލާ ކޮންމެ އެމްޕީއަކަށް ދެމީހުން އިދިކޮޅާ ގުޅޭނެ،\nޢަދުލު އިންސާފު ޤާއިމްކުރުމަށް ތިބޭ ފަރާތްތަކުން އިންސާފުން އެއްކިބާބެތިބެ ޙުކްމް ކުރާނަމަ ޝަރީއަތުން އިންސާފު ލިބިދާނެކަމަށް ދިވެހިން ޤަބޫލެއް ނުކުރާނެ. ދުނިޔެ ތާއަބަދު އެއްގޮތަކަށް ނުހިގާނެ ހަތުރުން މިތުރުންނަށްވެ، މިތުރުން ހަތުރުންނަށްވެ ގުޅިގެން ހިންގާ ޖަރިމާތަށް ފަޅާއަރާނެ. ރާއްޖޭގެ ސިޔާސީ މަސްރަހު މިއަދު މިވަނީ ޓާރނިންގ ޕޮއިންޓެއްގައި މާދަމާ ކަންހިނގާނެ ގޮތެއް އެކަކަށްވެސް ނޭންގޭނެ...\nކިތައްމެ ވަރެއްކުރިޔަސް މިފަހަރު މަސީހު ފަކީރު ބޭރުކުރާނެ..... އޭރުން ސަރުކާރުގެ މުގޫ ދިޔައީ...... ޗިސް ޗިސް އަޅެ ހާދަ ދެރައޭ!\nރިޔާޒް ތިޔަހާ ތެދުވެރި އަދި އިޚްލާސްތެރިނަމަ ތިޔަ ފޯންގެ ކޯޑް ދީ އެވެރިން ބަލަން ބޭނުންވާ ހުރިހާ އެއްޗެއް ދެއްކުނީސް ނުންތަ! އެދުވަހު އެކަން ނުކުރުމުން އަހުންނައް ދޭހަވަނީ އެހެން އެއްޗެއް! ރިޓަޔާޑް ސީ.ޕީ ގެ ލަގަބް ހިފައިގެން ހުރެ އަމްލްތައް ހުންނަންވާނެ ގޮތަކައްނޫން ފެންނަނީ!\nރިޔާޒަށް ހުކުމް ކުރުން މިއަދަށް ތާވަލުކޮށްފި ނަމަ މިއަދުން މިއަދަށް މިކަން ނިންމާ2އަހަރުގެ ޕެކޭޖެއް މަދުވެގެން ގްރާންޓް ކޮށްލުމުން ދެން އެއިން ކެއްކޭނެ ޑޮންޑޮނެއް ނުހުންނާނެއެވެ. މީ މަމެންގެ ވެރިކަމެވެ. އެމެން އިސްލާހީ އެޖެންޑާ އޭ ކިޔައިގެން މިގައުމު ދެވަނަ ޔަމަން އަށް ބަދަލު ކުރަން ކުރާ މަސައްކަތް ޖެހޭނެ ހުލިވާން މިމަހު. ނަހަލާލު ޕެޓިޝަން ގައި ސޮއި ކުރި އެންމެން ބޮލުން ދުން އަރާ ވަރު ކުރަން ޖެހޭނެ މަމެންގެ ވެރިކަމުގައި. އެއަށް ފަހު ޖެހޭނެ އެ ޗެޕްޓަރ ކްލޯސް ކުރަން.\nރިޔާޒު އަކީ ވެސް ގިން ކަންތައްތަކެއ ކުރެްވި ބޭފުޅެކެވެ. އެހެންވިޔަސް މިހާރު ތިޔަ ހިނގަނީ ސިޔާސީ ދައުވާ އެކެވެ. ކޮންމެ މީހަކާ މެދު ވެސް ކަން ކުރަންވާނީ އިންސާފުންނެވެ.\nމަރުހަބާ ރިޔާޒް... ސިޔާސީ މީހަކަށް ޝަރުތު ފުރިހަމަ ވުމުގެ ގޮތުން ކޮންމެހެން ހަދަން ޖެހޭ ކޯހަށް ހޮވޭނެކަމަށް އުއްމީދު ކުރަން.. މިއަދު ތިބާއްވާ ސްކޯލަރޝިޕް ބޯޑުގެ ބައްދަލުވުމަށް ފަހު ކޯހަށް ހޮވޭނެ ކަމުގެ ލިއުން ހަވާލު ކުރާނެކަމަށް މިބަލީ.... އިދިކޮޅު މީހުންނަށް ދޫނީދޫ ޔުނިވާސިޓީން އަދި މާފުށީ ޔުނިވާސިޓީން ކޯސް ދޭން ސަރުކާރު ވަރަށް ފޯރި ހުންނާނެ... ކޯސް ފުރިހަމަކޮށްފަ އާދޭ... އަޅުގަނޑުމެން މިތިބީ ރިޔާޒް އާއި އެކު...\nފަލާޙް ޕްލީޒް ރިމޫވް ރިޔާޒް\nގޭމް ޕްލޭން ބަދަލުކޮށްގެން މަސީހާ ދެކޮޅަށް ދޭނެ އެއް ވޯޓް ބާތިލް ކުރަނީ؟


ޤަވާއިދާއި ޚިލާފަށް ގިނަ އަދަދެއްގެ ވެހިކަލްތައް އެތެރެކޮށްފައިވުމާއި އަދި މިހާރުވެސް އެއްވެސް އިމެއް، ކޮންޓްރޯލެއް ނެތި ވެހިކަލްތައް އިތުރުކުރަމުން ގެންދާތީ މާލެ މިވަނީ ވެހިކަލްތަކުން ތޮއްޖެހި ބާރުވެފައެވެ. ކިރިޔާވެސް ޙައްލެއް ލިބެން އޮތީ ޓްރެފިކް ފުލުހުން އެކަމަށް މަސައްކަތްކޮށްދީގެންނެވެ.\nލޮބުވެތި ފުލުހުންނޭވެ! ފުލުހުންގެ ބައެއް އިސްބޭކަލުންގެ އާއި ވަޒީރުންނާއި އެތައް ޢިއްޒަތްތެރިން ކޮންމެ ދުވަހަކުހެން ޕޭމަންޓަށް އަރުވައިގެން ޕާކްކޮށްގެން ތިބެއެވެ. އެކަމުގެ ސަބަބުން މަގުބަންދުވެ އެތައް ބައަކަށް އުނދަގޫވެއެވެ. ސިގްނަލް ދީގެން މަޑުކޮށްގެން އޮތުމަކީ މަގުން ގެއްލޭ ޖާގަ ފުޅައުވާނެ ކަމެއް ނޫނެއްނޫންތޯއެވެ.\nސުވާލަކި މާވެޔޮމަގުގައި މިހައި ގިނައިން މިފަދަ ކަންކަން ހިނގަނީ އެއީ ފުލުހުން ނުދުއްވާ މަގަކީތޯއެވެ؟\nޚާއްޞަކޮށް މާވެޔޮމަގަކީ އެކަމުގެ މައިޖަގަހައެވެ.\nއެމްޕީއެލް ކޮށި ކުރުމަތި މިއަދުވެސް މާބޮޑު ތަފާތެއް ނެތެވެ. ޑަބަލް ލައިން ބުނެދެނީ އެންމެ ކަމެކެވެ. އެއީ އޭޑީކޭއަށް ވަންނަންދާ މީހުންނަށް ކިތަންމެ ވަރަކަށް ޖާގަ ދަތިވިނަމަވެސް ވީޓީވީ އާ ދިމާއިން ކަންމަތީގައި ބަހައްޓައިފިނަމަ ސްޓިކާ ވަގުތުން ޖަހާނެ ކަމާއި ޞިއްޙީ ފަރުވާ ހޯދަންދާ މީހުންނަށް މުހިންމީ އޮފީސްތަކުން ޚިދުމަތް ހޯދަން އަންނަ މީހުންކަމެވެ.\nމިކަންކަން ނުބެލެހެއްޓުނު ނަމަވެސް މަޖިބީދީމަގުން ޖަންބުގަސްދޮށުގޭ ކަންމަޓީގައި ބަހައްޓާ ވަކި ސައިކަލެއްގައި އަޅައިގަތް ގޮތަށް ނުނެއްޓެވި ކޮންމެ ދުވަހަކު ސްޓިކާޖަހަނީ އެއީ ޤަވާއިދާއި ޚިލާފްވެގެން ޖަހާ ސްޓިކާއެއް ނަމަ ޖަހަން ޖެހޭ އިތުރު ސައިކަލްތައް ހުންނައިރު ވެސް ހަމައެކަނި ވަކި ސައިކަލެއްގައި އަޅައިގަނެގެން ޖަހާ އުޞޫލުންނެވެ.\nއެ ސްޓިކާ ޖެހިވަގުތު ހަމަ އެ ސަރަހައްދާއި ދާދި ގާތުގައި އޮތް މި ޒެބްރާކްރޮސްވެސް ފުލުހުންގެ ރާޑަރަކަށް ނޭރިއެވެ. އެރީ މުޅި ސަރަހައްދުންވެސް އަރުވަން ބޭނުންވި ސައިކަލެވެ.\nމާލެ ސިޓީގެ މަގުތަކުގެ ޙާލަތު މިގޮތަށް އޮތްއިރު ޤަވާއިދަށް އަޅުވަން ކުރަންޖެހޭ ކަންކަން ކުރުމުގައި އެއްލޮލުން ބަލައިގެންނާއި ހަމައެކަނި ވަކި މީހަކުގެ ސައިކަލުގައި އަޅައިގަނެގެން ފަހަތުން ދުވުމަށްވުރެ ޒިންމާދާރުކަމާއިއެކު މަސައްކަތްކުރަން ފުލުހުން އަދިވެސް ނުވަނީތޯއެވެ؟